# উইকিপিডিয়া
সংক্ষিপ্ত ইউআরএল

উইকিপিডিয়া| উইকিপিডিয়ার প্রতীক (বিভিন্ন লিখন পদ্ধতির অক্ষর সমন্বিত একটি গ্লোব) |
| দেখানস্ক্রিনশট
ডেস্কটপে উইকিপিডিয়ার প্রধান পাতা |
| সাইটের প্রকার | অনলাইন বিশ্বকোষ |
| উপলব্ধ | ৩৪৭ ভাষাসমূহ |
| দেশ | মার্কিন যুক্তরাষ্ট্র |
| মালিক | উইকিমিডিয়া ফাউন্ডেশন (২০০৩ সাল থেকে) |
| প্রস্তুতকারক | * জিমি ওয়েলস
* ল্যারি স্যাঙ্গার
 |
| ওয়েবসাইট | wikipedia.org |
| বাণিজ্যিক | না |
| নিবন্ধন | ঐচ্ছিক |
| ব্যবহারকারী | ১৩.৩ কোটি (১২ জুলাই ২০২৬ অনুসারে) |
| চালুর তারিখ | ১৫ জানুয়ারি ২০০১ (2001-01-15) |
| বর্তমান অবস্থা | সক্রিয় |
| বিষয়বস্তুর লাইসেন্স | সিসি অ্যাট্রিবিউশন/শেয়ার-আলাইক ৪.০ |
| প্রোগ্রামিং ভাষা | পিএইচপি |
| ওসিএলসি সংখ্যা | 52075003  |

**উইকিপিডিয়া** একটি মুক্ত ও বিনামূল্যে উপলব্ধ অনলাইন বিশ্বকোষ যা উন্মুক্ত সহযোগিতা এবং মিডিয়াউইকি নামক উইকি সফটওয়্যারের মাধ্যমে উইকিপিডিয়ান নামক স্বেচ্ছাসেবক সম্প্রদায় দ্বারা লেখা এবং রক্ষণাবেক্ষণ করা হয়। এটি ২০০১ সালে জিমি ওয়েলস এবং ল্যারি স্যাঙ্গার এটি প্রতিষ্ঠা করেছিলেন। ২০০৩ সাল থেকে এটি মার্কিন অলাভজনক সংস্থা উইকিমিডিয়া ফাউন্ডেশন দ্বারা পরিচালিত হচ্ছে যার অধিকাংশ অর্থায়ন পাঠকদের অনুদান দ্বারা হয়। এটি ইতিহাসের বৃহত্তম এবং সর্বাধিক পঠিত রেফারেন্স রচনা।

প্রাথমিকভাবে শুধুমাত্র ইংরেজিতে উপলব্ধ হলেও উইকিপিডিয়া বর্তমানে ৩৪১ টিরও বেশি ভাষায় বিদ্যমান এবং এটি বিশ্বের নবম সর্বাধিক পরিদর্শনকৃত ওয়েবসাইট। এপ্রিল ২০২৪-এর হিসাব অনুযায়ী উইকিপিডিয়ার সংস্করণসমূহের বৃহত্তম সংস্করণ ইংরেজি উইকিপিডিয়াতে ৭০ লক্ষাধিক নিবন্ধ, এবং সমগ্র উইকিপিডিয়াতে সর্বমোট মোট ৬.৫ কোটির অধিক নিবন্ধ রয়েছে। উইকিপিডিয়া প্রতি মাসে ১.৩ কোটি বার (গড়ে প্রতি সেকেন্ডে ৫টি) সম্পাদিত হয় এবং ১৫০ কোটিরও বেশি অনন্য ডিভাইস হতে প্রদর্শন করা হয়। সেপ্টেম্বর ২০২৫-এর হিসাব অনুযায়ী, উইকিপিডিয়ার ২৫%-এরও বেশি ট্র্যাফিক আসে মার্কিন যুক্তরাষ্ট্র থেকে, জাপান থেকে ট্রাফিক আসে প্রায় ৭% এবং যুক্তরাজ্য, জার্মানি এবং রাশিয়া প্রত্যেকের থেকে প্রায় ৫%।

জ্ঞানের গণতন্ত্রীকরণ, এর বিস্তৃত পরিধি, অনন্য কাঠামো এবং সাংস্কৃতিক সক্ষমায়নের জন্য উইকিপিডিয়া প্রশংসিত হয়েছে। একাধিক দেশে সরকার উইকিপিডিয়ার নির্দিষ্ট নিবন্ধ হতে শুরু করে সমগ্র সাইট ব্যান করেছে। উইকিপিডিয়ার স্বেচ্ছাসেবক সম্পাদকরা বিভিন্ন বিষয়ে বিস্তৃতভাবে লিখলেও বিশ্বকোষটি প্রাতিষ্ঠানিক পক্ষপাতের জন্য সমালোচিত হয়েছে। তন্মদ্ধে নারীর বিরুদ্ধে লিঙ্গ পক্ষপাত এবং বৈশ্বিক দক্ষিণের বিরুদ্ধে ভৌগোলিক পক্ষপাত উল্লেখ্যযোগ্য। যদিও ২০০০-এর দশকে উইকিপিডিয়ার নির্ভরযোগ্যতা প্রায়শই সমালোচিত হয়েছিল, সময়ের সাথে সাথে এবং বিশেষত ২০১০-এর দশকের শেষের দিক থেকে এর নির্ভরযোগ্যতা উল্লেখযোগ্যভাবে প্রশংসিত হয়েছে। সদ্যপ্রাপ্ত সংবাদ বা ব্রেকিং নিউজ সম্পর্কিত নিবন্ধসমূহ প্রায়শই হালনাগাদ তথ্যের উৎস হিসাবে ব্যবহৃত হয়।

## ব্যুৎপত্তি

**উইকিপিডিয়া** (Wikipedia) শব্দটি একটি পোর্টম্যান্টো বা মিশ্র শব্দ, যা হাওয়াইয়ান শব্দ *উইকি* (wiki) এবং ইংরেজি শব্দ *এনসাইক্লোপিডিয়া* (encyclopedia)-র সমন্বয়ে গঠিত। এই নামকরণের মাধ্যমে মূলত এমন একটি বিশ্বকোষকে নির্দেশ করা হয়, যা ব্যবহারকারীরা দ্রুত ও সম্মিলিতভাবে সম্পাদনা করতে পারেন। ২০০১ সালে ল্যারি স্যাঙ্গার এই নামটির প্রস্তাব করেন।

নামটির প্রথমাংশ 'উইকি' (*wiki*) একটি হাওয়াইয়ান শব্দ, যার অর্থ হলো 'দ্রুত'। হাওয়াইয়ান ধ্বনিতত্ত্ব অনুসারে অঞ্চলভেদে এই শব্দের উচ্চারণে ভিন্নতা দেখা যায় (যেমন: ['wiki] বা ['viti])। ইন্টারনেটে প্রথম ব্যবহারকারী-সম্পাদনাযোগ্য ওয়েবসাইট *উইকিউইকিওয়েব* (WikiWikiWeb)-এর জনক ওয়ার্ড কানিংহাম এই শব্দটি প্রযুক্তিগত পরিমণ্ডলে প্রথম ব্যবহার করেন। ১৯৯৫ সালে কানিংহাম তার সফটওয়্যার ও ওয়েবসাইটটি তৈরি করার সময় তথ্য ব্যবস্থাপনার 'দ্রুত'তা বা 'তাৎক্ষণিক' গতির বিষয়টি বুঝানোর উদ্দেশ্যে এর নাম 'কুইক-ওয়েব' (QuickWeb) রাখার পরিবর্তে 'উইকি' বেছে নেন। হনলুলু আন্তর্জাতিক বিমানবন্দরে যাতায়াতের জন্য ব্যবহৃত 'উইকি উইকি শাটল' বাস দেখে তিনি এই শব্দটিতে অনুপ্রাণিত হয়েছিলেন।

নামকরণের শেষাংশ 'পিডিয়া' ইংরেজি *এনসাইক্লোপিডিয়া* (Encyclopedia) শব্দ থেকে গৃহীত হয়েছে। ব্যুৎপত্তিগতভাবে, 'এনসাইক্লোপিডিয়া' শব্দটি এসেছে প্রাচীন গ্রিক শব্দগুচ্ছ *এনসাইক্লিওস পেইডিয়া* (enkyklios paideia) থেকে। এখানে *এনসাইক্লিওস* (enkyklios)-এর অর্থ 'বৃত্তাকার' বা 'পুনরাবৃত্তিমূলক' এবং *পেইডিয়া* (paideia)-এর অর্থ 'শিক্ষা' বা 'জ্ঞানচর্চা'। সামগ্রিকভাবে এর অর্থ দাঁড়ায় 'সাধারণ শিক্ষার বৃত্ত' বা 'জ্ঞানের সম্পূর্ণ ভাণ্ডার'। উইকিপিডিয়া নামটি গ্রহণের মাধ্যমে তাই 'উইকি' প্রযুক্তির গতিশীলতা এবং 'এনসাইক্লোপিডিয়া'র গভীরতা—উভয় ধারণাকেই একত্রিত করা হয়েছে।

প্রযুক্তিগত অর্থে, 'উইকি' হলো এক ধরণের হাইপারটেক্সট প্রকাশনা বা ওয়েব অ্যাপ্লিকেশন, যা ওয়েব ব্রাউজারের মাধ্যমে পাঠকরা বা ব্যবহারকারীরা সরাসরি সম্মিলিতভাবে সম্পাদনা ও পরিচালনা করেন। একটি সাধারণ উইকিতে বহুসংখ্যক পাতা থাকে, যা সর্বসাধারণের জন্য উন্মুক্ত হতে পারে কিংবা কোনো প্রতিষ্ঠানের অভ্যন্তরীণ জ্ঞানভাণ্ডার বা নলেজ বেস হিসেবে ব্যবহারের জন্য সীমাবদ্ধ থাকতে পারে।

## ইতিহাস

### নুপিডিয়া

উইকিপিডিয়া প্রতিষ্ঠার পূর্বে বিভিন্ন সহযোগিতামূলক অনলাইন বিশ্বকোষ তৈরির প্রচেষ্টা করা হলেও তাদের সাফল্য ছিল সীমিত। উইকিপিডিয়ার যাত্রা শুরু হয় নুপিডিয়া নামক বিশ্বকোষের একটি সম্পূরক প্রকল্প হিসেবে। নুপিডিয়া ছিল একটি বিনামূল্যে উপলব্ধ ইংরেজি অনলাইন বিশ্বকোষ প্রকল্প যার নিবন্ধসমূহ বিশেষজ্ঞদের দ্বারা লিখিত এবং একটি আনুষ্ঠানিক প্রক্রিয়ার অধীনে পর্যালোচিত হতো। এটি ২০০০ সালের ৯ মার্চে ওয়েব পোর্টাল কোম্পানি বোমিসের মালিকানাধীনে প্রতিষ্ঠিত হয়। এর প্রধান ব্যক্তিবর্গ ছিলেন বোমিসের প্রধান নির্বাহী কর্মকর্তা জিমি ওয়েলস এবং নুপিডিয়া ও পরবর্তীতে উইকিপিডিয়ার প্রধান সম্পাদক ল্যারি স্যাঙ্গার। নুপিডিয়া প্রাথমিকভাবে নিজস্ব নুপিডিয়া ওপেন কন্টেন্ট লাইসেন্সের অধীনে লাইসেন্সপ্রাপ্ত ছিল, কিন্তু উইকিপিডিয়া প্রতিষ্ঠার আগে, রিচার্ড স্টলম্যানের অনুরোধে নুপিডিয়াকে জিএনইউ ফ্রি ডকুমেন্টেশন লাইসেন্সে পরিবর্তন করা হয়। জিমি ওয়েলসকে একটি সর্বজনীনভাবে সম্পাদনাযোগ্য বিশ্বকোষ তৈরির লক্ষ্য নির্ধারণী রূপকার হিসেবে কৃতিত্ব দেওয়া হয় এবং ল্যারি স্যাঙ্গারকে সেই লক্ষ্যে পৌঁছানোর জন্য উইকি ব্যবহারের কৌশলের জন্য কৃতিত্ব দেওয়া হয়। ২০০১ সালের ১০ জানুয়ারিতে, স্যাঙ্গার নুপিডিয়ার মেইলিং লিস্টে নুপিডিয়ার জন্য একটি সহায়ক বা পোষক প্রকল্প হিসেবে একটি উইকি তৈরির প্রস্তাব করেন।

### প্রতিষ্ঠা এবং ত্বরিত অগ্রগতি

উইকিপিডিয়া প্রতিষ্ঠা হয় ২০০১ সালের ১৫ জানুয়ারিতে (এই দিনটিকে *উইকিপিডিয়া দিবস*-ও বলা হয়)। উদ্বোধনকালে শুধুমাত্র ইংরেজি ভাষায় *www.wikipedia.com* ডোমেইন নাম দিয়ে উইকিপিডিয়ার সূচনা হয়েছিল। স্যাঙ্গার নুপিডিয়া মেইলিং লিস্টে এর প্রতিষ্ঠার ঘোষণা করেন। *উইকি* এবং *এনসাইক্লোপিডিয়া* শব্দের মিশ্রণ হতে এই নামটির উৎপত্তি। উইকিপিডিয়ার অবিচ্ছেদ্য নীতি "নিরপেক্ষ দৃষ্টিভঙ্গি" প্রতিষ্ঠার প্রথম বছরেই নির্ধারিত হয়েছিল। এই নীতি ব্যতীত প্রাথমিকভাবে নিয়মাবলীর সংখ্যা তুলনামূলকভাবে কম ছিল। এটি নুপিডিয়া থেকে স্বাধীনভাবে পরিচালিত হতো। বোমিস মূলত উইকিপিডিয়াকে একটি লাভজনক ব্যবসা হিসেবে গড়ে তোলার উদ্দেশ্যে তৈরি করেছিল।

২০০১ সালের ২০ ডিসেম্বরে উইকিপিডিয়ার প্রধান পাতা
উইকিপিডিয়া প্রারম্ভিক অবদানকারী নুপিডিয়া, *স্ল্যাশডট* পোস্টিং এবং ওয়েব সার্চ ইঞ্জিন ইনডেক্সিং থেকে অর্জন করে। ২০০১ সালের মার্চ মাসে উইকিপিডিয়ার বিভিন্ন ভাষা সংস্করণ চালু করা হয় এবং ২০০৪ সালের শেষ নাগাদ এই ভাষা সংস্করণসমূহের মোট সংখ্যা ১৬১টিতে দাঁড়ায়। ২০০৩ সালে নুপিডিয়ার সার্ভারসমূহ স্থায়ীভাবে বন্ধ করা হয়; এর আগে নুপিডিয়া ও উইকিপিডিয়া একই সাথে চলমান ছিল এবং সার্ভার বন্ধের পর নুপিডিয়ার লেখা উইকিপিডিয়ায় অন্তর্ভুক্ত করা হয়। ২০০৭ সালের ৯ সেপ্টেম্বরে ইংরেজি উইকিপিডিয়ার নিবন্ধ সংখ্যা ২০ লক্ষে পৌঁছালে এটি ইতিহাসের সর্বকালের সর্ববৃহৎ বিশ্বকোষে পরিণত হয়। এটি ১৪০৮ সালে মিং রাজবংশের সময় চীনে তৈরি *ইয়ংলে বিশ্বকোষকে* ছাড়িয়ে যায়, যা প্রায় ৬০০ বছর ধরে রেকর্ডটি ধরে রেখেছিল।

২০০২ সালের ফেব্রুয়ারি মাসে বাণিজ্যিক বিজ্ঞাপনের ভয় এবং নিয়ন্ত্রণের অভাবের কথা উল্লেখ করে স্পেনীয় উইকিপিডিয়ার ব্যবহারকারীরা উইকিপিডিয়া থেকে বেরিয়ে এসে এনসাইক্লোপিডিয়া লিব্রে তৈরি করে। ওয়েলস এর প্রতিক্রিয়ায় উইকিপিডিয়া বিজ্ঞাপন প্রদর্শন বন্ধ ঘোষণা করেন এবং তিনি উইকিপিডিয়ার ডোমেইন *wikipedia.com* থেকে *wikipedia.org* এ পরিবর্তন করেন।

প্রাথমিক পর্যায়ে বিস্ফোরকীয় বৃদ্ধির পর, ইংরেজি উইকিপিডিয়াতে নতুন নিবন্ধ এবং সম্পাদকের সংখ্যা বৃদ্ধির হার ২০০৭ সালের শুরুতে সর্বোচ্চ পর্যায়ে পৌঁছায় বলে ধারণা করা হয়। ২০০৯ সালের আগস্টে উইকিপিডিয়ার ইংরেজি সংস্করণ ৩০ লক্ষ নিবন্ধের সংখ্যার মাইলফলকে পৌঁছায়। ২০০৬ সালে এই বিশ্বকোষে প্রতিদিন প্রায় ১,৮০০টি নতুন নিবন্ধ তৈরি হচ্ছিল কিন্তু ২০১৩ সালের মধ্যে এই সংখ্যা কমে প্রায় ৮০০ নিবন্ধে দাঁড়ায়। পালো আল্টো রিসার্চ সেন্টারের একটি গবেষক দল বৃদ্ধির হারের এই ধীরগতির জন্য "সমন্বয় এবং অতিরিক্ত খরচ বৃদ্ধি, নতুনদের বাদ দেওয়া এবং নতুন সম্পাদনার প্রতিরোধ" কে দায়ী করেছিল। অন্য গবেষকদের মতে, বৃদ্ধির হার স্বাভাবিকভাবেই স্থির হয়েছে কেননা যে নিবন্ধসমূহকে সহজলভ্য এবং স্পষ্টতই একটি নিবন্ধের যোগ্য সেগুলো ইতিমধ্যেই ব্যাপকভাবে তৈরি এবং সম্প্রসারণ করা হয়েছে।

২০০৯ সালের নভেম্বরে, স্পেনের মাদ্রিদের রে জুয়ান কার্লোস বিশ্ববিদ্যালয়ের একজন গবেষক উদঘাটন করেন যে ২০০৯ সালের প্রথম তিন মাসে ইংরেজি উইকিপিডিয়া ৪৯,০০০ জন সম্পাদক হারিয়েছে; যেখানে ২০০৮ সালের একই সময়ের মধ্যে উইকিপিডিয়া মাত্র ৪,৯০০ জন সম্পাদক হারিয়েছিল। *ওয়াল স্ট্রিট জার্নাল* এই প্রবণতার কারণসমূহের মধ্যে সম্পাদনার ক্ষেত্রে জটিল ও বিপুল পরিমাণ নিয়মাবলী এবং সম্পাদনা সম্পর্কিত বিরোধের কথা উল্লেখ করেছে। ওয়েলস ২০০৯ সালে এই দাবিসমূহর বিরোধিতা করেন, পতনকে অস্বীকার করেন এবং গবেষণার পদ্ধতি নিয়ে প্রশ্ন তুলেন। দুই বছর পর ২০১১ সালে, তিনি সামান্য পতনের কথা স্বীকার করে বলেন যে ২০১০ সালের জুনে "৩৬,০০০ এর কিছু বেশি লেখক" থেকে ২০১১ সালের জুনে ৩৫,৮০০-এ নেমে এসেছে। একই সাক্ষাৎকারে, তিনি দাবি করেন যে সম্পাদকের সংখ্যা "স্থিতিশীল এবং টেকসই"। ২০১৩ সালের *এমআইটি টেকনোলজি রিভিউ-এর* একটি প্রবন্ধ, "দ্য ডিক্লাইন অফ উইকিপিডিয়া" (বাংলা: উইকিপিডিয়ার পতন) ওয়েলস-এর এই দাবি নিয়ে প্রশ্ন তুলে রিপোর্ট করে যে ২০০৭ সাল থেকে উইকিপিডিয়া তার স্বেচ্ছাসেবক সম্পাদকদের এক তৃতীয়াংশ হারিয়েছে এবং দাবি করে যে বাকিরা ক্রমবর্ধমানভাবে ক্ষুদ্র বিষয়গুলো নিয়ে মনোনিবেশ করছে। ২০১২ সালের জুলাই মাসে, *দ্য আটলান্টিক* রিপোর্ট করে যে উইকিপিডিয়ার প্রশাসকের সংখ্যাও হ্রাস পাচ্ছে। ২০১৩ সালের নভেম্বরে, *নিউ ইয়র্ক* ম্যাগাজিনের মতে, "ষষ্ঠ সর্বাধিক ব্যবহৃত ওয়েবসাইট, উইকিপিডিয়া একটি অভ্যন্তরীণ সংকটের মুখোমুখি হচ্ছে।" দীর্ঘ সময় ধরে পতনের পর ইংরেজি উইকিপিডিয়াতে সক্রিয় সম্পাদকের সংখ্যা স্থিতিশীল রয়েছে।

### সহ-প্রকল্প

উইকিপিডিয়া থেকে আরও বেশ কিছু উইকি সহোদর প্রকল্প জন্ম নিয়েছে যারা একই উইকিমিডিয়া ফাউন্ডেশন দ্বারা পরিচালিত হয়। এই উইকিমিডিয়া প্রকল্পসমূহর মধ্যে রয়েছে:

1. ডিসেম্বর ২০০২ সালে চালু হওয়া অভিধান উইকিঅভিধান
2. উইকিমিডিয়া চালু হওয়ার এক সপ্তাহ পরে সৃষ্ট উদ্ধৃতির সংগ্রহশালা প্রকল্প উইকিউক্তি
3. পাবলিক ডোমেইনে থাকা গ্রন্থের ডিজিটালাইজেশন করার প্রকল্প উইকিসংকলন।
4. সহযোগিতামূলকভাবে লেখা, বিনামূল্যের ও টীকাযুক্ত পাঠ্যপুস্তকের সংগ্রহ উইকিবই
5. মুক্ত জ্ঞানভিত্তিক মাল্টিমিডিয়ার জন্য নিবেদিত উইকিমিডিয়া কমন্স
6. সহযোগিতামূলক সাংবাদিকতার জন্য উইকিসংবাদ
7. বিনামূল্যে শিক্ষার উপকরণ সৃষ্টি এবং অনলাইন শিক্ষা কার্যক্রমের জন্য উইকিবিশ্ববিদ্যালয়
8. বিশ্বের সকল প্রজাতির একটি ক্যাটালগ উইকিপ্রজাতি (সর্বজনীন সম্পাদনার জন্য উন্মুক্ত নয়)
9. ২০১২ সালে চালু হওয়া সম্পাদনাযোগ্য ভ্রমণ নির্দেশিকা উইকিভ্রমণ
10. ২০১২ সালে চালু হওয়া সম্পাদনাযোগ্য তথ্যভাণ্ডার উইকিউপাত্ত

### মাইলফলক

মার্চ ২০২৪-এর হিসাব অনুযায়ী প্রতিটি ভাষায় নিবন্ধের সংখ্যা প্রদর্শনকারী কার্টোগ্রাম।যেসব ভাষায় ১০,০০,০০০টির কম নিবন্ধ রয়েছে, সেগুলো একটি বৃত্ত দ্বারা উপস্থাপিত হয়েছে।

ভাষাসমূহ মহাদেশভিত্তিক অঞ্চলে শ্রেণিবদ্ধ করা হয়েছে, এবং প্রতিটি মহাদেশীয় অঞ্চলকে আলাদা রঙে দেখানো হয়েছে।
কমস্কোর নেটওয়ার্কস অনুসারে, ২০০৭ সালের জানুয়ারিতে, উইকিপিডিয়া প্রথমবারের মতো মার্কিন যুক্তরাষ্ট্রের শীর্ষ দশটি জনপ্রিয় ওয়েবসাইটের মধ্যে একটি হয়ে ওঠে। এটি দশম স্থানে থাকা*দ্য নিউ ইয়র্ক টাইমস* এবং এগারোতম স্থানে থাকা অ্যাপলকে ছাড়িয়ে গিয়ে, প্রায় ৪.২৯ কোটি অনন্য দর্শনার্থীর সংখ্যা নিয়ে নবম স্থান অধিকার করে। এর আগের বছর জানুয়ারি ২০০৬ এ উইকিপিডিয়া ৩৩তম স্থান অধিকার করেছিল প্রায় ১.৮ কোটি অনন্য দর্শনসংখ্যার মাধ্যমে। ২০০৬ হতে ২০০৭ সালের এই বৃদ্ধি ছিল একটি উল্লেখযোগ্য অগ্রগতি। ২০১৪ সালে উইকিপিডিয়ার পাতাসমূহ প্রতি মাসে ৮০০ কোটি বার করে পরিদর্শিত হচ্ছিল। কমস্কোর রেটিং সংস্থার উপাত্ত উদ্ধৃত করে *দ্য নিউ ইয়র্ক টাইমস* ২০১৪ সালের ৯ ফেব্রুয়ারির প্রতিবেদনে উল্লেখ করে যে, উইকিপিডিয়ার মাসিক পৃষ্ঠদর্শন সংখ্যা ছিল আনুমানিক ১,৮০০ কোটি এবং অনন্য দর্শনার্থীর সংখ্যা ছিল প্রায় ৫০ কোটি। মার্চ ২০২৩-এর হিসাব অনুযায়ী, সিমিলারওয়েবের তথ্যানুসারে, উইকিপিডিয়া জনপ্রিয়তার দিক থেকে ষষ্ঠ স্থানে রয়েছে। জেফ লোভল্যান্ড এবং জোসেফ রিগলের মতে প্রক্রিয়াগত দিক থেকে উইকিপিডিয়া সেই দীর্ঘ ঐতিহ্যের অনুসারী, যেখানে ঐতিহাসিক বিশ্বকোষসমূহ “স্টিগমার্জিক সঞ্চয়” নামক প্রক্রিয়ার মাধ্যমে ধীরে ধীরে টুকরো টুকরো উন্নতির মাধ্যমে বিকশিত হয়েছে।

২০১২ সালের ১৮ জানুয়ারি, যুক্তরাষ্ট্রের কংগ্রেসে প্রস্তাবিত দুটি আইন—স্টপ অনলাইন পাইরেসি অ্যাক্ট (SOPA) ও প্রোটেক্ট আইপি অ্যাক্ট (PIPA)—এর প্রতিবাদে ইংরেজি উইকিপিডিয়া ২৪ ঘণ্টার জন্য নিজস্ব পৃষ্ঠাসমূহ ব্ল্যাকআউট করে রাখে। এই সমন্বিত প্রতিবাদ কর্মসূচির সময় সাময়িকভাবে প্রদর্শিত ব্যাখ্যা পাতাটি ১৬২ কোটিও অধিক মানুষ দেখেছিল।

২০১৩ সালের জানুয়ারিতে একটি গ্রহাণুকে উইকিপিডিয়ার নামে ২৭৪৩০১ উইকিপিডিয়া নামকরণ করা হয়; ২০১৪ সালের অক্টোবরে, উইকিপিডিয়াকে সম্মান জানিয়ে উইকিপিডিয়া স্মৃতিস্তম্ভ স্থাপন করা হয়; এবং ২০১৫ সালের জুলাই মাসে, উইকিপিডিয়ার মুদ্রিত সংস্করণ প্রকল্পের অংশ হিসেবে মোট ৭,৪৭৩টি খণ্ডের মধ্যে ১০৬টি (প্রতিটি প্রায় ৭০০ পৃষ্ঠার) খণ্ড প্রকাশিত হয়।২০১৯ সালের এপ্রিলে, ইসরায়েলের বেরেশিত নামের একটি চন্দ্রযান চাঁদের পৃষ্ঠে পতিত হয়ে ধ্বংসপ্রাপ্ত হয়, যার ভেতরে প্রায় সম্পূর্ণ ইংরেজি উইকিপিডিয়ার একটি অনুলিপি নিকেল পাতের উপর খোদাই করা অবস্থায় ছিল; বিশেষজ্ঞদের ধারণানুযায়ী ওই পাতাগুলো দুর্ঘটনায়ও অক্ষত থাকতে পারে। একই বছরের জুন মাসে, বিজ্ঞানীরা ইংরেজি উইকিপিডিয়ার সব ১৬ গিগাবাইট নিবন্ধের লেখাকে কৃত্রিম ডিএনএতে রূপান্তরিত করতে সক্ষম হন।

২০১৪ সালের ২০ জানুয়ারি, *দি ইকোনমিক টাইমসে* প্রকাশিত প্রতিবেদনে প্রতিবেদক সুবোধ ভার্মা উল্লেখ করেন যে, উইকিপিডিয়ার প্রবৃদ্ধি শুধু স্থবিরই হয়নি, বরং "গত বছর প্রায় ১০ শতাংশ পৃষ্ঠাদর্শন হারিয়েছে। ২০১২ সালের ডিসেম্বর থেকে ২০১৩ সালের ডিসেম্বরের মধ্যে প্রায় ২০০ কোটি পৃষ্ঠাদর্শন সংখ্যার পতন ঘটে। এর সর্বাধিক জনপ্রিয় সংস্করণসমূহই এই পতনের নেতৃত্ব দেয়: ইংরেজি উইকিপিডিয়ার পৃষ্ঠাদর্শন ১২ শতাংশ, জার্মান সংস্করণের ১৭ শতাংশ এবং জাপানি সংস্করণের ৯ শতাংশ কমে যায়" ভার্মা আরও বলেন, "যদিও উইকিপিডিয়ার পরিচালকরা মনে করেন যে এটি গণনার ত্রুটির কারণে হতে পারে, অন্যান্য বিশেষজ্ঞরা মনে করেন যে গত বছর চালু হওয়া গুগলের নলেজ গ্রাফ প্রকল্পটি উইকিপিডিয়া ব্যবহারকারীদের গ্রাস করছে।" এ বিষয়ে যোগাযোগ করা হলে নিউ ইয়র্ক বিশ্ববিদ্যালয়ের সহযোগী অধ্যাপক ও হার্ভার্ডের বার্কম্যান ক্লেইন সেন্টার ফর ইন্টারনেট অ্যান্ড সোসাইটির ফেলো ক্লে শার্কি বলেন, তিনি মনে করেন পৃষ্ঠাদর্শনের এই পতনের একটি বড় অংশই নলেজ গ্রাফের কারণে হয়েছে। তার ভাষায়, “যদি অনুসন্ধান ফলাফলেই প্রশ্নের উত্তর পাওয়া যায়, তাহলে আর কেউ ক্লিক করতে চায় না।” ২০১৬ সালের ডিসেম্বরের শেষে উইকিপিডিয়া বৈশ্বিকভাবে পঞ্চম সর্বাধিক জনপ্রিয় ওয়েবসাইট হিসেবে স্থান পায়। ২০২৩ সালের জানুয়ারি পর্যন্ত, ইংরেজি উইকিপিডিয়ার ৫৫,৭৯১টি নিবন্ধ একাডেমিক সাময়িকীতে মোট ৯২,৩০০ বার উদ্ধৃত হয়েছে; এর মধ্যে ক্লাউড কম্পিউটিং নিবন্ধটি সর্বাধিক উদ্ধৃত ছিল।

২০২৩ সালের ১৮ জানুয়ারি উইকিপিডিয়ায় নতুন ওয়েবসাইট নকশা “ভেক্টর ২০২২” প্রকাশ করা হয়। এতে নতুনভাবে মেনুবার নকশা করা হয়, ভাষা নির্বাচনের মতো বোতামগুলোর অবস্থান পরিবর্তন করা হয় এবং সূচিপত্রকে বাম পাশে সাইডবার আকারে স্থানান্তর করা হয়। এই হালনাগাদটি শুরুর দিকে কিছু সমালোচনার মুখে পড়ে; বিশেষত সোয়াহিলি উইকিপিডিয়ার সম্পাদকরা সর্বসম্মতিক্রমে পরিবর্তনটি বাতিল করার পক্ষে ভোট দেন।

### উইকিপিডিয়ার দর্শক সংখ্যার উপর উৎপাদনী কৃত্রিম বুদ্ধিমত্তার প্রভাব

২০২৪ সালের জানুয়ারীতে, উইকিমিডিয়া ফাউন্ডেশন তাদের প্রকল্পসমূহে মাল্টিমিডিয়া কন্টেন্ট ডাউনলোডে ব্যবহৃত ব্যান্ডউইথের ব্যাবহার প্রায় ৫০ শতাংশ বৃদ্ধির কথা জানায়। ফাউন্ডেশনের মতে, এই বৃদ্ধি মূলত স্বয়ংক্রিয় প্রোগ্রাম বা "স্ক্র্যাপার" বটের জন্য দায়ী। এই বটগুলো বৃহৎ ভাষার মডেল লার্জ ল্যাঙ্গুয়েজ মডেল (এলএলএম) এবং সে সম্পর্কিত অ্যাপ্লিকেশনসমূহকে প্রশিক্ষণের জন্য উইকিমিডিয়া সাইটগুলো থেকে প্রচুর পরিমাণে তথ্য সংগ্রহ করে।

২০২৫ সালের অক্টোবরে, উইকিমিডিয়া ফাউন্ডেশন জানায় যে আসল মানুষ কর্তৃক পৃষ্ঠা পরিদর্শন সংখ্যা ২০২৪ সালের একই মাসের তুলনায় আনুমানিক ৮ শতাংশ হ্রাস পেয়েছে। তারা অনুমান করে যে এটি উৎপাদনী কৃত্রিম বুদ্ধিমত্তা বা জেনারেটিভ এআই এবং সোশ্যাল মিডিয়ার ব্যবহারের ফলে মানুষ তথ্য অনুসন্ধানের প্রক্রিয়ার বিবর্তনকে প্রতিফলন করে।

## সহযোগিতামূলক সম্পাদনা

বিভিন্ন সংস্করণের পার্থক্য রঙ্গিন করে চিহ্নিতকৃত একটি নিবন্ধ।
### নিষেধাজ্ঞা

উইকিপিডিয়ার ক্রমবর্ধমান জনপ্রিয়তার কারণে, উইকিপিডিয়ার কয়েকটি ভাষা সংস্করণে নির্দিষ্ট ক্ষেত্রেবিশেষে সম্পাদনা-সংক্রান্ত কিছু নিষেধাজ্ঞা আরোপ করা হয়েছে। উদাহরণস্বরূপ, ইংরেজি উইকিপিডিয়াসহ কিছু ভাষা সংস্করণে, শুধুমাত্র নিবন্ধিত ব্যবহারকারীরা নতুন নিবন্ধ তৈরি করতে পারেন। উইকিপিডিয়ায় বিতর্কিত, সংবেদনশীল ও ধ্বংসপ্রবণ নিবন্ধসমূহ বিভিন্ন মাত্রায় সুরক্ষিত করা হয়ে থাকে। ঘন ঘন ধ্বংসাত্মক বা ভ্যান্ডালিজমের শিকার নিবন্ধসমূহ "অর্ধ-সুরক্ষিত" বা "বর্ধিত নিশ্চিত সুরক্ষিত" করা হয়ে থাকে। এর ফলে শুধুমাত্র "স্বয়ংক্রিয়ভাবে নিশ্চিত" বা "বর্ধিত নিশ্চিত" সম্পাদকরা এসব নিবন্ধে সম্পাদনা করতে পারে। বিশেষক্ষেত্রে বিতর্কিত নিবন্ধ "সম্পূর্ণ সুরক্ষিত" করা হতে পারে; যার ফলে শুধুমাত্র প্রশাসকরা সেই নিবন্ধে পরিবর্তন করতে পারেন। ২০২১ সালে *কলম্বিয়া জার্নালিজম রিভিউ*তে প্রকাশিত এক নিবন্ধে উইকিপিডিয়ার পাতা-সুরক্ষা নীতিমালাকে উইকিপিডিয়ার হাতে থাকা “আইডিয়ার বাজার নিয়ন্ত্রণের” জন্য “সম্ভবত সবচেয়ে গুরুত্বপূর্ণ” উপায় বলে আখ্যা দিয়েছে। উইকিপিডিয়া কিছু কার্যক্রম বট বা স্বয়ংক্রিয় প্রোগ্রামকে অর্পণ করেছে। এ ধরনের অ্যালগরিদমিক শাসনব্যবস্থা সহজে বাস্তবায়নযোগ্য ও সম্প্রসারণযোগ্য; তবে স্বয়ংক্রিয়ভাবে সম্পাদনা বাতিল করার এই প্রক্রিয়া সক্রিয় উইকিপিডিয়া সম্পাদক সংখ্যার হ্রাসে ভূমিকা রাখতে পারে বলে মত রয়েছে। বটের নির্ধারিত কাজ কার্যকর করার আগে তাকে সম্প্রদায়ের অনুমোদন নিতে হয়।

কিছু ক্ষেত্রে সকল সম্পাদক সম্পাদনা জমা দিতে পারবেন, তবে কিছু সম্পাদকের জন্য নির্দিষ্ট কিছু ক্ষেত্রে পর্যালোচনা প্রয়োজন হয়। উদাহরণস্বরূপ, জার্মান উইকিপিডিয়াতে নির্দিষ্ট পর্যালোচনায় উত্তীর্ণ নিবন্ধসমূহকে "স্থিতিশীল সংস্করণ" হিসেবে বজায় রাখা হয়। দীর্ঘ পরীক্ষণ এবং সম্প্রদায় আলোচনার পর, ইংরেজি উইকিপিডিয়া ডিসেম্বর ২০১২ সালে "অমীমাংসিত পরিবর্তন" ব্যবস্থা চালু করে। এই ব্যবস্থার অধীনে, নতুন এবং অনিবন্ধিত ব্যবহারকারীদের কিছু বিতর্কিত বা ধ্বংসপ্রবণ নিবন্ধের সম্পাদনা প্রকাশিত হওয়ার আগে প্রতিষ্ঠিত ব্যবহারকারীরা পর্যালোচনা করেন। তবে সম্পাদনার ওপর সীমাবদ্ধতা আরোপ করলে সম্পাদকদের অংশগ্রহণ কমে যেতে পারে এবং সম্পাদনা-সম্প্রদায়কে বৈচিত্র্যময় করার প্রচেষ্টাও ব্যাহত হতে পারে।

ইসরায়েলি-ফিলিস্তিনি সংঘাত সম্পর্কিত নিবন্ধসমূহ বর্ধিত-নিশ্চিত সুরক্ষার আওতায় রয়েছে। এই বিষয়ক সম্পাদকরা সমগ্র বিষয়ক্ষেত্র জুড়ে প্রতিদিন কেবলমাত্র একবার সম্পাদনা পুনরুদ্ধার করতে পারেন এবং সংশ্লিষ্ট নিবন্ধসমূহ সম্পাদনা থেকে নিষিদ্ধ হতে পারেন। এই বিধিনিষেধগুলো ২০০৮ সালে চালু করা হয়। ২০২৫ সালের জানুয়ারিতে সালিশ কমিটি "ভারসাম্যপূর্ণ সম্পাদনা বিধিনিষেধ" প্রবর্তন করে, যার আওতায় কোনো অসদাচরণ বিধি লঙ্ঘন না করা হলেও, অনুমোদনপ্রাপ্ত ব্যবহারকারীদের তাদের মোট সম্পাদনার মাত্র এক-তৃতীয়াংশ ইসরায়েলি-ফিলিস্তিনি সংঘাত সম্পর্কিত নিবন্ধে ব্যয় করতে পারবেন।

### পরিবর্তনের পর্যালোচনা

উইকিপিডিয়ার সম্পাদনা ইন্টারফেস
যদিও নিবন্ধে পরিবর্তনসমূহ প্রাতিষ্ঠানিকভাবে পর্যালোচনা করা হয় না, উইকিপিডিয়ার সফটওয়্যার প্রদত্ত সরঞ্জাম দ্বারা যে কেউ অন্যদের করা পরিবর্তন পর্যালোচনা করতে পারে। প্রতিটি নিবন্ধের ইতিহাস পাতায় প্রতিটি সংস্করণে সংযোগের তালিকা থাকে। বেশিরভাগ নিবন্ধে যে কেউ সাম্প্রতিকতম পরিবর্তনগুলো দেখতে পারে এবং নিবন্ধের ইতিহাস পাতার একটি সংযোগে গিয়ে অন্যদের সংশোধন পূর্বাবস্থায় ফিরিয়ে আনতে পারে। নিবন্ধিত ব্যবহারকারীরা তাদের আগ্রহের নিবন্ধগুলোর একটি "নজরতালিকা" বজায় রাখতে পারে যাতে পরিবর্তন সম্পর্কে তারা অবহিত হতে পারেন। "নতুন পাতা টহল" হলো এমন একটি প্রক্রিয়া যেখানে নতুন তৈরি নিবন্ধগুলো সুস্পষ্ট সমস্যার জন্য পরীক্ষা করা হয়।

২০০৩ সালে অর্থনীতির পিএইচডি শিক্ষার্থী আন্দ্রেয়া সিফোলিলি যুক্তি দিয়েছিলেন যে উইকিতে অংশগ্রহণের কম লেনদেন ব্যয় সহযোগিতামূলক উন্নয়নের জন্য একটি অনুঘটক হিসেবে কাজ করে এবং পাতার পূর্ববর্তী সংস্করণে সহজে প্রবেশাধিকারের মতো বৈশিষ্ট্যগুলো "সৃজনশীল ধ্বংস" এর চেয়ে "সৃজনশীল নির্মাণ"কে অধিক প্রাধান্য দেয়।

### ধ্বংসপ্রবণতা

ইচ্ছাকৃতভাবে উইকিপিডিয়ার উৎকর্ষতা ক্ষুণ্ণ করে এমন যেকোনো পরিবর্তনকে ধ্বংসপ্রবণতা বা ভ্যান্ডালিজম বলে গণ্য করা হয়। ধ্বংসপ্রবণতার সবচেয়ে সাধারণ এবং সুস্পষ্ট ধরনগুলোর মধ্যে রয়েছে অশ্লীলতা এবং অশোভন রসিকতা যুক্ত করা; এছাড়াও এর মধ্যে বিজ্ঞাপন এবং অন্যান্য ধরনের স্প্যামও অন্তর্ভুক্ত থাকতে পারে। কখনও কখনও ধ্বংসকারী সম্পাদকরা কোনো বিষয়বস্তু অপসারণ করে অথবা সম্পূর্ণরূপে একটি পাতা ফাঁকা করে ধ্বংসকার্য চালিয়ে থাকেন। অপেক্ষাকৃত কম সাধারণ ধরনের ধ্বংসপ্রবণতার মধ্যে একটি হলো ইচ্ছাকৃতভাবে বিশ্বাসযোগ্য কিন্তু মিথ্যা তথ্য যোগ করা যা সনাক্ত করা অপেক্ষাকৃত দুষ্কর হতে পারে। ধ্বংসপ্রবণতাকারীরা অপ্রাসঙ্গিক বিন্যাস প্রবর্তন করতে পারে, পাতার শিরোনাম বা শ্রেণীবিন্যাসের মতো পাতার শব্দবিন্যাস পরিবর্তন করতে পারে, নিবন্ধের অন্তর্নিহিত কোড পরিবর্তন করতে পারে, অথবা ছবি বিঘ্নিতভাবে ব্যবহার করতে পারে।

আমেরিকান সাংবাদিক জন সেইগেনথেলার (১৯২৭-২০১৪), সেইগেনথেলারের ঘটনার বিষয়
উইকিপিডিয়ার নিবন্ধ থেকে সুস্পষ্ট ধ্বংসপ্রবণতা অপসারণ করা সাধারণত সহজ যা সনাক্ত ও সংশোধন করতে গড়ে কয়েক মিনিট সময় লাগে। তবে কিছু ধ্বংসপ্রবণতা সনাক্ত এবং মেরামত করতে অনেক বেশি সময় লাগে।

২০০৫ সালের মে মাসে একজন বেনামী সম্পাদক আমেরিকান রাজনৈতিক ব্যক্তিত্ব জন সেইগেনথেলারের জীবনীতে মিথ্যা তথ্য সংযোজন করে তাকে জন এফ. কেনেডি হত্যার সাথে জড়িত সন্দেহভাজন হিসেবে উপস্থাপন করেছিলেন যা চার মাস ধরে অসংশোধিত থেকে যায়। *ইউএসএ টুডে*-এর প্রতিষ্ঠাতা সম্পাদকীয় পরিচালক এবং ভ্যান্ডারবিল্ট বিশ্ববিদ্যালয়ের ফ্রিডম ফোরাম ফার্স্ট অ্যামেন্ডমেন্ট সেন্টারের প্রতিষ্ঠাতা সেইগেনথেলার উইকিপিডিয়ার সহ-প্রতিষ্ঠাতা জিমি ওয়েলসকে ফোন করেন এবং তাকে ভুল তথ্য সংযোজনকারীর পরিচয় বের করার উপায় সম্পর্কে জিজ্ঞাসা করেন। ওয়েলস বলেছিলেন যে তিনি জানেন না, যদিও অপরাধী অবশেষে খুঁজে বের করা হয়েছিল। ঘটনার পর সেইগেনথেলার উইকিপিডিয়াকে "একটি ত্রুটিপূর্ণ এবং দায়িত্বহীন গবেষণা হাতিয়ার" হিসেবে বর্ণনা করেছিলেন। এই ঘটনার ফলস্বরূপ জীবিত ব্যক্তিদের জীবনী সংক্রান্ত নিবন্ধের যাচাইযোগ্যতা কঠোর করার জন্য উইকিপিডিয়ায় নীতিগত পরিবর্তন আনা হয়েছিল।

### দ্বন্দ্ব এবং সম্পাদনা যুদ্ধ

উইকিপিডিয়া সম্পাদকদের মধ্যে প্রায়ই বিভন্ন বিষয়ে মতবিরোধ তৈরি হয় যা সাধারণত নিবন্ধের আলাপ পাতায় আলোচনা করা হয়। বিরোধের ফলে একটি নিবন্ধে বারবার প্রতিযোগিতামূলক পরিবর্তন ঘটতে পারে, যা "সম্পাদনা যুদ্ধ" নামে পরিচিত এটিকে ব্যাপকভাবে সময় সম্পদ অপচয়কারী পরিস্থিতি হিসেবে দেখা হয় যেখানে কোনো কার্যকর জ্ঞান সংযোজন করা হয় না। বিরোধকালীন অভদ্রতা, প্রতিদ্বন্দ্বী সম্পাদনা সম্প্রদায়ের প্রভাব, কথোপকথনের কাঠামো, এবং বিরোধের উৎসের উপর গবেষণা চালানো হয়ে থাকে।

অক্সফোর্ড বিশ্ববিদ্যালয়ের তাহা ইয়াসেরি ২০১৩ সালের এক গবেষণায় সম্পাদনা বিরোধ এবং তাদের সমাধান পরীক্ষা করেছিলেন। ইয়াসেরি যুক্তি দিয়েছিলেন যে উইকিপিডিয়ায় সাধারণ পুনরুদ্ধার বা "পূর্বাবস্থায় ফেরানো" কার্যক্রম প্রতিকূল কর্ম আচরণের সবচেয়ে গুরুত্বপূর্ণ পরিমাপক ছিল না। তিনি এর পরিবর্তে "পারস্পরিক পুনরুদ্ধারকারী সম্পাদনা জোড়ার" উপর নির্ভর করেছিলেন, যেখানে একজন সম্পাদক অন্য সম্পাদকের সম্পাদনা পুনরুদ্ধার করেন যিনি পরবর্তীতে প্রথম সম্পাদককে পুনরুদ্ধারকে পুনরুদ্ধার করতে ফিরে আসেন। ফলাফলগুলো উইকিপিডিয়ার বিভিন্ন ভাষার সংস্করণের জন্য সারণীবদ্ধ করা হয়েছিল। ইংরেজি উইকিপিডিয়ার তিনটি সর্বোচ্চ বিরোধের হার ছিল জর্জ ডব্লিউ বুশ, নৈরাজ্যবাদ এবং মুহাম্মদ নিবন্ধসমূহ। তুলনামূলকভাবে, জার্মান উইকিপিডিয়ার জন্য গবেষণার সময়ে তিনটি সর্বোচ্চ বিরোধের হার ছিল ক্রোয়েশিয়া, সায়েন্টোলজি এবং ৯/১১ ষড়যন্ত্র তত্ত্ব বিষয়ক নিবন্ধগুলোতে। ২০২০ সালে গবেষকরা উইকিপিডিয়া জুড়ে সম্পাদনা বিরোধ সনাক্ত করার জন্য পারস্পরিক প্রত্যাবর্তনের বাইরে সম্পাদক আচরণের অন্যান্য পরিমাপক চিহ্নিত করেছিলেন।

উইকিপিডিয়ায় নিবন্ধ অপসারণ বিষয়েও সম্পাদকরা বিতর্ক করে থাকেন। উইকিপিডিয়ার সূচনা থেকে এ পর্যন্ত প্রায় ৫,০০,০০০টি এরকম বিতর্ক হয়েছে। একবার কোনো নিবন্ধ মুছে ফেলার জন্য মনোনীত হলে, বিতর্কটি সাধারণত প্রাথমিক ভোট (রাখা বা মুছে ফেলার জন্য) এবং বিষয়-নির্দিষ্ট উল্লেখযোগ্যতা নীতির উল্লেখের মাধ্যমে নিষ্পত্তি হয়।

## নীতিমালা ও বিষয়বস্তু

*"উইকিপিডিয়ার পঞ্চস্তম্ভ" এখানে পুনঃনির্দেশিত হয়েছে। উইকিপিডিয়ার নীতির জন্য দেখুন উইকিপিডিয়া:পঞ্চস্তম্ভ*

| ভিডিও |
| --- |
|  |
|  জিমি ওয়েলস, উইকিপিডিয়ার জন্ম, ২০০৬, টেড আলোচনা, ২০ মিনিট |
|  ক্যাথেরিন মাহের, সত্য ও বিশ্বাসের ভারসাম্য রক্ষায় উইকিপিডিয়া আমাদের কী শিক্ষা দেয়, ২০২২, TED আলোচনা, ১৫ মিনিট |

উইকিপিডিয়া ১১টি ভিন্ন নামস্থান নিয়ে গঠিত। এই ১১টি নামস্থানের নিবন্ধসমূহ *মূলস্থানে* উপস্থিত থাকে। অন্যান্য নামস্থানের পৃষ্ঠার শিরোনামের আগে একটি উপসর্গ থাকে এবং নামস্থানসমূহ বিভিন্ন উদ্দেশ্য পূরণ করে। উদাহরণস্বরূপ, প্রকল্পের নামস্থান *উইকিপিডিয়া* উপসর্গ ব্যবহার করে এবং তা উইকিপিডিয়ার স্ব-শাসন সম্পর্কিত আলোচনার জন্য ব্যবহৃত হয়। বেশিরভাগ পাঠক এই অন্যান্য নামস্থান সম্পর্কে জানেন না।

উইকিপিডিয়া সম্প্রদায়ের মৌলিক নীতিসমূহ "পাঁচটি স্তম্ভ"-এ মূর্ত, যেখানে বিস্তারিত সম্পাদকীয় নীতিসমূহ বিষয়বস্তুকে যথাযথভাবে গঠনের উদ্দেশ্যে অসংখ্য নীতি এবং নির্দেশিকাতে প্রকাশিত হয়েছে। পাঁচটি স্তম্ভ হল:

* উইকিপিডিয়া একটি বিনামূল্যের বিশ্বকোষ
* উইকিপিডিয়া নিরপেক্ষ দৃষ্টিভঙ্গি পোষণ করে
* উইকিপিডিয়া একটি মুক্ত-উপাত্ত যা যে কেউ ব্যবহার, সম্পাদনা ও বণ্টন করতে পারেন
* উইকিপিডিয়ানগণ পরস্পরের সাথে অবশ্যই সশ্রদ্ধ ও সভ্য আচরণ বজায় রাখবেন
* উইকিপিডিয়ায় কোন কঠোর নিয়ম নেই

সম্প্রদায় কর্তৃক প্রণীত নিয়মসমূহ উইকি আকারে সংরক্ষণ করা হয় এবং উইকিপিডিয়া সম্পাদকরা সম্প্রদায়ের ঐকমত্য অনুসারে ওয়েবসাইটের নীতি এবং নির্দেশিকা লেখেন এবং সংশোধন করেন। মূলত, উইকিপিডিয়ার অ-ইংরেজি সংস্করণের নিয়মসমূহ ইংরেজি উইকিপিডিয়ার নিয়মসমূহর অনুবাদের উপর ভিত্তি করে তৈরি করা হয়েছিল। পরবর্তীতে তাদের মধ্যে ভিন্নতা এসেছে।

### বিষয়বস্তু নীতিমালা ও নির্দেশিকা

*"কোনো মৌলিক গবেষণা নয়" এখানে পুনঃনির্দেশিত হয়েছে। উইকিপিডিয়ার নীতির জন্য দেখুন উইকিপিডিয়া:কোনো মৌলিক গবেষণা নয়*

উইকিপিডিয়া সম্প্রদায়ের নিয়ম অনুসারে, উইকিপিডিয়ার প্রতিটি নিবন্ধ অবশ্যই এমন একটি বিষয় সম্পর্কে হতে হবে যা বিশ্বকোষীয় এবং অভিধান ভুক্তি বা অভিধান-শৈলীর নয়। একটি বিষয়কে উইকিপিডিয়ার "উল্লেখযোগ্যতার" মানদণ্ড পূরণ করতে হবে, যার অর্থ সাধারণত বিষয়টি নির্ভরযোগ্য উৎসসমূহতে ব্যাপকভাবে আলোচিত হয়েছে এবং সেসব উৎস নিবন্ধের বিষয় থেকে স্বাধীন। উইকিপিডিয়া শুধুমাত্র এমন জ্ঞান উপস্থাপন করতে চায় যা ইতিমধ্যে প্রতিষ্ঠিত এবং স্বীকৃত, এবং তাই মৌলিক গবেষণা উপস্থাপন করা উচিত নয়। রাজনীতিবিদ এবং শিক্ষাবিদদের মতো কিছু বিষয়ের ক্ষেত্রে বিশেষায়িত উল্লেখযোগ্যতার প্রয়োজনীয়তা রয়েছে। সর্বশেষে, উইকিপিডিয়াকে অবশ্যই একটি নিরপেক্ষ দৃষ্টিভঙ্গি প্রতিফলিত করতে হবে। এটি নির্ভরযোগ্য উৎসসমূহর সংক্ষিপ্তসার প্রদান, নিরপেক্ষ ভাষা ব্যবহার এবং বিভিন্ন দৃষ্টিভঙ্গিকে তাদের গুরুত্ব অনুসারে উপস্থাপনের মাধ্যমে অর্জন করা হয়। তথ্য অবশ্যই যাচাইযোগ্য হতে হবে। উদ্ধৃতিবিহীন তথ্য ট্যাগ করা বা সম্পূর্ণরূপে অপসারণ করা যেতে পারে। এর ফলে কখনও কখনও এমন তথ্যও অপসারিত হতে পারে যা সঠিক হলেও যথাযথভাবে উৎসযুক্ত নয়। সময়ের সাথে সাথে উইকিপিডিয়ার নীতিমালা পরিবর্তিত ও জটিল হওয়ার সাথে সাথে তাদের সংখ্যাও বৃদ্ধি পেয়েছে। ২০০৮ সালে ৪৪টি নীতি পৃষ্ঠা এবং ২৪৮টি নির্দেশিকা পৃষ্ঠা ছিল; ২০১৩ সালের মধ্যে গবেষকরা ৩৮৩টি নীতি পৃষ্ঠা এবং ৪৪৯টি নির্দেশিকা পৃষ্ঠা গণনা করেছেন।

## প্রশাসন ও পরিচালনা

উইকিপিডিয়ার প্রাথমিক অরাজক অবস্থা সময়ের সাথে সাথে গণতান্ত্রিক এবং শ্রেণিবদ্ধ উপাদানসমূহকে একীভূত করেছে। একটি নিবন্ধ তার স্রষ্টা বা অন্য কোনো সম্পাদকের মালিকানাধীন বলে বিবেচিত হয় না, এমনকি নিবন্ধের বিষয়বস্তুরও নয়। সম্প্রদায়ে সুনামসম্পন্ন সম্পাদকরা অতিরিক্ত ব্যবহারকারী অধিকারের জন্য অনুরোধ করতে পারেন, যা তাদের কিছু বিশেষ কাজ সম্পাদনের প্রযুক্তিগত ক্ষমতা প্রদান করে। কিছু ব্যবহারকারী অধিকার স্বয়ংক্রিয়ভাবে মঞ্জুর করা হয়, যেমন *স্বয়ংক্রিয়ভাবে নিশ্চিত* এবং *বর্ধিত নিশ্চিত* দল, যখন অ্যাকাউন্টের বয়স ও সম্পাদনা সংখ্যার নির্দিষ্ট সীমা পূরণ হয়।

### প্রশাসকগণ

অভিজ্ঞ সম্পাদকরা "প্রশাসন" পদের জন্য আবেদন করতে পারেন। এই পদ গুরুতর ধ্বংসপ্রবণ বা সম্পাদকীয় বিরোধের ক্ষেত্রে পৃষ্ঠাসমূহ মুছে ফেলা বা পরিবর্তন থেকে সুরক্ষিত রাখার ক্ষমতা রাখে। প্রশাসকদের সিদ্ধান্ত গ্রহণে কোনো বিশেষ সুবিধা থাকার কথা নয়; বরং তাদের ক্ষমতা বেশিরভাগ ক্ষেত্রে এমন সম্পাদনার মধ্যে সীমাবদ্ধ যার প্রকল্প-ব্যাপী প্রভাব রয়েছে এবং তাই সাধারণ সম্পাদকদের জন্য নিষিদ্ধ এবং বিঘ্নকারী সম্পাদকদের অনুৎপাদনশীল সম্পাদনা থেকে বিরত রাখার জন্য বিধিনিষেধ প্রয়োগ।

২০১২ সাল নাগাদ, উইকিপিডিয়ার পূর্ববর্তী বছরসমূহর তুলনায় কম সংখ্যক সম্পাদক প্রশাসক হয়ে উঠছিলেন, কারণ সম্ভাব্য প্রশাসকদের যাচাই-বাছাইয়ের প্রক্রিয়া অধিকতর কঠোর হয়ে উঠেছিল। ২০২২ সালে, প্রার্থীর ট্রাম্প-বিরোধী মতামতের কারণে প্রশাসকত্বের জন্য একটি বিশেষভাবে বিতর্কিত আবেদন উত্থাপিত হয়েছিল; শেষ পর্যন্ত তাদের প্রশাসকত্ব প্রদান করা হয়।

### বিরোধ নিষ্পত্তি

সময়ের সাথে সাথে উইকিপিডিয়া একটি আধা-আনুষ্ঠানিক বিরোধ নিষ্পত্তি প্রক্রিয়া গড়ে তুলেছে। সম্প্রদায়ের ঐকমত্য নির্ধারণের জন্য সম্পাদকরা যথাযথ সম্প্রদায় আলোচনাস্থলে বিষয়সমূহ উত্থাপন করতে পারেন, তৃতীয় মতামতের অনুরোধের মাধ্যমে বাইরের মতামত নিতে পারেন, অথবা "মন্তব্যের জন্য অনুরোধ" নামে পরিচিত একটি সাধারণ সম্প্রদায় আলোচনা শুরু করতে পারেন। এতে বটসমূহ আলোচনাটিকে একটি কেন্দ্রীয় আলোচনা তালিকায় যুক্ত করে, সম্পাদকদের অংশগ্রহণে আমন্ত্রণ জানায় এবং ৩০ দিন পরে তালিকা থেকে আলোচনাটি সরিয়ে দেয়। তবে সম্পাদকদের আলোচনাটি নির্ধারিত সময়ের আগে বা পরে বন্ধ করার (এবং তালিকা থেকে অপসারণ করার) বিবেচনার ক্ষমতা রয়েছে। যদি আলোচনার ফলাফল স্পষ্ট না হয়, তাহলে একজন সমাপনকারী—সাধারণত সুনামসম্পন্ন একজন নিরপেক্ষ সম্পাদক - উপস্থাপিত যুক্তির শক্তি এবং তারপরে প্রতিটি পক্ষের যুক্তিদাতার সংখ্যার উপর ভিত্তি করে রায় দিতে পারেন। উইকিপিডিয়ানরা এই প্রক্রিয়া যে কোনো ভোট নয় তা জোর দিয়ে বোঝাতে আলোচনায় মতামত বিবৃতিসমূহকে "!vote" হিসেবে উল্লেখ করেন, যেখানে বিস্ময়বোধক চিহ্নটি যৌক্তিক নেতিবাচকতার প্রতীক এবং "নট" (না) উচ্চারণ করা হয়।

উইকিপিডিয়া বিরোধের স্থানীয় সমাধানকে উৎসাহিত করে, যা জেমিয়েলনিয়াক যুক্তি দেন যে সংগঠন গবেষণায় বেশ অনন্য, যদিও সাম্প্রতিক সময়ে এই ক্ষেত্রে ঐকমত্য গঠনের বিষয়ে কিছু আগ্রহ দেখা দিয়েছে। রিগল এবং স্যু গার্ডনার যুক্তি দেন যে ঐকমত্য গঠনের পদ্ধতিসমূহ কোয়েকারদের দ্বারা ব্যবহৃত পদ্ধতির অনুরূপ। কোয়েকার সভা থেকে একটি পার্থক্য হলো মতবিরোধের উপস্থিতিতে একজন সহায়কের অনুপস্থিতি, যা কোয়েকার সভায় লেখকের ভূমিকা পালন করেন।

## সম্প্রদায়

সময়কাল: 8 মিনিট ও 10 সেকেন্ড।8:10সাবটাইটেল উপলব্ধ।CCউইকিম্যানিয়া ২০০৫-এর ভিডিও – উইকিমিডিয়া ফাউন্ডেশন কর্তৃক পরিচালিত উইকিপিডিয়া এবং অন্যান্য প্রকল্পের ব্যবহারকারীদের জন্য আয়োজিত একটি বার্ষিক সম্মেলন। এটি ৪-৮ আগস্ট জার্মানির ফ্রাঙ্কফুর্ট আম মাইনে অনুষ্ঠিত হয়েছিল।
উইকিপিডিয়ার প্রতিটি নিবন্ধ এবং প্রতিটি ব্যবহারকারীর একটি নিজস্ব "আলাপ" পাতা রয়েছে। সম্পাদকদের আলোচনা, সমন্বয় এবং বিতর্কের জন্য এটিই হলো প্রাথমিক যোগাযোগের মাধ্যম। উইকিপিডিয়া সম্প্রদায়কে কখনো কখনো "কাল্ট" বা অন্ধ ভক্তিবাদী হিসেবে বর্ণনা করা হয়েছে, যদিও সর্বদা এটি সম্পূর্ণ নেতিবাচক অর্থ বহন করে না। প্রাতিষ্ঠানিক যোগ্যতাকে উপেক্ষা করে হলেও ঐকমত্যের ভিত্তিতে কাজ করার যে প্রবণতা এখানে দেখা যায়, তাকে "অভিজাত-বিরোধিতা" বা "অ্যান্টি-এলিটিজম" হিসেবে অভিহিত করা হয়েছে।

সময়কাল: 1 মিনিট ও 0 সেকেন্ড।1:00২০১০ সালের জুনে উইকিপিডিয়ান এবং ব্রিটিশ মিউজিয়ামের কিউরেটররা হক্সনে হোর্ড নিবন্ধটি তৈরিতে সহযোগিতা করছেন।
উইকিপিডিয়ায় সম্পাদক বা অবদানকারীদের পরিচয় প্রকাশ করার প্রয়োজন হয় না। উইকিপিডিয়ার অগ্রগতির সাথে সাথে, "উইকিপিডিয়া কারা লেখে?"—প্রশ্নটি প্রায়শই উঠতে থাকে। জিমি ওয়েলস একবার যুক্তি দিয়েছিলেন যে, মূলত "কয়েকশ স্বেচ্ছাসেবকের একটি নিবেদিতপ্রাণ দলই" উইকিপিডিয়ার বেশিরভাগ অবদান রাখে এবং তাই এই প্রকল্পটি "অনেকটা ঐতিহ্যবাহী প্রতিষ্ঠানের মতোই"। যেহেতু উইকিপিডিয়া স্বেচ্ছাসেবীদের শ্রমের উপর নির্ভর করে, তাই সম্পাদকরা প্রায়শই তাদের আগ্রহের বিষয়গুলোতে মনোনিবেশ করেন।

ইংরেজি উইকিপিডিয়ায় ৭,০৯৯,৬৬৫টি নিবন্ধ, ৫,০৪২,৪৭৬ জন নিবন্ধিত সম্পাদক এবং ২,৯৪,৭০৫ জন সক্রিয় সম্পাদক রয়েছে। একজন সম্পাদক যদি বিগত ৩০ দিনের মধ্যে এক বা একাধিক সম্পাদনা করে থাকেন, তবে তাকে 'সক্রিয়' বলে গণ্য করা হয়। যেসব সম্পাদক উইকিপিডিয়ার রীতিনীতি মেনে চলতে ব্যর্থ হন, যেমন আলাপ পাতায় মন্তব্যের শেষে স্বাক্ষর করা, তারা পরোক্ষভাবে বুঝিয়ে দেন যে তারা উইকিপিডিয়ার বাইরের লোক। এর ফলে উইকিপিডিয়ার অভ্যন্তরীণ নিয়মিতরা তাদের অবদানকে বাতিল বা অগ্রাহ্য করতে পারেন। উইকিপিডিয়ার 'ভেতরের লোক' হওয়ার বিষয়টি সহজসাধ্য নয়: অবদানকারীকে উইকিপিডিয়ার নিজস্ব কারিগরি কোড শিখতে হয়, কখনও কখনও জটিল বিরোধ নিষ্পত্তি প্রক্রিয়ার মধ্য দিয়ে যেতে হয় এবং "কৌতুক ও নিজস্ব তথ্যে ভরা একটি বিভ্রান্তিকর সংস্কৃতি" আয়ত্ত করতে হয়। যেসব সম্পাদক লগ-ইন করেন না, তারা এক অর্থে উইকিপিডিয়ায় "দ্বিতীয় শ্রেণীর নাগরিক"। কারণ "উইকি সম্প্রদায়ের সদস্যরা, যাদের কাজের মান বজায় রাখার স্বার্থ রয়েছে, তারা চলমান অংশগ্রহণের ভিত্তিতেই অন্য অংশগ্রহণকারীদের স্বীকৃতি দেন," কিন্তু শুধুমাত্র আইপি ঠিকানা দ্বারা চিহ্নিত বেনামী বা অনিবন্ধিত সম্পাদকদের অবদানের ইতিহাস নিশ্চিতভাবে কোনো নির্দিষ্ট ব্যক্তির বলে শনাক্ত করা যায় না। নতুন সম্পাদকরা প্রায়শই উইকিপিডিয়ার জটিলতা বুঝতে হিমশিম খান। অভিজ্ঞ সম্পাদকদের উৎসাহিত করা হয় যেন তারা নতুনদের প্রতি "রুক্ষ আচরণ" না করেন, যাতে একটি স্বাগতপূর্ণ পরিবেশ বজায় থাকে।

### গবেষণা

ডার্টমাউথ কলেজের গবেষকদের ২০০৭ সালের এক গবেষণায় দেখা গেছে যে, "উইকিপিডিয়ায় বেনামী এবং অনিয়মিত অবদানকারীরা... সাইটে নিবন্ধনকারী অবদানকারীদের মতোই জ্ঞানের নির্ভরযোগ্য উৎস।" ২০০৯ সালে জিমি ওয়েলস বলেছিলেন যে, "দেখা যাচ্ছে সমস্ত সম্পাদনার ৫০% এরও বেশি সম্পন্ন করেছেন মাত্র ০.৭% ব্যবহারকারী... (সংখ্যায়) ৫২৪ জন... এবং প্রকৃতপক্ষে, সবচেয়ে সক্রিয় ২% বা ১৪০০ জন, সমস্ত সম্পাদনার ৭৩.৪% করেছেন।" তবে, *বিজনেস ইনসাইডার*-এর সম্পাদক এবং সাংবাদিক হেনরি ব্লডগেট ২০০৯ সালে দেখিয়েছিলেন যে, নিবন্ধের একটি দৈবচয়িত নমুনায় (Random sample) দেখা গেছে বেশিরভাগ উইকিপিডিয়া বিষয়বস্তু (টিকে থাকা পাঠ্যের পরিমাণ অনুযায়ী) "বহিরাগতদের" দ্বারা তৈরি, যেখানে বেশিরভাগ সম্পাদনা এবং বিন্যাস বা ফরম্যাটিং "অভ্যন্তরীণদের" দ্বারা করা হয়।

২০০৮ সালে, *স্লেট* ম্যাগাজিনের একটি নিবন্ধে বলা হয়েছিল যে "উইকিপিডিয়ার এক শতাংশ ব্যবহারকারী সাইটের প্রায় অর্ধেক সম্পাদনার জন্য দায়ী।" অবদান মূল্যায়নের এই পদ্ধতিটি পরবর্তীতে অ্যারন সোয়ার্টজ দ্বারা বিতর্কিত হয়েছিল। তিনি উল্লেখ করেছিলেন যে, তিনি যেসব নিবন্ধের নমুনা নিয়েছিলেন সেগুলোর বিষয়বস্তুর একটি বড় অংশ (অক্ষরের সংখ্যা অনুযায়ী) কম সম্পাদনা সংখ্যাবিশিষ্ট ব্যবহারকারীদের দ্বারা যুক্ত হয়েছে। ২০০৮ সালের একটি গবেষণায় দেখা গেছে যে উইকিপিডিয়ানরা অন্যদের তুলনায় কম সম্মত (Agreeable), কম খোলামেলা এবং কম বিবেকবান; যদিও পরবর্তী একটি পর্যালোচনায় এই গবেষণার গুরুতর ত্রুটিগুলো উল্লেখ করা হয়, যার মধ্যে রয়েছে যে ডেটাতে আসলে উচ্চতর 'খোলামেলা ভাব' (Openness) দেখা গিয়েছিল এবং নিয়ন্ত্রণ গোষ্ঠী বা কন্ট্রোল গ্রুপের সাথে পার্থক্য ছিল নগণ্য। ২০০৯ সালের একটি গবেষণা অনুসারে, "নতুন বিষয়বস্তুর প্রতি উইকিপিডিয়া সম্প্রদায়ের ক্রমবর্ধমান প্রতিরোধের প্রমাণ" পাওয়া গেছে।

### সামাজিক বৈচিত্র্য

বেশ কিছু গবেষণায় দেখা গেছে যে বেশিরভাগ স্বেচ্ছাসেবী উইকিপিডিয়া অবদানকারী পুরুষ। উল্লেখযোগ্যভাবে, ২০০৮ সালে উইকিমিডিয়া ফাউন্ডেশনের একটি জরিপের ফলাফলে দেখা গেছে যে মাত্র ১৩ শতাংশ উইকিপিডিয়া সম্পাদক ছিলেন নারী। এ কারণে, মার্কিন যুক্তরাষ্ট্রের বিশ্ববিদ্যালয়গুলো নারীদের উইকিপিডিয়া অবদানকারী হতে উৎসাহিত করার চেষ্টা করেছিল। একইভাবে, ইয়েল এবং ব্রাউন সহ অনেক বিশ্ববিদ্যালয় বিজ্ঞান বা প্রযুক্তিতে নারীদের নিয়ে নিবন্ধ তৈরি বা সম্পাদনার জন্য শিক্ষার্থীদের কলেজ কৃতিত্ব (Course credit) দিত। অধ্যাপক এবং বিজ্ঞানী অ্যান্ড্রু লিহ-এর মতে, পুরুষ অবদানকারীর সংখ্যা নারীদের সংখ্যার চেয়ে এত বেশি হওয়ার কারণ হলো—একজন নারী হিসেবে পরিচয় দিলে তাকে "কুৎসিত বা ভীতিকর আচরণের" মুখোমুখি হতে হতে পারে। তথ্য থেকে দেখা গেছে যে উইকিপিডিয়া সম্পাদকদের মধ্যে আফ্রিকানদের প্রতিনিধিত্ব কম।

## ভাষা সংস্করণ

**বিভিন্ন ভাষার সংস্করণে ৬,৭৯,১৬,৯২৯ নিবন্ধের বণ্টন (জুলাই ১২, ২০২৬ অনুযায়ী)**
1. ইংরেজি (১০.৬%)
2. Cebuano (৯%)
3. জার্মান (৪.৬%)
4. ফরাসি (৪.১%)
5. Swedish (৩.৯%)
6. Dutch (৩.৩%)
7. স্পেনীয় (৩.১%)
8. রুশ (৩.১%)
9. ইতালীয় (২.৯%)
10. Polish (২.৫%)
11. Egyptian Arabic (২.৪%)
12. Chinese (২.৩%)
13. জাপানি (২.২%)
14. ইউক্রেনীয় (২.১%)
15. আরবি (১.৯%)
16. ভিয়েতনামী (১.৯%)
17. Waray (১.৯%)
18. পর্তুগীজ (১.৯%)
19. ফার্সি (১.৬%)
20. Chechen (১.৩%)
21. অন্যান্য (৩৩.৪%)

বর্তমানে উইকিপিডিয়ার 347টি ভাষার সংস্করণ রয়েছে (এগুলোকে *ভাষার সংস্করণ* বা সংক্ষেপে *উইকিপিডিয়া*-ও বলা হয়)। এগুলো জুলাই ২০২৬ অনুযায়ী, নিবন্ধ সংখ্যার ভিত্তিতে ছয়টি বৃহত্তম উইকিপিডিয়া হলো ইংরেজি, Cebuano, জার্মান, ফরাসি, Swedish এবং Dutch উইকিপিডিয়া। দ্বিতীয় এবং পঞ্চম বৃহত্তম উইকিপিডিয়া দুটির এই অবস্থানের পেছনে রয়েছে এলএসজেবট (Lsjbot) নামক নিবন্ধ তৈরিকারী একটি বটের অবদান। ২০১৩-এর হিসাব অনুযায়ী এই বটটি সুইডীয় উইকিপিডিয়ার প্রায় অর্ধেক নিবন্ধ তৈরি করেছিল। এছাড়া সেবুয়ানো এবং ওয়ারে উইকিপিডিয়ার অধিকাংশ নিবন্ধও এর তৈরি। শেষের ভাষা দুটি ফিলিপাইনের ভাষা।

শীর্ষ ছয়টি ছাড়াও, আরও বারোটি উইকিপিডিয়ার প্রতিটিতে দশ লক্ষের বেশি নিবন্ধ রয়েছে (স্পেনীয়, রুশ, ইতালীয়, Polish, Egyptian Arabic, Chinese, জাপানি, ইউক্রেনীয়, আরবি, ভিয়েতনামী, Waray, এবং পর্তুগীজ)। এছাড়াও সাতটি উইকিপিডিয়ায় ৫,০০,০০০-এর বেশি নিবন্ধ (ফার্সি, Chechen, কাতালান, ইন্দোনেশীয়, Korean, Tatar, এবং Serbian), আরও ৪৪টিতে ১,০০,০০০-এর বেশি এবং ৮২টিতে ১০,০০০-এর বেশি নিবন্ধ রয়েছে। বৃহত্তম সংস্করণ ইংরেজি উইকিপিডিয়ায় 0.1 মিলিয়নের বেশি নিবন্ধ রয়েছে। জানুয়ারি ২০২১-এর হিসাব অনুযায়ী ইংরেজি উইকিপিডিয়া উইকিপিডিয়ার মোট ট্রাফিকের ৪৮% দখল করে আছে, এবং বাকি অংশ অন্যান্য ভাষার মধ্যে বিভক্ত। শীর্ষ ১০টি সংস্করণ মোট ট্রাফিকের প্রায় ৮৫% পূরণ করে।

* উইকিপিডিয়ার সবচেয়ে বেশি দেখা সংস্করণ, ২০০৮–২০২৪
* উইকিপিডিয়ার সবচেয়ে বেশি সম্পাদিত সংস্করণ, ২০০১–২০২৪

**Articles in the 20 largest language editions of Wikipedia**

(as of ১২ জুলাই ২০২৬)
| 1 | 2 | 3 | 4 | 5 | 6 | 7 |
|  |  |  |  |  |  |  |  |  |  |  |  |  |  |
|

|  |
| --- |
|  |
|  ইংরেজি ৭২,০৭,৫৭৬
 |
|  Cebuano ৬১,১৫,৩৬৫
 |
|  জার্মান ৩১,৩৫,২৮৮
 |
|  ফরাসি ২৭,৬৯,১৩২
 |
|  Swedish ২৬,২৬,৯০২
 |
|  Dutch ২২,২২,৯০৬
 |
|  স্পেনীয় ২১,২৪,৮১৬
 |
|  রুশ ২১,০৯,২৫০
 |
|  ইতালীয় ১৯,৭৭,৩৬৬
 |
|  Polish ১৭,০১,২১২
 |
|  Egyptian Arabic ১৬,৩২,৩৬২
 |
|  Chinese ১৫,৪৩,৭৭৭
 |
|  জাপানি ১৫,০৯,৫৯৪
 |
|  ইউক্রেনীয় ১৪,২৭,৬৩৩
 |
|  আরবি ১৩,২৩,৫৭৭
 |
|  ভিয়েতনামী ১৩,০৩,৪৬৬
 |
|  Waray ১২,৬৬,৯১২
 |
|  পর্তুগীজ ১১,৭৭,৬৩৭
 |
|  ফার্সি ১০,৭৯,৫৫৪
 |
|  Chechen ৮,৬৬,৩৮৮
 |

 |

যেহেতু উইকিপিডিয়া ওয়েব-ভিত্তিক এবং বিশ্বব্যাপী বিস্তৃত, তাই একই ভাষার সংস্করণে অবদানকারীরা বিভিন্ন দেশ থেকে আগত বিভিন্ন উপভাষা ব্যবহার করতে পারেন (যেমনটি ইংরেজি সংস্করণের ক্ষেত্রে দেখা যায়)। এই পার্থক্যের কারণে কখনও কখনও বানান রীতি (যেমন *colour* বনাম *color*) বা দৃষ্টিভঙ্গি নিয়ে দ্বন্দ্বে সৃষ্টি হতে পারে।

যদিও বিভিন্ন ভাষার সংস্করণগুলো "নিরপেক্ষ দৃষ্টিভঙ্গি"র মতো বৈশ্বিক নীতিগুলো মেনে চলে, তবুও কিছু নীতি ও অনুশীলনের ক্ষেত্রে তাদের মধ্যে পার্থক্য দেখা যায়। বিশেষ করে, যেসব ছবি মুক্ত লাইসেন্সের আওতাভুক্ত নয়, সেগুলো সদ্ব্যবহার বা ফেয়ার ইজের দাবি করে ব্যবহার করা যাবে কিনা, তা নিয়ে সংস্করণভেদে ভিন্নতা রয়েছে। একই বিষয়ের নিবন্ধের বিষয়বস্তু বিভিন্ন ভাষায় উল্লেখযোগ্যভাবে ভিন্ন হতে পারে। এটি নির্ভর করে সম্পাদকরা কোন উৎস ব্যবহার করছেন এবং অন্যান্য কারণের ওপর।

জিমি ওয়েলস উইকিপিডিয়াকে বর্ণনা করেছেন এভাবে: "পৃথিবীর প্রতিটি মানুষের কাছে তাদের নিজস্ব ভাষায় সর্বোচ্চ মানের একটি মুক্ত বিশ্বকোষ তৈরি ও বিতরণের প্রচেষ্টা"। যদিও প্রতিটি ভাষার সংস্করণ কম-বেশি স্বাধীনভাবে কাজ করে, তবুও সেগুলোর সবগুলোকে তদারকি করার জন্য কিছু প্রচেষ্টা চালানো হয়। মেটা-উইকি দ্বারা আংশিকভাবে এদের সমন্বয় করা হয়। মেটা-উইকি হলো উইকিমিডিয়া ফাউন্ডেশনের একটি উইকি যা এর সমস্ত প্রকল্প (উইকিপিডিয়া এবং অন্যান্য) রক্ষণাবেক্ষণের কাজে নিয়োজিত। উদাহরণস্বরূপ, মেটা-উইকি উইকিপিডিয়ার সমস্ত ভাষার সংস্করণ সম্পর্কে গুরুত্বপূর্ণ পরিসংখ্যান সরবরাহ করে, এবং প্রতিটি উইকিপিডিয়ায় থাকা উচিত এমন নিবন্ধগুলোর একটি তালিকা রক্ষণাবেক্ষণ করে। এই তালিকায় বিষয়ভিত্তিক মৌলিক বিষয়বস্তু অন্তর্ভুক্ত থাকে: জীবনী, ইতিহাস, ভূগোল, সমাজ, সংস্কৃতি, বিজ্ঞান, প্রযুক্তি এবং গণিত। একটি নির্দিষ্ট ভাষার সাথে ঘনিষ্ঠভাবে সম্পর্কিত নিবন্ধগুলোর অন্য সংস্করণে না থাকাটা বিরল কিছু নয়। উদাহরণস্বরূপ, যুক্তরাষ্ট্রের ছোট শহরগুলো সম্পর্কিত নিবন্ধগুলো হয়তো শুধুমাত্র ইংরেজিতেই পাওয়া যেতে পারে, যদিও সেগুলো অন্যান্য ভাষার উইকিপিডিয়া প্রকল্পের উল্লেখযোগ্যতার মানদণ্ড পূরণ করে।

বিশ্বের বিভিন্ন অঞ্চল থেকে উইকিপিডিয়ার বিভিন্ন সংস্করণে অবদানের আনুমানিক হার
বেশিরভাগ সংস্করণে অনূদিত নিবন্ধগুলো মোট নিবন্ধের খুব ছোট একটি অংশ। এর একটি কারণ হলো, ওই সংস্করণগুলো নিবন্ধের সম্পূর্ণ স্বয়ংক্রিয় অনুবাদ অনুমোদন করে না। একাধিক ভাষায় বিদ্যমান নিবন্ধগুলোতে "আন্তঃউইকি সংযোগ" বা "ইন্টারউইকি লিংক" থাকতে পারে, যা অন্য সংস্করণের সমকক্ষ নিবন্ধগুলোর সাথে সংযোগ স্থাপন করে।

২০১২ সালে *প্লস ওয়ান*-এ প্রকাশিত একটি গবেষণায় বিশ্বের বিভিন্ন অঞ্চল থেকে উইকিপিডিয়ার বিভিন্ন সংস্করণে অবদানের হারের হিসাব করা হয়েছিল। এতে জানানো হয় যে, ইংরেজি উইকিপিডিয়ার ৫১% এবং সহজ ইংরেজি উইকিপিডিয়ার ২৫% সম্পাদনা উত্তর আমেরিকা থেকে করা হয়েছে।

### ইংরেজি উইকিপিডিয়ার সম্পাদক সংখ্যা

১ মার্চ ২০১৪-এ, *দি ইকোনমিস্ট* তাদের "দ্য ফিউচার অফ উইকিপিডিয়া" (উইকিপিডিয়ার ভবিষ্যৎ) শীর্ষক নিবন্ধে উইকিমিডিয়া ফাউন্ডেশনের প্রকাশিত তথ্যের একটি প্রবণতা বিশ্লেষণ উল্লেখ করে। সেখানে বলা হয়, "সাত বছরে ইংরেজি সংস্করণের সম্পাদকের সংখ্যা এক-তৃতীয়াংশ হ্রাস পেয়েছে।" *দি ইকোনমিস্ট*-এর মতে, ইংরেজি উইকিপিডিয়ায় সক্রিয় সম্পাদক কমে যাওয়ার হার অন্যান্য ভাষার (অ-ইংরেজি) উইকিপিডিয়ার পরিসংখ্যানের সম্পূর্ণ বিপরীত। *দি ইকোনমিস্ট* জানায় যে, ২০০৮ সাল থেকে অন্যান্য ভাষার উইকিপিডিয়ায় মাসে গড়ে পাঁচটি বা তার বেশি সম্পাদনা করা অবদানকারীর সংখ্যা মোটামুটি স্থির ছিল। এই সংখ্যা প্রায় ৪২,০০০, যা ঋতুভেদে প্রায় ২,০০০ কম-বেশি হতো। এর ঠিক বিপরীতে, ইংরেজি উইকিপিডিয়ায় সক্রিয় সম্পাদকের সংখ্যা ২০০৭ সালে সর্বোচ্চ প্রায় ৫০,০০০-এ পৌঁছেছিল, যা ২০১৪ সালের শুরুতে কমে ৩০,০০০-এ নেমে আসে।

বিপরীতে, অন্যান্য ভাষার (অ-ইংরেজি) উইকিপিডিয়ার প্রবণতা বিশ্লেষণ দেখায় যে, তারা সক্রিয় সম্পাদক ধরে রাখতে সফল হয়েছে এবং তাদের সংখ্যা প্রায় ৪২,০০০-এ স্থির রয়েছে। ইংরেজি উইকিপিডিয়ায় সম্পাদক কমে যাওয়ার হার কমাতে অন্য ভাষার উইকিপিডিয়ার ভিন্ন কোনো নীতিমালা কার্যকর ভূমিকা রাখতে পারে কি না, সে বিষয়ে কোনো মন্তব্য করা হয়নি।

## নির্ভরযোগ্যতা

*এনসাইক্লোপিডিয়া ব্রিটানিকার* মতো ঐতিহ্যবাহী বিশ্বকোষের নিবন্ধগুলো বিশেষজ্ঞদের দ্বারা লেখা হয়, যা এই বিশ্বকোষগুলোকে নির্ভুলতার খ্যাতি এনে দেয়। তবে, ২০০৫ সালে বিজ্ঞান জার্নাল *নেচার* কর্তৃক উইকিপিডিয়া এবং *এনসাইক্লোপিডিয়া ব্রিটানিকা*-র বিয়াল্লিশটি বৈজ্ঞানিক নিবন্ধের একটি সমকক্ষ পর্যালোচনায় (peer review) এদের নির্ভুলতার মধ্যে খুব কম পার্থক্যই পাওয়া যায়। তারা এই সিদ্ধান্তে উপনীত হয় যে, "উইকিপিডিয়ায় গড় বিজ্ঞান নিবন্ধে প্রায় চারটি ভুল রয়েছে, যেখানে *ব্রিটানিকায়* রয়েছে প্রায় তিনটি।" জোসেফ রিগল মন্তব্য করেছেন যে, যদিও গবেষণাটি বিজ্ঞান নিবন্ধগুলোতে "উইকিপিডিয়া অবদানকারীদের বিষয়ভিত্তিক দক্ষতা" প্রতিফলিত করে, তবে "নিবন্ধের এলোমেলো নমুনা (random sampling) ব্যবহার করলে বা মানবিক বিষয়গুলোতে উইকিপিডিয়া সম্ভবত এতটা ভালো ফলাফল করত না।"

অন্যরাও একই রকম সমালোচনা করেছেন। *এনসাইক্লোপিডিয়া ব্রিটানিকা* কর্তৃক *নেচারের* অনুসন্ধানগুলো বিতর্কিত হয়েছিল এবং এর জবাবে, *নেচার* *ব্রিটানিকার* উত্থাপিত বিষয়গুলো খণ্ডন করে। এই দুই পক্ষের মধ্যে মতবিরোধ ছাড়াও, অন্যরা *নেচার*-এর গবেষণায় ব্যবহৃত নমুনার আকার এবং নির্বাচন পদ্ধতি পরীক্ষা করে দেখেছেন। তারা একে একটি "ত্রুটিপূর্ণ অধ্যয়ন নকশা" হিসেবে অভিহিত করেছেন (যেমন- তুলনার জন্য *নেচারের* ম্যানুয়াল নিবন্ধ নির্বাচন), এবং পরিসংখ্যানগত বিশ্লেষণের অনুপস্থিতির (যেমন- কনফিডেন্স ইন্টারভাল) সমালোচনা করেছেন। এছাড়াও এই অধ্যয়নে "পরিসংখ্যানগত শক্তি"-র (Statistical power) অভাব ছিল বলে উল্লেখ করা হয় (ছোট নমুনার আকারের কারণে; *ব্রিটানিকা* এবং ইংরেজি উইকিপিডিয়ার যথাক্রমে >১০৫ এবং >১০৬ নিবন্ধের বিপরীতে মাত্র ৪২টি নিবন্ধ তুলনা করা হয়েছিল)।

উন্মুক্ত কাঠামোর কারণে, উইকিপিডিয়া তার বিষয়বস্তুর "সঠিকতার কোনো নিশ্চয়তা দেয় না", কারণ এতে উপস্থিত কোনো দাবির জন্য চূড়ান্তভাবে কেউ দায়ী নয়। ব্যবহারকারীদের পরিচয় গোপন রাখা, মিথ্যা তথ্য সংযোজন, ধ্বংসপ্রবণতা এবং এজাতীয় সমস্যা থেকে সৃষ্ট জবাবদিহিতার অভাব সম্পর্কে ২০০৯ সালে *পিসি ওয়ার্ল্ড* উদ্বেগ প্রকাশ করেছিল। *লিগ্যাল রিসার্চ ইন আ নটশেল* (২০১১) উইকিপিডিয়াকে একটি "সাধারণ উৎস" হিসাবে উল্লেখ করেছে যা "কোনো পরিস্থিতির আইন সম্পর্কে দ্রুত ধারণা লাভের ক্ষেত্রে" একটি "প্রকৃত আশীর্বাদ হতে পারে" এবং "কর্তৃত্বপূর্ণ না হলেও, মৌলিক তথ্য সরবরাহ করতে পারে এবং আরও গভীর তথ্যের উৎসের দিকে পরিচালিত করতে পারে"।

অর্থনীতিবিদ টাইলার কাউয়েন লিখেছেন: "কিছুক্ষণ চিন্তাভাবনা করার পর, যদি আমাকে অনুমান করতে বলা হয় যে উইকিপিডিয়া বেশি সঠিক নাকি অর্থনীতির উপর কোনো সাধারণ (median) পিয়ার-রিভিউড জার্নাল নিবন্ধ বেশি সঠিক, তবে আমি উইকিপিডিয়াকেই বেছে নেব।" তিনি মন্তব্য করেন যে, কিছু ঐতিহ্যবাহী নন-ফিকশন উৎস প্রাতিষ্ঠানিক পক্ষপাতদুষ্টতায় ভোগে। তাঁর মতে, জার্নাল নিবন্ধগুলোতে নতুন ফলাফলকে অতিরিক্ত গুরুত্ব দিয়ে প্রচার করা হয় এবং সংবাদ প্রতিবেদন থেকে প্রাসঙ্গিক তথ্য বাদ দেওয়া হয়। তবে, তিনি সতর্ক করে দেন যে ইন্টারনেট সাইটগুলোতে প্রায়শই ত্রুটি পাওয়া যায় এবং শিক্ষাবিদ ও বিশেষজ্ঞদের সেগুলো সংশোধনের ক্ষেত্রে সতর্ক থাকতে হবে। অ্যামি ব্রুকম্যান যুক্তি দিয়েছেন যে, পর্যালোচকদের সংখ্যার কারণে, "একটি জনপ্রিয় উইকিপিডিয়া পাতার বিষয়বস্তু আসলে এযাবৎ তৈরিকৃত তথ্যের সবচেয়ে নির্ভরযোগ্য রূপ"। ২০২২ সালের সেপ্টেম্বরে, *দ্য সিডনি মর্নিং হেরাল্ডের* সাংবাদিক লিয়াম ম্যানিক্স উল্লেখ করেছিলেন যে: "উইকিপিডিয়া সঠিক হবে বলে আশা করার কোনো কারণ নেই... তবুও এটি [সঠিক]।" ম্যানিক্স আরও আলোচনা করেন যে, একাধিক গবেষণায় উইকিপিডিয়াকে *এনসাইক্লোপিডিয়া ব্রিটানিকার* মতোই নির্ভরযোগ্য প্রমাণ করা হয়েছে। পরিশেষে তিনি বলেন, "...এরকম অসাধারণ সম্পদের দিকে মুখ ফিরিয়ে নেওয়া... আসলে এক ধরনের সংকীর্ণতা।"

সমালোচকরা যুক্তি দেন যে, উইকিপিডিয়ার উন্মুক্ত প্রকৃতি এবং বেশিরভাগ তথ্যের জন্য সঠিক উৎসের অভাব এটিকে অবিশ্বস্ত করে তোলে। কিছু মন্তব্যকারী মনে করেন যে উইকিপিডিয়া নির্ভরযোগ্য হতে পারে, কিন্তু নির্দিষ্ট কোনো নিবন্ধের নির্ভরযোগ্যতা সম্পর্কে নিশ্চিত হওয়া কঠিন। *এনসাইক্লোপিডিয়া ব্রিটানিকার* মতো ঐতিহ্যবাহী তথ্যসূত্র বা রেফারেন্স গ্রন্থের সম্পাদকরা এই প্রকল্পটির উপযোগিতা এবং বিশ্বকোষ হিসেবে এর মর্যাদা নিয়ে প্রশ্ন তুলেছেন। উইকিপিডিয়ার সহ-প্রতিষ্ঠাতা জিমি ওয়েলস দাবি করেছেন যে, উইকিপিডিয়া "ভুয়া খবর" বা ফেইক নিউজের সমস্যাটি অনেকাংশে এড়াতে পেরেছে কারণ উইকিপিডিয়া সম্প্রদায় নিয়মিতভাবে নিবন্ধের তথ্যের উৎসের গুণমান নিয়ে বিতর্ক ও আলোচনা করে।

উইকিপিডিয়ার উন্মুক্ত কাঠামো স্বভাবতই এটিকে ইন্টারনেট ট্রল, স্প্যামার এবং বিভিন্ন ধরণের অর্থের বিনিময়ে প্রচারণাকারীদের সহজ লক্ষ্যবস্তুতে পরিণত করে, যা একটি নিরপেক্ষ এবং যাচাইযোগ্য অনলাইন বিশ্বকোষ রক্ষণাবেক্ষণের পরিপন্থী। অর্থের বিনিময়ে প্রচারণামূলক সম্পাদনা এবং অপ্রকাশিত সম্পাদনা সমস্যার প্রতিক্রিয়ায়, *দ্য ওয়াল স্ট্রিট জার্নাল*-এর একটি নিবন্ধে উইকিপিডিয়ার এ ধরণের সম্পাদনার বিরুদ্ধে নিজস্ব নিয়ম ও আইন শক্তিশালী করার কথা জানানো হয়। ওই প্রবন্ধে বলা হয়: "সোমবার [প্রবন্ধের তারিখ, ১৬ জুন, ২০১৪] থেকে উইকিপিডিয়ার ব্যবহারের শর্তাবলীতে পরিবর্তন আনার ফলে, অর্থের বিনিময়ে নিবন্ধ সম্পাদনা করলে যে কাউকে সেই ব্যবস্থা প্রকাশ করতে হবে। অলাভজনক উইকিমিডিয়া ফাউন্ডেশনের প্রধান যোগাযোগ কর্মকর্তা ক্যাথরিন মাহের বলেছেন যে, এই পরিবর্তনগুলো স্বেচ্ছাসেবক সম্পাদকদের এই অনুভূতিকে স্বীকৃতি দেয় যে— 'আমরা কোনো বিজ্ঞাপন পরিষেবা নই; আমরা একটি বিশ্বকোষ।'" অন্যান্য বিষয়ের পাশাপাশি, উইকিপিডিয়ার প্রথম দশক থেকেই এই বিষয়গুলো প্যারোডি বা ব্যঙ্গ করা হয়েছে, বিশেষ করে *দ্য কলবার্ট রিপোর্টে* স্টিফেন কলবার্ট কর্তৃক।

### শিক্ষাক্ষেত্রে নিরুৎসাহিতা

কিছু বিশ্ববিদ্যালয়ের প্রভাষক শিক্ষার্থীদের একাডেমিক কাজে কোনও বিশ্বকোষ উদ্ধৃত করতে নিরুৎসাহিত করেন, প্রাথমিক উৎসসমূহকে অগ্রাধিকার দেন; কেউ কেউ বিশেষভাবে উইকিপিডিয়ার উদ্ধৃতি নিষিদ্ধ করেন। ওয়েলস জোর দিয়ে বলেন যে কোনও ধরণের বিশ্বকোষ সাধারণত উদ্ধৃত উৎস হিসাবে ব্যবহার করা উপযুক্ত নয় এবং এসমূহকে প্রামাণিক হিসেবে নির্ভর করা উচিত নয়। ওয়েলস একবার (২০০৬ বা তার আগে) বলেছিলেন যে তিনি শিক্ষার্থীদের কাছ থেকে প্রতি সপ্তাহে প্রায় দশটি ইমেল পান যেখানে বলা হয় যে তারা উইকিপিডিয়া উদ্ধৃত করার কারণে কাগজপত্রে ফেল করেছে; তিনি শিক্ষার্থীদের বলেছিলেন যে তারা তাদের প্রাপ্য জিনিসটি পেয়েছে। "ঈশ্বরের দোহাই, তোমরা কলেজে আছো; বিশ্বকোষ উদ্ধৃত করো না", তিনি বলেছিলেন।

২০০৭ সালের ফেব্রুয়ারিতে, *দ্য হার্ভার্ড ক্রিমসন* পত্রিকার একটি প্রবন্ধে জানানো হয়েছিল যে হার্ভার্ড বিশ্ববিদ্যালয়ের কয়েকজন অধ্যাপক তাদের পাঠ্যক্রমের মধ্যে উইকিপিডিয়ার নিবন্ধসমূহ অন্তর্ভুক্ত করছেন, যদিও তারা বুঝতে পারেননি যে নিবন্ধসমূহ পরিবর্তিত হতে পারে। ২০০৭ সালের জুনে, আমেরিকান লাইব্রেরি অ্যাসোসিয়েশনের প্রাক্তন সভাপতি মাইকেল গোরম্যান গুগলের সাথে উইকিপিডিয়ার নিন্দা করেছিলেন, বলেছিলেন যে যারা শিক্ষাবিদ উইকিপিডিয়া ব্যবহারকে সমর্থন করেন তারা "একজন ডায়েটিশিয়ানের বুদ্ধিবৃত্তিক সমতুল্য যিনি সবকিছুর সাথে বিগ ম্যাকের একটি স্থির ডায়েট সুপারিশ করেন"।

২০২০ সালে *স্টাডিজ ইন হায়ার এডুকেশনে* প্রকাশিত একটি গবেষণায় যুক্তি দেওয়া হয়েছে যে উইকিপিডিয়া উচ্চশিক্ষার " ফ্লিপড ক্লাসরুম "-এ প্রয়োগ করা যেতে পারে, এটি একটি শিক্ষামূলক মডেল যেখানে শিক্ষার্থীরা ক্লাসে আসার আগে শেখে এবং শ্রেণীকক্ষের কার্যকলাপে তা প্রয়োগ করে। পরীক্ষামূলক দলকে ক্লাসের আগে শিখতে এবং প্রবেশের আগে তাৎক্ষণিক প্রতিক্রিয়া পেতে নির্দেশ দেওয়া হয়েছিল (ফ্লিপড ক্লাসরুম মডেল), অন্যদিকে নিয়ন্ত্রণ দলকে ক্লাসে সরাসরি নির্দেশনা দেওয়া হয়েছিল (প্রচলিত শ্রেণীকক্ষ মডেল)। এরপর দলসমূহকে সহযোগিতামূলকভাবে উইকিপিডিয়া এন্ট্রি তৈরি করতে নির্দেশ দেওয়া হয়, যা গবেষণার পর গুণগত মান নির্ধারণ করা হবে। ফলাফলে দেখা গেছে যে পরীক্ষামূলক দলটি আরও বেশি উইকিপিডিয়া এন্ট্রি প্রদান করেছে এবং গুণগত মান উচ্চতর গ্রেড পেয়েছে। গবেষণায় উপসংহারে বলা হয়েছে যে উল্টানো শ্রেণীকক্ষে উইকিপিডিয়া ব্যবহার করে শেখা প্রচলিত শ্রেণীকক্ষের তুলনায় বেশি কার্যকর, যা প্রমাণ করে যে উচ্চশিক্ষায় উইকিপিডিয়াকে একটি শিক্ষামূলক হাতিয়ার হিসেবে ব্যবহার করা যেতে পারে।

#### চিকিৎসা সংক্রান্ত তথ্য

৫ মার্চ, ২০১৪ তারিখে, জুলি বেক *আটলান্টিক* ম্যাগাজিনে "ডাক্তারদের স্বাস্থ্যসেবা তথ্যের জন্য #১ উৎস: উইকিপিডিয়া" (Doctors' #1 Source for Healthcare Information: Wikipedia) শিরোনামে একটি প্রবন্ধ লেখেন। সেখানে তিনি উল্লেখ করেন যে, "পঞ্চাশ শতাংশ চিকিৎসক বিভিন্ন রোগের লক্ষণের বিষয়ে জানতে (উইকিপিডিয়া) সাইটটি ব্যবহার করেন এবং কেউ কেউ উপলব্ধ তথ্যের মান উন্নত করার জন্য নিজেরাই নিবন্ধ সম্পাদনা করেন।" বেক তার নিবন্ধে সান ফ্রান্সিসকো বিশ্ববিদ্যালয়ে আমিন আজ্জামের একটি নতুন কর্মসূচির বিস্তারিত বর্ণনা দিয়েছেন, যেখানে মেডিকেল শিক্ষার্থীদের স্বাস্থ্য-সম্পর্কিত উইকিপিডিয়া নিবন্ধ সম্পাদনা ও মানোন্নয়নের জন্য মেডিকেল স্কুল কোর্স প্রদান করা হয়। পাশাপাশি এই প্রবন্ধে জেমস হেইলম্যান দ্বারা আয়োজিত উইকিপিডিয়ার অভ্যন্তরীণ মান নিয়ন্ত্রণ কর্মসূচিসমূহের কথাও উল্লেখ করা হয়েছে, যার লক্ষ্য ছিল চিকিৎসাশাস্ত্রে গুরুত্বপূর্ণ ২০০টি স্বাস্থ্য-সম্পর্কিত নিবন্ধকে উইকিপিডিয়ার 'ভালো' বা 'নির্বাচিত' নিবন্ধের মানদণ্ডে উন্নীত করা।

৭ মে, ২০১৪ তারিখে *দ্য আটলান্টিক*-এ প্রকাশিত "ক্যান উইকিপিডিয়া এভার বি আ ডেফিনিটিভ মেডিকেল টেক্সট?" (উইকিপিডিয়া কি কখনো নির্ভরযোগ্য চিকিৎসা গ্রন্থ হতে পারে?) শিরোনামে একটি ফলো-আপ প্রবন্ধে জুলি বেক উইকিপ্রজেক্ট মেডিসিনের জেমস হেইলম্যানকে উদ্ধৃত করে বলেন: "পিয়ার-রিভিউ করা তথ্যসূত্র হলেই যে সেটি উচ্চমানের হবে, এমন কোনো কথা নেই।" বেক আরও যোগ করেন: "নিবন্ধসমূহকে 'ভালো' বা 'নির্বাচিত' হিসেবে শ্রেণীবদ্ধ করার আগে উইকিপিডিয়ার নিজস্ব পিয়ার পর্যালোচনা বা সমকক্ষ সমীক্ষা প্রক্রিয়া রয়েছে। হেইলম্যান, যিনি আগেও এই প্রক্রিয়ায় অংশগ্রহণ করেছেন, বলেছেন যে উইকিপিডিয়ার চিকিৎসা বিষয়ক নিবন্ধগুলোর মধ্যে 'এক শতাংশেরও কম' এই মানদণ্ডে উত্তীর্ণ হয়েছে।"

### বিষয়বস্তুর ব্যাপ্তি এবং পদ্ধতিগত পক্ষপাত

উইকিপিডিয়া একটি অনলাইন বিশ্বকোষের আকারে মানুষের সমস্ত জ্ঞানের সারসংক্ষেপ তৈরি করতে সচেষ্ট, যেখানে প্রতিটি বিষয় একটি বিশ্বকোষীয় নিবন্ধের মাধ্যমে তুলে ধরা হয়। যেহেতু এর তথ্য ধারণক্ষমতা বা ডিস্ক স্পেস টেরাবাইট আকারের, তাই যেকোনো মুদ্রিত বিশ্বকোষের চেয়ে এতে অনেক বেশি বিষয় অন্তর্ভুক্ত করা সম্ভব। উইকিপিডিয়ায় তথ্যের ব্যাপ্তি বা কভারেজের মাত্রা এবং পদ্ধতি এর সম্পাদকদের দ্বারা নিয়মিত পর্যালোচনা করা হয় এবং এ নিয়ে মতবিরোধ থাকাও অস্বাভাবিক কিছু নয় (ডিলিটেশনবাদ এবং ইনক্লুশনবাদ দেখুন)।

উইকিপিডিয়ায় এমন কিছু উপাদান রয়েছে যা কিছু মানুষ আপত্তিকর বা অশ্লীল বলে মনে করতে পারেন। "উইকিপিডিয়া সেন্সরকৃত নয়" নীতিটি কখনও কখনও বিতর্কিত প্রমাণিত হয়েছে। উদাহরণস্বরূপ: ২০০৮ সালে, উইকিপিডিয়া এই নীতির উদ্ধৃতি দিয়ে এর মুহাম্মদ নিবন্ধের ইংরেজি সংস্করণে মুহাম্মদের ছবি অন্তর্ভুক্তির বিরুদ্ধে একটি অনলাইন আবেদন প্রত্যাখ্যান করে। উইকিপিডিয়ায় রাজনৈতিক, ধর্মীয় এবং অশ্লীলভাবে সংবেদনশীল উপকরণের উপস্থিতির কারণে চীন এবং পাকিস্তান সহ বিভিন্ন দেশের জাতীয় কর্তৃপক্ষ উইকিপিডিয়ার উপর সেন্সরশিপ আরোপ করেছে।

"উইকিপিডিয়া লাভস লাইব্রেরিজ" কর্মসূচির মাধ্যমে উইকিপিডিয়া নিউ ইয়র্ক পাবলিক লাইব্রেরি ফর দ্য পারফর্মিং আর্টসের মতো প্রধান পাবলিক লাইব্রেরিগুলোর সাথে অংশীদারিত্ব করেছে, যাতে কম প্রতিনিধিত্বকারী বিষয় এবং নিবন্ধগুলোর কভারেজ প্রসারিত করা যায়। মিনেসোটা বিশ্ববিদ্যালয়ের গবেষকদের পরিচালিত ২০১১ সালের একটি গবেষণায় দেখা গেছে যে, নারী ও পুরুষ সম্পাদকরা ভিন্ন ভিন্ন বিষয়ের ওপর গুরুত্ব দেন। "মানুষ এবং শিল্পকলা" বিভাগে নারী সম্পাদকদের উপস্থিতি বেশি ছিল, যেখানে পুরুষরা "ভূগোল এবং বিজ্ঞান" বিভাগে বেশি মনোযোগ দেন। ২০১৪ সালে *দ্য গার্ডিয়ানের* একটি সম্পাদকীয়তে দাবি করা হয় যে, নারী পর্ন অভিনেতাদের তালিকায় তথ্যসূত্র যুক্ত করার জন্য উইকিপিডিয়ায় যতটা প্রচেষ্টা দেখা গেছে, নারী লেখকদের তালিকার ক্ষেত্রে ততটা দেখা যায়নি।

#### পদ্ধতিগত পক্ষপাত

উইকিপিডিয়ার নীতিমালা "বিশ্বব্যাপী জ্ঞানের সত্যিকার প্রতিনিধিত্ব করার ক্ষমতাকে" সীমিত করতে পারে। উদাহরণস্বরূপ, উইকিপিডিয়া শুধুমাত্র প্রকাশিত উৎসসমূহকে নির্ভরযোগ্য বলে গণ্য করে। কিন্তু আদিবাসী সংস্কৃতির মৌখিক বা লৌকিক জ্ঞান সর্বদা মুদ্রিত সংস্করণে প্রতিফলিত হয় না। নির্ভরযোগ্য উৎসগুলোতে প্রান্তিক বিষয়সমূহের উল্লেখযোগ্য কভারেজ না থাকার সম্ভাবনাই বেশি। তাই বৃহত্তর পদ্ধতিগত বা কাঠামোগত পক্ষপাতের (Systemic bias) ফলে উইকিপিডিয়ার বিষয়বস্তু সীমিত হতে পারে।

উইকিপিডিয়া নিয়ে হওয়া একাডেমিক গবেষণায় দেখা গেছে যে, ইংরেজি উইকিপিডিয়ায় গড় অবদানকারী হলেন উন্নত ও প্রধানত খ্রিস্টান দেশের একজন শিক্ষিত, প্রযুক্তি বিষয়ে আগ্রহী শ্বেতাঙ্গ পুরুষ, যার বয়স ১৫-৪৯ বছরের মধ্যে। এর ফলে সংশ্লিষ্ট দৃষ্টিভঙ্গির (POV) অতিরিক্ত প্রতিনিধিত্ব লক্ষ্য করা যায়। সম্পাদকদের জনমিতির এই পদ্ধতিগত পক্ষপাতের ফলে উইকিপিডিয়ায় সাংস্কৃতিক পক্ষপাত, লিঙ্গ পক্ষপাত এবং ভৌগোলিক পক্ষপাত দেখা দেয়। দুটি বিস্তৃত ধরণের পক্ষপাত রয়েছে: *অন্তর্নিহিত* (যখন কোনও বিষয় বাদ দেওয়া হয়) এবং *স্পষ্ট* (যখন কোনও নিবন্ধে বা তথ্যসূত্রে একটি নির্দিষ্ট দৃষ্টিভঙ্গির অতিরিক্ত প্রতিনিধিত্ব করা হয়)।

উইকিপিডিয়ার নিবন্ধগুলোর আন্তঃবিষয়ক পণ্ডিতদের মূল্যায়নে দেখা গেছে যে, নিবন্ধসমূহ সাধারণত সঠিক এবং ভুল তথ্যমুক্ত হলেও এগুলো প্রায়শই অসম্পূর্ণ থাকে এবং নিরপেক্ষ দৃষ্টিকোণ থেকে সমস্ত মতবাদ উপস্থাপন করতে ব্যর্থ হয়। ২০১১ সালে জিমি ওয়েলস দাবি করেছিলেন যে, কভারেজের এই অসমতা সম্পাদকদের জনমিতিরই প্রতিফলন। উদাহরণস্বরূপ তিনি "ইতিহাসের বিখ্যাত নারীদের জীবনী এবং প্রাথমিক শিশু যত্ন সম্পর্কিত বিষয়সমূহের" কথা উল্লেখ করেন। ২২ অক্টোবর, ২০১৩ তারিখে এমআইটি'র *টেকনোলজি রিভিউ*-তে "দ্য ডিক্লাইন অফ উইকিপিডিয়া" শিরোনামে টম সিমোনাইটের প্রবন্ধে সম্পাদকের সংখ্যা হ্রাসের ওপর পদ্ধতিগত পক্ষপাত এবং নীতিমালার জটিলতা বৃদ্ধির (policy creep) প্রভাব নিয়ে আলোচনা করা হয়েছে।

২০০৯ সালে অক্সফোর্ড ইন্টারনেট ইনস্টিটিউটের মার্ক গ্রাহাম পরিচালিত গবেষণায় দেখা গেছে যে, নিবন্ধের বিষয়সমূহের ভৌগোলিক বণ্টন অত্যন্ত অসম, যেখানে আফ্রিকার প্রতিনিধিত্ব সবচেয়ে কম। উইকিপিডিয়ার ৩০টি ভাষার সংস্করণ জুড়ে ঐতিহাসিক নিবন্ধ এবং বিভাগগুলো সাধারণত ইউরোপকেন্দ্রিক এবং সাম্প্রতিক ঘটনাবলীর ওপর বেশি আলোকপাত করে।

### অশ্লীল বিষয়বস্তু

*উইকিপিডিয়ার সেন্সরশিপ সম্পর্কিত নীতির জন্য, দেখুন উইকিপিডিয়া:উইকিপিডিয়া কী নয়*

গ্রাফিক বা খোলামেলা কন্টেন্ট সম্পর্কে তথ্য প্রদানের জন্য উইকিপিডিয়া সমালোচিত হয়েছে। কিছু সমালোচক যাকে আপত্তিকর বিষয়বস্তু (যেমন মল, মৃতদেহ, মানব শিশ্ন, যোনি এবং নগ্নতা) বলে অভিহিত করেছেন, সেই সব নিবন্ধে গ্রাফিক ছবি এবং বিস্তারিত তথ্য থাকে যা ইন্টারনেট অ্যাক্সেস আছে এমন যে কেউ, এমনকি শিশুরাও সহজেই পেতে পারে। এই সাইটের নিবন্ধগুলোতে হস্তমৈথুন এবং বীর্যপাতের ছবি ও ভিডিও, জুফিলিয়া সম্পর্কিত চিত্র এবং হার্ডকোর পর্নোগ্রাফিক চলচ্চিত্রের ছবির মতো যৌন সামগ্রীও রয়েছে। এতে নগ্ন শিশুদের অ-যৌন ছবিও রয়েছে।

জার্মান রক ব্যান্ড স্করপিয়ন্সের ১৯৭৬ সালের অ্যালবাম *ভার্জিন কিলার* সম্পর্কে উইকিপিডিয়া নিবন্ধটিতে অ্যালবামের মূল প্রচ্ছদের একটি ছবি রয়েছে, যেখানে একটি নগ্ন অপ্রাপ্তবয়স্ক মেয়েকে চিত্রিত করা হয়েছে। মূল প্রকাশের পর প্রচ্ছদটি বিতর্কের সৃষ্টি করে এবং কিছু দেশে এটি পরিবর্তন করা হয়। ২০০৮ সালের ডিসেম্বরে, ইন্টারনেট ওয়াচ ফাউন্ডেশন (আইডব্লিউএফ) অ্যালবামের প্রচ্ছদটিকে সম্ভাব্য অবৈধ ও অশ্লীল ছবি হিসেবে চিহ্নিত করে। এরপর তারা ব্রিটিশ ইন্টারনেট সেবাদানকারীদের সরবরাহ করা কালো তালিকায় নিবন্ধটির ইউআরএল যুক্ত করলে, যুক্তরাজ্যের বেশিরভাগ ইন্টারনেট সেবাদানকারী *ভার্জিন কিলার* নিবন্ধটিতে প্রবেশাধিকার চার দিনের জন্য বন্ধ করে দেয়।

২০১০ সালের এপ্রিল মাসে, ল্যারি স্যাঙ্গার এফবিআই-কে একটি চিঠি লিখেছিলেন, যেখানে তিনি উদ্বেগ প্রকাশ করেন যে উইকিমিডিয়া কমন্সে থাকা দুটি শ্রেণীর ছবিতে শিশু পর্নোগ্রাফি রয়েছে এবং এটি মার্কিন যুক্তরাষ্ট্রের ফেডারেল অশ্লীলতা আইন লঙ্ঘন করে। স্যাঙ্গার পরে স্পষ্ট করেন যে, শিশু যৌন নির্যাতনের সাথে সম্পর্কিত এবং ললিকন সম্পর্কিত ছবিগুলো প্রকৃত শিশুদের নয়, তবে তিনি বলেন যে ২০০৩ সালের 'প্রোটেক্ট অ্যাক্ট'-এর অধীনে এগুলো "শিশুদের যৌন নির্যাতনের অশ্লীল দৃশ্য উপস্থাপনা"। এই আইন আমেরিকান আইনের অধীনে অশ্লীল আলোকচিত্র শিশু পর্নোগ্রাফি এবং শিশুদের কার্টুন ও অঙ্কিত ছবি নিষিদ্ধ করে। স্যাঙ্গার স্কুলে উইকিপিডিয়ার এসব ছবিতে অ্যাক্সেস বা প্রবেশাধিকার সম্পর্কেও উদ্বেগ প্রকাশ করেছিলেন।

উইকিমিডিয়া ফাউন্ডেশনের মুখপাত্র জে ওয়ালশ স্যাঙ্গারের অভিযোগ দৃঢ়ভাবে প্রত্যাখ্যান করেন এবং বলেন যে উইকিপিডিয়ায় "এমন কোনও উপাদান নেই যা আমরা অবৈধ বলে মনে করি। যদি থাকত, তবে আমরা তা সরিয়ে ফেলতাম।" স্যাঙ্গারের অভিযোগের পর, জিমি ওয়েলস সম্প্রদায়ের সাথে পরামর্শ না করেই যৌন ছবিগুলো মুছে ফেলেন। সাইটটি রক্ষণাবেক্ষণের জন্য স্বেচ্ছাসেবক হিসেবে কাজ করা কিছু সম্পাদক যুক্তি দেন যে মুছে ফেলার সিদ্ধান্তটি তাড়াহুড়ো করে নেওয়া হয়েছে। এরপর ওয়েলস স্বেচ্ছায় তার সহ-প্রতিষ্ঠাতা হিসেবে প্রাপ্ত কিছু বিশেষ ক্ষমতা ত্যাগ করেন। তিনি উইকিমিডিয়া ফাউন্ডেশনের মেইলিং-লিস্টে একটি বার্তায় লেখেন যে, এই পদক্ষেপটি "আলোচনাকে আমার সম্পর্কে এবং আমি কত দ্রুত কাজ করেছি তা নিয়ে নয়, বরং বাস্তব দার্শনিক/বিষয়বস্তু সংক্রান্ত বিষয়ে উৎসাহিত করার স্বার্থে" নেওয়া হয়েছে। উইকিপিডিয়াক্রেসি সহ অন্যান্য সমালোচকরা লক্ষ্য করেছেন যে, ২০১০ সাল থেকে উইকিপিডিয়া থেকে মুছে ফেলা অনেক অশ্লীল ছবি আবার ফিরে এসেছে।

### গোপনীয়তা

উইকিপিডিয়ার ক্ষেত্রে গোপনীয়তা সংক্রান্ত একটি অন্যতম উদ্বেগ হলো আইনের দৃষ্টিতে কোনো ব্যক্তির 'পাবলিক ফিগার' বা জনব্যক্তিত্ব হওয়ার বিপরীতে একজন সাধারণ নাগরিক হিসেবে থাকার অধিকার। এটি মূলত সাইবারস্পেসে বেনামী থাকা এবং বাস্তব জীবনে বেনামী থাকার অধিকারের মধ্যে একধরণের দ্বন্দ। উইকিমিডিয়া ফাউন্ডেশনের গোপনীয়তা নীতিতে বলা হয়েছে, "আমরা বিশ্বাস করি যে মুক্ত জ্ঞান আন্দোলনে অংশগ্রহণের জন্য আপনাকে ব্যক্তিগত তথ্য প্রদান করতে হবে না"। তবে এতে আরও বলা হয়েছে যে "আইনি কারণে", "আপনাকে, আমাদের এবং অন্যদের রক্ষা করার জন্য", অথবা "বুঝতে এবং পরীক্ষা করার জন্য" "ব্যক্তিগত তথ্য" ভাগ করা হতে পারে।

২০০৬ সালের জানুয়ারিতে, একটি জার্মান আদালত জার্মানির অভ্যন্তরে জার্মান উইকিপিডিয়া বন্ধ করার নির্দেশ দেয়, কারণ সেখানে বরিস ফ্লোরিসিক (যিনি "ট্রন" নামেও পরিচিত), নামক একজন মৃত হ্যাকারের পুরো নাম উল্লেখ করা হয়েছিল। ২০০৬ সালের ৯ ফেব্রুয়ারি উইকিমিডিয়া ডয়চল্যান্ডের বিরুদ্ধে জারি করা এই নিষেধাজ্ঞা বাতিল করা হয়। আদালত এই যুক্তি প্রত্যাখ্যান করে যে, এর মাধ্যমে ট্রন বা তার বাবা-মায়ের গোপনীয়তার অধিকার লঙ্ঘিত হচ্ছে।

উইকিপিডিয়ার একটি "স্বেচ্ছাসেবী প্রতিক্রিয়া দল" (Volunteer Response Team) রয়েছে যারা OTRS-এর একটি মুক্ত ও উন্মুক্ত উৎসের সফটওয়্যার ফোর্ক 'Znuny' ব্যবহার করে। এর ফলে জড়িত পক্ষগুলোর পরিচয় প্রকাশ না করেই প্রশ্নগুলোর উত্তর দেওয়া বা পরিচালনা করা সম্ভব হয়। উদাহরণস্বরূপ, এই প্রকল্পে কোনো নির্দিষ্ট ছবি বা অন্যান্য মিডিয়া ব্যবহারের অনুমতি নিশ্চিত করার জন্য এই ব্যবস্থাটি ব্যবহার করা হয়।

২০২৩ সালের এপ্রিলের শেষের দিকে, উইকিমিডিয়া ফাউন্ডেশন ঘোষণা করে যে, উইকিপিডিয়া যুক্তরাজ্যের 'অনলাইন সেফটি বিল' বা অনলাইন সুরক্ষা আইনের আওতায় প্রয়োজনীয় বয়স যাচাইকরণের কোনো প্রক্রিয়ায় অংশ নেবে না। উইকিমিডিয়া ফাউন্ডেশনের রেবেকা ম্যাককিনন বলেন যে, এধরণের যাচাইকরণ ওয়েবসাইটের অবদানকারী এবং পাঠকদের সম্পর্কে ন্যূনতম তথ্য সংগ্রহের প্রতিশ্রুতির পরিপন্থী হবে।

### লিঙ্গবাদ

২০১৫ সালে উইকিপিডিয়াকে লিঙ্গবাদ এবং হয়রানির একটি যুদ্ধক্ষেত্র বা 'ব্যাটলগ্রাউন্ড কালচার'-এর আশ্রয়স্থল হিসেবে বর্ণনা করা হয়েছিল। ২০১৩ সালে উইকিপিডিয়া সম্পাদনার ক্ষেত্রে নারী-পুরুষের ব্যবধানের (gender gap) একটি কারণ হিসেবে আপত্তিকর ভাষার প্রতি সহনশীলতাকে দায়ী করা হয়েছিল। নারী সম্পাদকদের উৎসাহিত করতে এবং নারীদের সম্পর্কিত নিবন্ধের কভারেজ বাড়ানোর জন্য এডিট-এ-থন আয়োজন করা হয়ে থাকে।

২০১৮ সালের মে মাসে, একজন উইকিপিডিয়া সম্পাদক ডোনা স্ট্রিকল্যান্ড সম্পর্কে জমা দেওয়া একটি নিবন্ধ গণমাধ্যমে পর্যাপ্ত কভারেজ না থাকার কারণে প্রত্যাখ্যান করেছিলেন। পাঁচ মাস পর, স্ট্রিকল্যান্ড "লেজার পদার্থবিদ্যার ক্ষেত্রে যুগান্তকারী আবিষ্কারের জন্য" পদার্থবিদ্যায় নোবেল পুরস্কার জয় করেন এবং এই পুরস্কার প্রাপ্ত তৃতীয় নারী হিসেবে ইতিহাস গড়েন। পুরস্কার জয়ের আগে, উইকিপিডিয়ায় স্ট্রিকল্যান্ডের একমাত্র উল্লেখ ছিল তার সহযোগী এবং পুরস্কারের সহ-বিজয়ী জেরার্ড মুরো-এর নিবন্ধে। উইকিপিডিয়া থেকে তার বাদ পড়ার ঘটনাটি লিঙ্গবৈষম্যের অভিযোগ তোলে। তবে *কোয়ার্টজ*-এর হয়ে লেখা করিন পুর্তিল যুক্তি দিয়েছিলেন যে, "এটি গণমাধ্যমে লিঙ্গ পক্ষপাত এবং কম প্রতিনিধিত্বের ব্যাপক পরিণতির বিষয়ে একটি স্পষ্ট শিক্ষা।" পুর্তিল এই সমস্যাটির জন্য গণমাধ্যমের কভারেজে থাকা লিঙ্গ পক্ষপাতকেই দায়ী করেন।

২০১৬ সালে প্রকাশিত, স্টোনি ব্রুক বিশ্ববিদ্যালয়ের কলেজ অফ বিজনেসের জুলিয়া বি. বিয়ার এবং কার্নেগি মেলন বিশ্ববিদ্যালয়ের বেঞ্জামিন কোলিয়ারের ২০০৮ সালের একটি বিশদ জরিপে দেখা গেছে যে, দক্ষতার প্রতি আস্থা, সম্পাদনায় অস্বস্তি এবং সমালোচনামূলক প্রতিক্রিয়ার ক্ষেত্রে নারী ও পুরুষের মধ্যে উল্লেখযোগ্য পার্থক্য রয়েছে। "পুরুষদের তুলনায় নারীরা তাদের দক্ষতার প্রতি কম আস্থা প্রকাশ করেছেন, সম্পাদনায় বেশি অস্বস্তি বোধ করেছেন (যা সাধারণত বিতর্কের সাথে জড়িত থাকে), এবং সমালোচনামূলক প্রতিক্রিয়ার প্রতি বেশি নেতিবাচক প্রতিক্রিয়া দেখিয়েছেন।"

## কার্যক্রম

### উইকিমিডিয়া ফাউন্ডেশন এবং সহযোগী আন্দোলনসমূহ

উইকিমিডিয়ার তৃতীয় নির্বাহী পরিচালক ক্যাথেরিন মাহের, যিনি ২০১৬ থেকে ২০২১ সাল পর্যন্ত দায়িত্ব পালন করেছেন।
উইকিপিডিয়া উইকিমিডিয়া ফাউন্ডেশন দ্বারা পরিচালিত এবং অর্থায়িত। এটি একটি অলাভজনক সংস্থা যা উইকিপিডিয়ার মতো অন্যান্য প্রকল্প যেমন—উইকিঅভিধান এবং উইকিবই পরিচালনা করে। ফাউন্ডেশনটি তার কার্যক্রম পরিচালনার জন্য জনসাধারণের অবদান এবং অনুদানের উপর নির্ভর করে। ফাউন্ডেশনের ২০২০ সালের ইন্টারনাল রেভিনিউ সার্ভিস ফর্ম ৯৯০ অনুযায়ী, তাদের আয় ছিল ১২৪.৬ মিলিয়ন ডলার এবং ব্যয় ছিল প্রায় ১১২.২ মিলিয়ন ডলার। সেসময় তাদের সম্পদের পরিমাণ ছিল প্রায় ১৯১.২ মিলিয়ন ডলার এবং দায়ের পরিমাণ প্রায় ১১ মিলিয়ন ডলার।

২০১৪ সালের মে মাসে, সু গার্ডনারের স্থলাভিষিক্ত হিসেবে উইকিমিডিয়া ফাউন্ডেশন লিলা ট্রেটিকভকে তাদের দ্বিতীয় নির্বাহী পরিচালক হিসেবে মনোনীত করে। ১ মে, ২০১৪ তারিখে *ওয়াল স্ট্রিট জার্নাল* প্রতিবেদন করে যে, ক্যালিফোর্নিয়া বিশ্ববিদ্যালয়ে ট্রেটিকভের তথ্য প্রযুক্তির পটভূমি উইকিপিডিয়াকে আরও সুনির্দিষ্ট পথে বিকাশের সুযোগ করে দেবে। এটি তার প্রায়শই পুনরাবৃত্ত একটি অবস্থানের উপর ভিত্তি করে পরিচালিত হবে: "তথ্য বাতাসের মতোই মুক্ত হতে চায়।" একই *ওয়াল স্ট্রিট জার্নাল* নিবন্ধে উইকিমিডিয়ার মুখপাত্র জে ওয়ালশের একটি সাক্ষাৎকারের বরাতে এই উন্নয়নের দিকগুলো তুলে ধরা হয়। ওয়ালশ বলেন, "ট্রেটিকভ অর্থের বিনিময়ে সম্পাদনার (পেইড অ্যাডভোকেসি) বিষয়টিকে অগ্রাধিকার ভিত্তিতে মোকাবেলা করবেন। আমরা স্বচ্ছতার দিকে এগিয়ে যাচ্ছি... আমরা জোর দিচ্ছি যে অর্থের বিনিময়ে প্রচার বা সম্পাদনা এখানে স্বাগত নয়।" ওয়ালশ আরও জানান, অবদানকারীদের মধ্যে বৈচিত্র্য আনা, উইকিপিডিয়ার মোবাইল সংস্করণ উন্নত করা, স্থানীয় বিষয়বস্তু সহজে খুঁজে পাওয়ার জন্য নতুন ভূ-অবস্থান সরঞ্জাম (geo-location tools) তৈরি এবং উন্নয়নশীল দেশগুলোর ব্যবহারকারীদের জন্য আরও বেশি সরঞ্জামের ব্যবস্থা করাও তাদের অগ্রাধিকার।

উইকিপিডিয়ার কিছু ভাষার সংস্করণে গৃহীত "সুপারপ্রোটেকশন" ফিচার ব্যবহার সংক্রান্ত জটিলতার কারণে ট্রেটিকভ উইকিপিডিয়া থেকে সরে দাঁড়ান। এরপর ২০১৬ সালের জুন মাসে ক্যাথরিন মাহের উইকিমিডিয়া ফাউন্ডেশনের তৃতীয় নির্বাহী পরিচালক হন। মাহের জানান যে, তার অন্যতম অগ্রাধিকার হবে উইকিপিডিয়ায় সম্পাদক হয়রানির বিষয়টি মোকাবিলা করা, যা ডিসেম্বরে উইকিপিডিয়া বোর্ড দ্বারা চিহ্নিত করা হয়েছিল। হয়রানির বিষয়ে তিনি *ব্লুমবার্গ বিজনেসউইক*-কে বলেন: "এটি সম্প্রদায়ের মধ্যে এমন একটি ধারণা তৈরি করে যে বিষয়টি সত্যিই গুরুত্ব পাচ্ছে... [এবং এই সংশোধনের জন্য] কেবল মুখের কথাই যথেষ্ট নয়, কার্যকর পদক্ষেপ প্রয়োজন।"

মাহের ২০২১ সালের এপ্রিল পর্যন্ত নির্বাহী পরিচালক হিসেবে দায়িত্ব পালন করেন। ২০২১ সালের সেপ্টেম্বরে মারিয়ানা ইস্কান্দারকে নতুন সিইও হিসেবে মনোনীত করা হয় এবং ২০২২ সালের জানুয়ারিতে তিনি দায়িত্ব গ্রহণ করেন। তিনি জানান, উইকিমিডিয়া সম্প্রদায়ের মধ্যে বৈচিত্র্য বৃদ্ধি করা হবে তার অন্যতম লক্ষ্য।

এছাড়াও অনেক সংস্থা ও গোষ্ঠী উইকিপিডিয়াকে সমর্থন দিয়ে থাকে। এগুলো উইকিমিডিয়া ফাউন্ডেশনের সাথে সম্পর্কিত হলেও স্বাধীনভাবে পরিচালিত হয়, যাদের উইকিমিডিয়া আন্দোলনের সহযোগী সংস্থা বলা হয়। এর মধ্যে রয়েছে উইকিমিডিয়া চ্যাপ্টার (জাতীয় বা উপ-জাতীয় সংস্থা, যেমন উইকিমিডিয়া ডয়চল্যান্ড এবং উইকিমিডিয়া ফ্রান্স), বিষয়ভিত্তিক সংস্থা (যেমন কাতালান ভাষা সম্প্রদায়ের জন্য অ্যামিক্যাল উইকিমিডিয়া), এবং ব্যবহারকারী গোষ্ঠী (User groups)। এই সহযোগী সংস্থাগুলো উইকিপিডিয়ার প্রচার, উন্নয়ন এবং অর্থায়নে অংশগ্রহণ করে।

### স্বয়ংক্রিয় সম্পাদনা

বট হলো এক ধরণের কম্পিউটার প্রোগ্রাম যা প্রায়শই সহজ এবং পুনরাবৃত্তিমূলক কাজ সম্পাদনের জন্য ব্যবহৃত হয়। এর কাজের মধ্যে রয়েছে সাধারণ ভুল বানান এবং শৈলীগত সমস্যা সংশোধন করা, অথবা পরিসংখ্যানগত তথ্য থেকে একটি আদর্শ বিন্যাসে ভূগোলের ভুক্তি বা নিবন্ধ তৈরি করা। সভেরকের ইয়োহান্সন নামক একজন বিতর্কিত অবদানকারী তার এলএসজেবট (Lsjbot) ব্যবহার করে প্রচুর নিবন্ধ তৈরি করেছিলেন; প্রতিবেদন অনুযায়ী এই বটটি নির্দিষ্ট দিনে সুইডিশ উইকিপিডিয়ায় ১০,০০০ পর্যন্ত নিবন্ধ তৈরি করেছিল। এছাড়াও, এমন কিছু বট রয়েছে যা সম্পাদকদের সাধারণ সম্পাদনা ত্রুটি (যেমন জোড়াবিহীন উদ্ধৃতি বা অসামঞ্জস্যপূর্ণ বন্ধনী) সম্পর্কে স্বয়ংক্রিয়ভাবে অবহিত করার জন্য নকশা করা হয়েছে। কোনো বট যদি ভুলবশত কোনো সম্পাদনা বা কাজকে নিষিদ্ধ সম্পাদকের কাজ হিসেবে চিহ্নিত করে, তবে অন্যান্য সম্পাদকরা তা পুনরুদ্ধার করতে পারেন। উইকিপিডিয়ায় ধ্বংসপ্রবণতা বা ভ্যান্ডালিজম দ্রুত শনাক্ত এবং পূর্বাবস্থায় ফিরিয়ে আনার জন্য অ্যান্টি-ভ্যান্ডাল বট প্রোগ্রাম করা হয়েছে। বটগুলো নির্দিষ্ট অ্যাকাউন্ট বা আইপি অ্যাড্রেস রেঞ্জ থেকে করা সম্পাদনা শনাক্ত করতে সক্ষম। এর একটি উদাহরণ দেখা যায় ২০১৪ সালের জুলাই মাসে এমএইচ১৭ বিমানটি ভূপাতিত করার ঘটনার সময়, যখন প্রতিবেদন প্রকাশ পায় যে—সম্পাদনাগুলো রুশ সরকার দ্বারা নিয়ন্ত্রিত আইপি ঠিকানা থেকে করা হয়েছিল। উইকিপিডিয়ায় কোনো বট সক্রিয় করার পূর্বে তা আবশ্যিকভাবে অনুমোদিত হতে হয়। অ্যান্ড্রু লিহের মতে, এই ধরনের বটের ব্যবহার ছাড়া লক্ষ লক্ষ নিবন্ধে উইকিপিডিয়ার বর্তমান বিস্তৃতি কল্পনা করা কঠিন হতো।

### হার্ডওয়্যার কার্যক্রম এবং সহায়তা

আগস্ট ২০২২-এর হিসাব অনুযায়ী সিস্টেম আর্কিটেকচারের সারসংক্ষেপ
২০২১-এর হিসাব অনুযায়ী পাতা দেখার অনুরোধগুলো (Page requests) প্রথমে ভার্নিশ ক্যাশিং সার্ভারের একটি ফ্রন্ট-এন্ড স্তরে পাঠানো হয় এবং ব্যাক-এন্ড স্তরের ক্যাশিং অ্যাপাচি ট্রাফিক সার্ভার দ্বারা সম্পন্ন হয়। যেসব অনুরোধ ভার্নিশ ক্যাশ থেকে পরিবেশন করা যায় না, সেগুলো লিনাক্স ভার্চুয়াল সার্ভার সফটওয়্যার চালিত লোড-ব্যালেন্সিং সার্ভারে পাঠানো হয়। এরপর ডেটাবেস থেকে পাতাটি রেন্ডার বা প্রদর্শনের জন্য এই অনুরোধগুলো অ্যাপাচি ওয়েব সার্ভারগুলোর কোনো একটিতে পাঠানো হয়। ওয়েব সার্ভারগুলো অনুরোধ অনুযায়ী পাতা সরবরাহ করে এবং উইকিপিডিয়ার সমস্ত ভাষার সংস্করণের জন্য পাতা রেন্ডারিং বা দৃশ্যমান করার কাজটি সম্পাদন করে। গতি আরও বাড়ানোর জন্য, রেন্ডার করা পাতাগুলো একটি ডিস্ট্রিবিউটেড মেমরি ক্যাশে জমা রাখা হয় যতক্ষণ না সেগুলো বাতিল বা অকার্যকর হয়। এর ফলে বেশিরভাগ সাধারণ পাতা দেখার ক্ষেত্রে পুনরায় রেন্ডারিং করার প্রয়োজন হয় না।

উইকিপিডিয়া বর্তমানে ডেবিয়ান অপারেটিং সিস্টেম চালিত ডেডিকেটেড লিনাক্স সার্ভার ক্লাস্টারের উপর কাজ করে। ২২ জানুয়ারি ২০১৩-এর মধ্যে, উইকিপিডিয়া তার প্রাথমিক ডেটা সেন্টারটি ভার্জিনিয়ার অ্যাশবার্নে অবস্থিত একটি ইকুইনিক্স সুবিধায় স্থানান্তরিত করে। উইকিপিডিয়ার নির্ভরযোগ্যতা উন্নত করার জন্য ২০১৪ সালে টেক্সাসের ক্যারলটনে দ্বিতীয় অ্যাপ্লিকেশন ডেটা সেন্টার তৈরি করা হয়েছিল। উভয় ডেটা সেন্টারই পর্যায়ক্রমে মূল কেন্দ্র (Primary) হিসেবে কাজ করে এবং অপরটি তখন সেকেন্ডারি ডেটা সেন্টার হিসেবে সচল থাকে। ২০১৭ সালে উইকিপিডিয়া সিঙ্গাপুরের একটি ইকুইনিক্স সুবিধায় একটি ক্যাশিং ক্লাস্টার স্থাপন করে, যা এশিয়ায় প্রথম। ২০২২ সালে ফ্রান্সের মার্সেইতে একটি ক্যাশিং ডেটা সেন্টার খোলা হয়েছিল। ২০২৪ সালে সাও পাওলোতে একটি ক্যাশিং ডেটা সেন্টার খোলা হয়, যা দক্ষিণ আমেরিকায় প্রথম।নভেম্বর ২০২৪-এর হিসাব অনুযায়ী ক্যাশিং ক্লাস্টারগুলো আমস্টারডাম, সান ফ্রান্সিসকো, সিঙ্গাপুর, মার্সেই এবং সাও পাওলোতে অবস্থিত।

### অভ্যন্তরীণ গবেষণা ও পরিচালনগত উন্নয়ন

২০১৩ সালে প্রাপ্ত অনুদানের পরিমাণ সাত অঙ্ক ছাড়িয়ে যাওয়ার পর, উইকিমিডিয়া ফাউন্ডেশনের সম্পদের পরিমাণ এমন একটি সীমায় পৌঁছায় যা শিল্প সংগঠন অর্থনীতির (industrial organization economics) নীতিমালার অধীনে পড়ে। এটি ফাউন্ডেশনের অভ্যন্তরীণ গবেষণা ও উন্নয়নে অনুদানের অর্থ পুনঃবিনিয়োগের প্রয়োজনীয়তা নির্দেশ করে। এই ধরনের অভ্যন্তরীণ গবেষণা ও উন্নয়নের দুটি উল্লেখযোগ্য প্রকল্প হলো ভিজ্যুয়াল এডিটর তৈরি এবং সম্পাদনা ইতিহাসে "ধন্যবাদ" (Thank) ট্যাব যুক্ত করা। এগুলো মূলত সম্পাদকদের ঝরে পড়ার হার কমাতে বা তাদের ধরে রাখার সমস্যা সমাধানের জন্য তৈরি করা হয়েছিল। অ্যাডাম জাফ শিল্প সংস্থাসমূহের অভ্যন্তরীণ গবেষণা ও উন্নয়নে পুনঃবিনিয়োগের বিষয়টি নিয়ে গবেষণা করেছিলেন। তার মতে, বার্ষিক আয়ের ৪% থেকে ২৫% পুনঃবিনিয়োগের সুপারিশ করা হয়, যেখানে উচ্চ প্রযুক্তির ক্ষেত্রে অভ্যন্তরীণ পুনঃবিনিয়োগের জন্য উচ্চ স্তরের সহায়তার প্রয়োজন হয়। ২০১৩ সালে উইকিমিডিয়ার জন্য অবদানের স্তর ছিল ৪৫ মিলিয়ন ডলার; এই আয়ের ওপর ভিত্তি করে অভ্যন্তরীণ গবেষণা ও উন্নয়নে পুনঃবিনিয়োগের জন্য জাফের সুপারিশকৃত বাজেট স্তর ছিল বার্ষিক ১.৮ মিলিয়ন থেকে ১১.৩ মিলিয়ন ডলারের মধ্যে। ২০১৯ সালে উইকিমিডিয়া ফাউন্ডেশন বার্ষিক ১২০ মিলিয়ন ডলার অনুদান পাওয়ার কথা জানায়, যা জাফের অনুমান অনুযায়ী উচ্চ স্তরের সহায়তার জন্য বার্ষিক ৩.০৮ মিলিয়ন থেকে ১৯.২ মিলিয়ন ডলারে উন্নীত হয়।

### অভ্যন্তরীণ সংবাদ প্রকাশনা

একাধিক উইকিমিডিয়া প্রকল্পের নিজস্ব অভ্যন্তরীণ সংবাদ প্রকাশনা রয়েছে। উইকিমিডিয়ার অনলাইন সংবাদপত্র *দ্য সাইনপোস্ট* ২০০৫ সালে মাইকেল স্নো প্রতিষ্ঠা করেন। তিনি একজন উইকিপিডিয়া প্রশাসক ছিলেন এবং পরবর্তীতে ২০০৮ সালে উইকিমিডিয়া ফাউন্ডেশনের ট্রাস্টি বোর্ডে যোগদান করেন। এই প্রকাশনাটিতে ইংরেজি উইকিপিডিয়া, উইকিমিডিয়া ফাউন্ডেশন এবং উইকিপিডিয়ার অন্যান্য সহপ্রকল্পের সংবাদ ও ঘটনাবলী অন্তর্ভুক্ত থাকে।

### উইকিপিডিয়া গ্রন্থাগার

উইকিপিডিয়া লাইব্রেরি
উইকিপিডিয়া সম্পাদকদের মাঝে মাঝে নিবন্ধ মানোন্নয়নের জন্য প্রয়োজনীয় 'পে-ওয়াল' (অর্থ দিয়ে সাবস্ক্রাইব করতে হয় এমন) উৎস বা সোর্স অ্যাক্সেস করতে সমস্যায় পড়তে হয়। উইকিপিডিয়া লাইব্রেরি হলো সম্পাদকদের জন্য এমন একটি সম্পদ যা বিস্তৃত পরিসরের ডিজিটাল প্রকাশনায় বিনামূল্যে অ্যাক্সেস প্রদান করে, যাতে তারা বিশ্বকোষ সম্পাদনার সময় সেসব উৎস দেখতে ও উদ্ধৃত করতে পারেন। ৬০টিরও বেশি প্রকাশক তাদের সম্পদ ভাণ্ডারে প্রবেশাধিকার দেওয়ার জন্য উইকিপিডিয়া লাইব্রেরির সাথে অংশীদারিত্ব করেছে। ২০২০ সালে আইসিই পাবলিশিং (ICE Publishing) যখন এতে যোগদান করে, তখন তাদের একজন মুখপাত্র বলেন, "উইকিপিডিয়া সম্পাদকদের জন্য আমাদের বিষয়বস্তুতে বিনামূল্যে প্রবেশের সুযোগ করে দিয়ে আমরা গবেষণা সম্প্রদায়ের সম্পদকে আরও সমৃদ্ধ করার আশা রাখি; এর মাধ্যমে পুরকৌশল সম্পর্কিত উইকিপিডিয়া ভুক্তিগুলো তৈরি এবং হালনাগাদ করা সম্ভব হবে যা প্রতি মাসে হাজার হাজার পাঠক পড়েন।"

## প্রবেশাধিকার ও উপলব্ধতা

### বিষয়বস্তুর লাইসেন্স

২০০১ সালে উইকিপিডিয়া প্রকল্পটির শুরুর সময় এর সমস্ত লেখা গ্নু ফ্রি ডকুমেন্টেশান লাইসেন্স (জিএফডিএল)-এর আওতাভুক্ত ছিল। জিএফডিএল হলো একটি কপিলেফট লাইসেন্স যার আওতায় লেখকরা তাদের কাজের কপিরাইট বজায় রাখেন এবং একই সাথে এটি সেই কাজ পুনর্বণ্টন, সেই কাজের উপর ভিত্তি করে নতুন কাজ তৈরি এবং বিষয়বস্তুর বাণিজ্যিক ব্যবহারের অনুমতি দেয়। জিএফডিএল মূলত জিপিএল লাইসেন্সের অধীনে প্রকাশিত মুক্ত সফটওয়্যারের নির্দেশিকাগুলোর জন্য তৈরি করা হয়েছিল। এ কারণে এটি সাধারণ কোনো সূত্র বা রেফারেন্স কাজের জন্য খুব উপযোগী ছিল না: উদাহরণস্বরূপ, জিএফডিএলের নিয়ম অনুযায়ী উইকিপিডিয়া থেকে নেওয়া যেকোনো উপাদান পুনর্মুদ্রণ করতে হলে জিএফডিএল লাইসেন্সের সম্পূর্ণ পাঠ্যও সঙ্গে যুক্ত করতে হয়। ২০০২ সালের ডিসেম্বরে, ক্রিয়েটিভ কমন্স লাইসেন্স প্রকাশিত হয়; এটি সফটওয়্যারের নির্দেশিকার পাশাপাশি বিশেষভাবে সৃজনশীল কাজের জন্য প্রযোজ্য করে নকশা করা হয়েছিল। এটি প্রকাশিত হবার পরপরই উইকিপিডিয়া প্রকল্পটি ক্রিয়েটিভ কমন্সে স্যুইচ করার চেষ্টা করে। জিএফডিএল এবং ক্রিয়েটিভ কমন্সের লাইসেন্স অসঙ্গতিপূর্ণ হওয়ায়, উইকিপিডিয়ার অনুরোধের পরিপ্রেক্ষিতে, ২০০৮ সালের নভেম্বরে, ফ্রি সফটওয়্যার ফাউন্ডেশন জিএফডিএল লাইসেন্সের একটি নতুন সংস্করণ প্রকাশ করে। এটির বাক্য এমনভাবে লেখা হয় যাতে উইকিপিডিয়া ১ আগস্ট, ২০০৯ সালের মধ্যে তার বিষয়বস্তু সিসি-বাই-এসএ লাইসেন্সে পুনঃলাইসেন্স করতে পারে। ২০০৯ সালের এপ্রিলে, উইকিপিডিয়া এবং এর সহযোগী প্রকল্পসমূহ সম্প্রদায়-ব্যাপী একটি গণভোট আয়োজন করে। গণভোটের ফলের ভিত্তিতে ২০০৯ সালের জুনে উইকিপিডিয়ার লাইসেন্স পরিবর্তনের সিদ্ধান্ত নেওয়া হয়।

মিডিয়া ফাইলসমূহর (যেমন ছবির ফাইলসমূহর) পরিচালনা ভাষা সংস্করণভেদে একেকরকম হয়। কিছু ভাষা সংস্করণ, যেমন ইংরেজি উইকিপিডিয়া, ন্যায্য ব্যবহারের মতবাদের অধীনে অ-মুক্ত চিত্রের ফাইল অন্তর্ভুক্ত করে, অন্যদিকে অনেক প্রকল্প তাদের নিজ দেশে ন্যায্য ব্যবহারের মতবাদ না থাকায় (যেমন জাপানি কপিরাইট আইন) তা যোগ না করার সিদ্ধান্ত নেয়। মুক্ত বিষয়বস্তু লাইসেন্সের আওতাভুক্ত মিডিয়া ফাইলগুলো (যেমন ক্রিয়েটিভ কমন্সের ক্রিয়েটিভ কমন্স লাইসেন্স) উইকিমিডিয়া কমন্স নামে একটি সংগ্রহশালার মাধ্যমে বিভিন্ন ভাষার সংস্করণে ভাগাভাগি করা হয়। উইকিমিডিয়া কমন্স হলো উইকিমিডিয়া ফাউন্ডেশন পরিচালিত একটি প্রকল্প। চিত্র সংক্রান্ত বিভিন্ন আন্তর্জাতিক কপিরাইট আইন মেনে চলার কারণে উইকিপিডিয়াকে অনেক সময় সমঝোতা করতে হয়। এর ফলে কেউ কেউ লক্ষ্য করেছেন যে ছবির দিক থেকে উইকিপিডিয়ার অনেক বিষয়ের কভারেজ মানের দিক দিয়ে প্রায়ই এর বিশ্বকোষীয় পাঠ্যের তুলনায় পিছিয়ে থাকে।। উইকিমিডিয়া ফাউন্ডেশন উইকিপিডিয়া বা এর সংশ্লিষ্ট প্রকল্পগুলোর বিষয়সামগ্রীর কোনো লাইসেন্সদাতা নয়; উইকিমিডিয়া ফাউন্ডেশন শুধু অবদানকারী এবং বিষয়সামগ্রীর প্রকৃত লাইসেন্সদাতাদের জন্য হোস্টিং সেবা প্রদান করে। ২০০৪ সালে ফ্রান্সের একটি আদালতে উইকিমিডিয়া ফাউন্ডেশন এই অবস্থান সফলভাবে রক্ষা করতে সমর্থ হয়।

### প্রবেশাধিকারের পদ্ধতি

যেহেতু উইকিপিডিয়ার বিষয়বস্তু একটি উন্মুক্ত লাইসেন্সের অধীনে বিতরণ করা হয়, তাই যে কেউ বিনামূল্যে এটি পুনঃব্যবহার বা পুনঃবিতরণ করতে পারে। উইকিপিডিয়ার বিষয়বস্তু উইকিপিডিয়া ওয়েবসাইটের বাইরে অনলাইন এবং অফলাইন উভয়ে বিভিন্ন আকারে প্রকাশিত হয়েছে।

হাজার হাজার "মিরর সাইট" উইকিপিডিয়া থেকে বিষয়বস্তু পুনঃপ্রকাশ করে; এর মধ্যে দুটি বিশিষ্ট সাইট হলো রেফারেন্স.কম এবং অ্যান্সার্স.কম যারা অন্যান্য উৎস ছাড়াও উইকিপিডিয়া থেকে বিষয় অন্তর্ভুক্ত করে। আরেকটি উদাহরণ হল ওয়াপিডিয়া, যারা উইকিপিডিয়ার বহু আগে মোবাইল-ডিভাইস-বান্ধব বিন্যাসে উইকিপিডিয়া বিষয়বস্তু প্রদর্শন করতে শুরু করে। কিছু ওয়েব ওয়েব অনুসন্ধান ইঞ্জিন অনুসন্ধানের ফলাফল প্রদর্শনের সময় উইকিপিডিয়ার বিষয়বস্তুর বিশেষ ব্যবহার করে: যেমন মাইক্রোসফট বিং (পাওয়ারসেট থেকে প্রাপ্ত প্রযুক্তির মাধ্যমে) এবং ডাকডাকগো।

উইকিপিডিয়ার নিবন্ধের সংগ্রহ অপটিক্যাল ডিস্কে প্রকাশিত হয়েছে। ২০০৬ সালে প্রকাশিত একটি ইংরেজি সংস্করণে প্রায় ২,০০০টি নিবন্ধ ছিল। ২০০৬ সালের পোলিশ ভাষার সংস্করণে প্রায় ২,৪০,০০০টি নিবন্ধ, ২০০৭/২০০৮ সালের জার্মান ভাষার সংস্করণে ৬,২০,০০০টিরও বেশি নিবন্ধ, এবং ২০১১ সালের স্পেনীয় ভাষার সংস্করণে ৮,৮৬,০০০টি নিবন্ধ ছিল। এছাড়া, উইকিপিডিয়া ও এসওএস চিলড্রেন সংস্থার যৌথভাবে তৈরি করা “উইকিপিডিয়া ফর স্কুলস” নামক সিডি/ডিভিডি প্রকাশিত হয়েছে। এটি আট থেকে সতেরো বছর বয়সী শিশুদের শিক্ষার উদ্দেশ্যে তৈরি করা উইকিপিডিয়ার নির্বাচিত উপাদানসমূহের একটি মুক্ত সংকলন।

বিভিন্ন সময়ে উইকিপিডিয়ার নিবন্ধসমূহর একটি নির্বাচিত উপসেট মুদ্রিত বই আকারে রূপান্তর করার প্রচেষ্টা হয়েছে। ২০০৯ সাল থেকে, আমেরিকান কোম্পানি বুকস এলএলসি এবং জার্মান প্রকাশক ভিডিএমের তিনটি মৌরিতানীয় সহায়ক সংস্থা ইংরেজি, জার্মান, রুশ এবং ফরাসি উইকিপিডিয়ার নিবন্ধ পুনরুত্পাদন করে হাজার হাজার অন-ডিমান্ড বই প্রকাশ করেছে।

২০০৭ সালে শুরু হওয়া ওয়েবসাইট ডিবিপিডিয়া, ইংরেজি উইকিপিডিয়ার তথ্যছক এবং বিষয়শ্রেণী থেকে তথ্য সংগ্রহ শুরু করে। উইকিমিডিয়া একই উদ্দেশ্য নিয়ে উইকিপিডিয়া এবং অন্যান্য উইকিমিডিয়া ফাউন্ডেশন প্রকল্পের প্রতিটি পৃষ্ঠা থেকে মৌলিক তথ্য সংরক্ষণ করার উদ্দেশ্যে উইকিউপাত্ত প্রকল্পটি তৈরি করেছে এবং এটিকে কোয়েরিযোগ্য সেম্যান্টিক ও আরডিএফ বিন্যাসে উপলভ্য করেছে। ফেব্রুয়ারি ২০২৩-এর হিসাব অনুযায়ী এটিতে ১০.১ কোটির বেশি আইটেম আছে। উইকিরিডার হল একটি রিডার ডিভাইস যাতে উইকিপিডিয়ার একটি অফলাইন কপি থাকে। এটি ওপেনমোকো কর্তৃক ২০০৯ সালে প্রথম প্রকাশিত হয়েছিল।

অনেক সময় উইকিপিডিয়ার সম্পূর্ণ সামগ্রী পুনঃব্যবহারের জন্য সংগ্রহ করা বেশ চ্যালেঞ্জিং, কারণ ওয়েব ক্রলার ব্যবহার করে সরাসরি ক্লোন তৈরি করতে সাধারণত নিরুৎসাহিত করা হয়। উইকিপিডিয়া নিয়মিত তার বিষয়বস্তুর "ডাম্প" প্রকাশ করে থাকে, তবে এসমূহতে কেবল পাঠ্য থাকে; ২০২৩-এর হিসাব অনুযায়ী উইকিপিডিয়ার ছবির কোনও ডাম্প পাওয়া যায় না। এগুলো সমাধানের জন্য উইকিমিডিয়া এন্টারপ্রাইজ প্রতিষ্ঠা করা হয়েছে।

উইকিপিডিয়ার বেশ কয়েকটি ভাষার একটি রেফারেন্স ডেস্কও রয়েছে, যেখানে স্বেচ্ছাসেবকরা সাধারণ জনগণের প্রশ্নের উত্তর দেন। *জার্নাল অফ ডকুমেন্টেশনে* প্নিনা শাচাফের একটি গবেষণা অনুসারে, উইকিপিডিয়া রেফারেন্স ডেস্কের মান একটি আদর্শ গ্রন্থাগারের রেফারেন্স ডেস্কের সাথে তুলনাযোগ্য, যার নির্ভুলতা ৫৫ শতাংশ।

#### মোবাইলে প্রবেশাধিকার

২রা অক্টোবর, ২০২৪ তারিখে ইংরেজি উইকিপিডিয়ার মূল পৃষ্ঠা দেখানো একটি মোবাইল সংস্করণ
উইকিপিডিয়ার ব্যবহারকারীরা ইন্টারনেট সংযোগের মাধ্যমে যেকোনো স্ট্যান্ডার্ড ওয়েব ব্রাউজার ব্যবহার করে এর বিষয়বস্তু পড়েন এবং সম্পাদনা করেন। জুলাই ২০১৩ সালে প্রথমবারের মোবাইল ওয়েবের মাধ্যমে উইকিপিডিয়ার বিষয়বস্তু সম্পাদনা করা চালু হয়। *দ্য নিউ ইয়র্ক টাইমস* ৯ ফেব্রুয়ারী, ২০১৪ তারিখে উইকিমিডিয়া ফাউন্ডেশনের উপপরিচালক এরিক মোলারকে উদ্ধৃত করে জানায় যে ইন্টারনেট ট্র্যাফিক ডেস্কটপ থেকে মোবাইল ডিভাইসে যেতে থাকা একটি উল্লেখযোগ্য পরিবর্তন, যা উদ্বেগ ও দুশ্চিন্তার কারণ হয়ে দাঁড়িয়েছিল। দ্য নিউ ইয়র্ক টাইমস-এর ওই প্রতিবেদনে মোবাইল সম্পাদনার তুলনামূলক পরিসংখ্যান উল্লেখ করে বলা হয়েছিল: "ইংরেজি উইকিপিডিয়ার মোট পাঠকের মাত্র ২০ শতাংশ মোবাইল ডিভাইসের মাধ্যমে আসে—যা অন্যান্য গণমাধ্যম সাইটের মোবাইল ট্র্যাফিকের তুলনায় উল্লেখযোগ্যভাবে কম; অনেক সাইটেই এই হার ৫০ শতাংশের কাছাকাছি। আর মোবাইল সম্পাদনার ক্ষেত্রে এই পরিবর্তন আরও বেশি পিছিয়ে রয়েছে।" ২০১৪ সালে দ্য নিউ ইয়র্ক টাইমস জানায় যে মোলার উইকিমিডিয়া ফাউন্ডেশনের প্রায় ২০০ কর্মীর মধ্যে থেকে “মোবাইল-কেন্দ্রিক ১০ জন সফটওয়্যার উন্নয়নকারী নিয়ে একটি দল” নিয়োগ করেন। দ্য নিউ ইয়র্ক টাইমস-এর প্রতিবেদনে বলা হয়, উদ্বেগের অন্যতম প্রধান কারণ ছিল—মোবাইল-নির্ভর পরিবেশে উইকিপিডিয়ার বিষয়বস্তু সম্পাদনা ও রক্ষণাবেক্ষণের জন্য প্রয়োজনীয় সম্পাদকসংখ্যার ঘাটতি বা কমে যাওয়া সমস্যাকে কার্যকরভাবে মোকাবিলা করা।

২০০৪ সালের প্রথম দিকে, ওয়্যারলেস অ্যাপ্লিকেশন প্রোটোকল ব্যবহার করে ওয়াপিডিয়া পরিষেবার মাধ্যমে প্রথমবারের মতো মোবাইল ফোন থেকে উইকিপিডিয়ায় প্রবেশাধিকার সম্ভব হয়। ২০০৭ সালের জুন মাসে, উইকিপিডিয়া en.mobile.wikipedia.org চালু করে, যেটি ওয়্যারলেস ডিভাইসের জন্য একটি অফিসিয়াল ওয়েবসাইট ছিল। ২০০৯ সালে en.m.wikipedia.org ঠিকানায় একটি নতুন মোবাইল সেবা আনুষ্ঠানিকভাবে চালু করা হয়, যেটি আইফোন, অ্যান্ড্রয়েডভিত্তিক ডিভাইস বা ওয়েবওএসভিত্তিক ডিভাইসের মতো উন্নত মোবাইল ডিভাইসের জন্য তৈরি করা হয়েছিল। এরপর থেকে উইকিপিডিয়ায় মোবাইলের মাধ্যমে প্রবেশের আরও কয়েকটি পদ্ধতি আবির্ভূত হয়। অনেক ডিভাইস ও অ্যাপ্লিকেশন মোবাইল ডিভাইসের জন্য উইকিপিডিয়ার উপস্থাপনাকে অপ্টিমাইজ বা উন্নত করতে থাকে, আর কিছু অ্যাপ্লিকেশন ভূ-তথ্যের মতো উইকিপিডিয়ার মেটাডাটা ব্যবহার করে অতিরিক্ত বৈশিষ্ট্যও যুক্ত করতে থাকে।

অ্যান্ড্রয়েডের জন্য উইকিপিডিয়া অ্যাপ জানুয়ারি ২০১২ সালে প্রকাশিত হয় এবং অল্প সময়ে ৫ লক্ষের বেশি ইনস্টলে পৌঁছে। এই অ্যাপটি সাধারণভাবে ইতিবাচক পর্যালোচনা পায় এবং গুগল থেকে ডাউনলোড করা প্রায় ২ লাখ ব্যবহারকারীর রেটিংয়ে ৫-এর মধ্যে ৪-এর বেশি স্কোর করে। iOS সংস্করণটি ২০১৩ সালের ৩ এপ্রিল প্রকাশিত হয় এবং অনুরূপ ইতিবাচক পর্যালোচনা পায়। উইকিপিডিয়া জিরো ছিল উইকিমিডিয়া ফাউন্ডেশনের একটি উদ্যোগ, যার লক্ষ্য ছিল মোবাইল অপারেটরদের সঙ্গে অংশীদারত্বের মাধ্যমে উন্নয়নশীল দেশের ব্যবহারকারীদের জন্য বিশ্বকোষে বিনামূল্যে প্রবেশাধিকার প্রদান করা। মোবাইল অপারেটরদের পর্যাপ্ত অংশগ্রহণ না থাকায় উদ্যোগটি ২০১৮ সালের ফেব্রুয়ারিতে বন্ধ করে দেওয়া হয়।

অ্যান্ড্রু লিহ এবং অ্যান্ড্রু ব্রাউন দু’জনেই মনে করেন যে স্মার্টফোন দিয়ে উইকিপিডিয়ায় সম্পাদনা করা কঠিন, আর এই জটিলতাই নতুন সম্ভাব্য অবদানকারীদের নিরুৎসাহিত করে। লিহ উল্লেখ করেন যে কয়েক বছর ধরে উইকিপিডিয়া সম্পাদকের সংখ্যা হ্রাস পাচ্ছে, এবং *এমআইটি টেকনোলজি রিভিউয়ের* টম সিমোনাইট দাবি করেন যে এই হ্রাসের পেছনে আমলাতান্ত্রিক কাঠামো ও নিয়মাবলি একটি বড় কারণ। সিমোনাইট অভিযোগ করেন, কিছু উইকিপিডিয়ান জটিল ও গোলকধাঁধার মতো নিয়ম ব্যবহার করে অন্যদের প্রভাবিত বা নিয়ন্ত্রণে রাখেন, এবং বর্তমান অবস্থান বজায় রাখার ক্ষেত্রে তাদের স্বার্থ জড়িত। লিহ আরও বলেন, বিদ্যমান অবদানকারীদের মধ্যে এই সমস্যার সমাধান নিয়ে গুরুতর মতবিরোধ রয়েছে। তিনি উইকিপিডিয়ার দীর্ঘমেয়াদি ভবিষ্যৎ নিয়ে উদ্বেগ প্রকাশ করেন, আর ব্রাউনের মতে, উইকিপিডিয়ার বর্তমান সমস্যাগুলো থেকেই যাবে এবং প্রতিদ্বন্দ্বী কোনো বিশ্বকোষ একে প্রতিস্থাপন করতে পারবে না।

### চীনে প্রবেশাধিকার

২০১৫ সালের মে মাস থেকে চীনের মূল ভূখণ্ডে উইকিপিডিয়ায় প্রবেশাধিকার বন্ধ করে দেওয়া হয়। উইকিপিডিয়া এইচটিটিপিএস এনক্রিপশন ব্যবহার শুরু করার পর এটি করা হয়। এইচটিটিপিএস প্রটোকল ব্যবহারের ফলে সুনির্দিষ্ট সেন্সরশিপ আরও কঠিন হয়ে যাওয়ার পুরো সাইট বন্ধ করে দেওয়া হয়।

## সাংস্কৃতিক প্রভাব

### মিথ্যা সংবাদ প্রতিরোধে নির্ভরযোগ্য উৎস

২০১৭-১৮ সালে, ভুয়া সংবাদের প্রাদুর্ভাবের পর, ফেসবুক এবং ইউটিউব উভয়ই ঘোষণা করে যে তারা তাদের ব্যবহারকারীদের প্রতিবেদন মূল্যায়ন এবং ভুয়া সংবাদ প্রত্যাখ্যান করতে উইকিপিডিয়ার উপর নির্ভর করবে। নোয়াম কোহেন, *দ্য ওয়াশিংটন পোস্টে* লিখেছেন, "রেকর্ড স্থাপনের জন্য উইকিপিডিয়ার উপর ইউটিউবের নির্ভরতা আরেকটি তথ্য-চ্যালেঞ্জযুক্ত প্ল্যাটফর্ম, ফেসবুক সোশ্যাল নেটওয়ার্কের চিন্তাভাবনার উপর ভিত্তি করে তৈরি, যেটি গত বছর ঘোষণা করেছিল যে উইকিপিডিয়া তার ব্যবহারকারীদের ' ভুয়া খবর ' নির্মূল করতে সাহায্য করবে।"

### পাঠক সংখ্যা

২০১৪ সালের ফেব্রুয়ারিতে, *দ্য নিউ ইয়র্ক টাইমস* রিপোর্ট করেছিল যে সমস্ত ওয়েবসাইটের মধ্যে উইকিপিডিয়া বিশ্বব্যাপী পঞ্চম স্থানে রয়েছে, যেখানে বলা হয়েছে "১৮টি ওয়েবসাইটের সাথে বিলিয়ন পৃষ্ঠা দেখা হয়েছে এবং প্রায় ৫০০ মাসে লক্ষ লক্ষ অনন্য দর্শনার্থী, ... উইকিপিডিয়া ইয়াহু, ফেসবুক, মাইক্রোসফ্ট এবং গুগলের পরে, ১.২ এর সাথে বৃহত্তম "বিলিয়ন ইউনিক ভিজিটর।" তবে, ২০২০ সালের জুনের মধ্যে এর র‍্যাঙ্কিং বিশ্বব্যাপী ১৩তম স্থানে নেমে আসে, যার বেশিরভাগই অনলাইন কেনাকাটার জন্য চীনা ওয়েবসাইটসমূহর জনপ্রিয়তা বৃদ্ধির কারণে। ২০২২ সালের এপ্রিল পর্যন্ত ওয়েবসাইটটি তার র‍্যাঙ্কিং পুনরুদ্ধার করেছে

উইকিপিডিয়ার নিবন্ধের সংখ্যা বৃদ্ধির পাশাপাশি, ২০০১ সালে প্রতিষ্ঠার পর থেকে এটি একটি সাধারণ রেফারেন্স ওয়েবসাইট হিসেবে ধারাবাহিকভাবে মর্যাদা অর্জন করেছে বিশ্বব্যাপী উইকিপিডিয়ার পাঠকের সংখ্যা ৩৬৫ জনে পৌঁছেছে। ২০০৯ সালের শেষে মিলিয়ন। পিউ ইন্টারনেট এবং আমেরিকান লাইফ প্রকল্পটি দেখেছে যে মার্কিন ইন্টারনেট ব্যবহারকারীদের এক তৃতীয়াংশ উইকিপিডিয়ার সাথে পরামর্শ করেছেন। ২০১১ সালে, *বিজনেস ইনসাইডার* উইকিপিডিয়ার মূল্যায়ন $৪ দিয়েছিল। বিজ্ঞাপন চালালে বিলিয়ন ডলার।

"উইকিপিডিয়া পাঠকদের জরিপ ২০১১" অনুসারে, উইকিপিডিয়া পাঠকদের গড় বয়স ৩৬ বছর, যেখানে লিঙ্গের মধ্যে মোটামুটি সমতা রয়েছে। উইকিপিডিয়া পাঠকদের প্রায় অর্ধেকই মাসে পাঁচবারেরও বেশি সাইটটি পরিদর্শন করেন এবং একই সংখ্যক পাঠক বিশেষভাবে সার্চ ইঞ্জিনের ফলাফলে উইকিপিডিয়া খোঁজেন। উইকিপিডিয়া পাঠকদের প্রায় ৪৭ শতাংশ বুঝতে পারেন না যে উইকিপিডিয়া একটি অলাভজনক সংস্থা।ফেব্রুয়ারি ২০২৩-এর হিসাব অনুযায়ী উইকিপিডিয়া প্রায় ২ জনকে আকর্ষণ করে প্রতি মাসে বিলিয়ন বিলিয়ন অনন্য ডিভাইস, যার মধ্যে ইংরেজি উইকিপিডিয়া ১০টি প্রতি মাসে বিলিয়ন পৃষ্ঠা দেখা।

#### কোভিড-১৯ মহামারি

কোভিড-১৯ মহামারীর সময়, উইকিপিডিয়ার মহামারী এবং ভুল তথ্যের বিরুদ্ধে লড়াই আন্তর্জাতিক মিডিয়ার দৃষ্টি আকর্ষণ করে এবং সামগ্রিকভাবে উইকিপিডিয়ার পাঠক সংখ্যা বৃদ্ধি করে। নোয়াম কোহেন *ওয়্যারডে* লিখেছেন যে মহামারী সম্পর্কিত ভুল তথ্য মোকাবেলায় উইকিপিডিয়ার প্রচেষ্টা অন্যান্য প্রধান ওয়েবসাইট থেকে আলাদা ছিল, তিনি মতামত দেন, "যদি না টুইটার, ফেসবুক এবং অন্যান্যরা আরও কার্যকরভাবে ভুল তথ্য মোকাবেলা করতে শিখতে পারে, তাহলে উইকিপিডিয়া ইন্টারনেটে সর্বশেষ সেরা স্থান হিসেবে থাকবে।" ২০২০ সালের অক্টোবরে, বিশ্ব স্বাস্থ্য সংস্থা ঘোষণা করে যে তারা উইকিমিডিয়া প্রকল্পসমূহতে তার ইনফোগ্রাফিক্স এবং অন্যান্য উপকরণ বিনামূল্যে লাইসেন্স দিচ্ছে।নভেম্বর ২০২১-এর হিসাব অনুযায়ী ১৮৮টি ভিন্ন উইকিপিডিয়ায় প্রায় ৭,০০০ COVID-19 সম্পর্কিত উইকিপিডিয়া নিবন্ধ ছিল।

### সাংস্কৃতিক গুরুত্ব

পোল্যান্ডের সুবিৎসে শহরে মিহরান হাকোবিয়ান কর্তৃক নির্মিত *উইকিপিডিয়া স্মৃতিস্তম্ভ* (২০১৪)
শিক্ষায়তনিক গবেষণা, বই, সম্মেলন এবং আদালতের মামলাতেও উইকিপিডিয়ার তথ্য ব্যবহার করা হয়েছে। কানাডীয় সংসদের ওয়েবসাইটের *সিভিল ম্যারেজ অ্যাক্টের* "further reading" (আরও পড়ুন) তালিকার "related links" (সম্পর্কিত সংযোগ) অনুচ্ছেদে সমলৈঙ্গিক বিবাহ সম্পর্কিত উইকিপিডিয়া নিবন্ধটির উল্লেখ রয়েছে। মার্কিন যুক্তরাষ্ট্রের ফেডারেল আদালত এবং বিশ্ব মেধাসম্পদ সংস্থার মতো সংস্থাগুলো উৎস হিসেবে এই বিশ্বকোষের তথ্যের ব্যবহার বাড়িয়েছে; তবে তা মূলত সহায়ক তথ্য হিসেবে ব্যবহৃত হয়, মামলার রায় নির্ধারণকারী তথ্য হিসেবে নয়। উইকিপিডিয়ায় থাকা বিষয়বস্তু মার্কিন গোয়েন্দা সংস্থার কিছু প্রতিবেদনেও উৎস হিসেবে উদ্ধৃত এবং উল্লেখ করা হয়েছে। ২০০৮ সালের ডিসেম্বরে, বৈজ্ঞানিক জার্নাল *আরএনএ বায়োলজি* আরএনএ অণু পরিবার বর্ণনার জন্য একটি নতুন বিভাগ চালু করে। এই বিভাগে অবদানকারী লেখকদের উইকিপিডিয়ায় প্রকাশের জন্য আরএনএ পরিবার সম্পর্কিত একটি খসড়া নিবন্ধ জমা দেওয়া বাধ্যতামূলক করে। সাংবাদিকতায়ও উৎস হিসেবে উইকিপিডিয়া ব্যবহৃত হয়ে আসলেও প্রায় কোনো স্বীকৃতি ছাড়াই এটি করা হয়ে থাকে। এমনকি উইকিপিডিয়া থেকে লেখা চুরির দায়ে বিভিন্ন পত্রিকার বেশ কয়েকজন প্রতিবেদককে বরখাস্তও করা হয়েছে।

২০০৬ সালে *টাইম* ম্যাগাজিন বিশ্বব্যাপী লাখ লাখ মানুষের অনলাইন সহযোগিতা ও মিথস্ক্রিয়ার দ্রুত বৃদ্ধিতে উইকিপিডিয়ার অংশগ্রহণকে (ইউটিউব, রেডিট, মাইস্পেস এবং ফেসবুকের পাশাপাশি) স্বীকৃতি দেয়। ২০০৭ সালের ১৬ সেপ্টেম্বর, *দ্য ওয়াশিংটন পোস্ট* প্রতিবেদন প্রকাশ করে, উইকিপিডিয়া ২০০৮ সালের মার্কিন নির্বাচন প্রচারণায় কেন্দ্রবিন্দুতে পরিণত হয়েছে। তারা বলে: "গুগলে কোনো প্রার্থীর নাম লিখলে প্রথম ফলাফলেই তার উইকিপিডিয়া পাতা চলে আসে। এটি প্রার্থীকে সংজ্ঞায়িত করার ক্ষেত্রে যেকোনো বিজ্ঞাপনের মতোই গুরুত্বপূর্ণ হয়ে ওঠে। ইতিমধ্যেই, রাষ্ট্রপতি পদপ্রার্থীদের নিবন্ধগুলো প্রতিদিন অসংখ্যবার সম্পাদনা, বিশ্লেষণ এবং বিতর্কের বিষয় হয়ে দাঁড়িয়েছে।" ২০০৭ সালের অক্টোবরে রয়টার্সের "উইকিপিডিয়া পেজ দ্য লেটেস্ট স্ট্যাটাস সিম্বল" শিরোনামের একটি নিবন্ধে একটি সাম্প্রতিক ঘটনা তুলে ধরা হয়। সেখানে বলা হয় যে, উইকিপিডিয়াতে কারো নিবন্ধ থাকাটা তার বিশিষ্টতার প্রমাণ হিসেবে কাজ করে।

২০০৭ সালের ২৮ সেপ্টেম্বরে ইতালীয় রাজনীতিবিদ ফ্রাঙ্কো গ্রিলিনি সাংস্কৃতিক সম্পদ ও কর্মকাণ্ড বিষয়ক মন্ত্রীর কাছে প্যানোরামার স্বাধীনতার প্রয়োজনীয়তা সম্পর্কে একটি সংসদীয় প্রশ্ন উত্থাপন করলে প্রথমবারের মতো কোনো সরকারি বিষয়ে উইকিপিডিয়ার সম্পৃক্ততা দেখা যায়। তিনি বলেন, এই স্বাধীনতা না থাকার কারণে "সপ্তম সর্বাধিক দেখা ওয়েবসাইট" উইকিপিডিয়া আধুনিক ইতালীয় ভবন এবং শিল্পের সমস্ত ছবি নিষিদ্ধ করতে বাধ্য হয়েছে। বিষয়টিকে তিনি দেশটির পর্যটন আয়ের জন্য অত্যন্ত ক্ষতিকর হিসেবে বর্ণনা করেন।

উইকিপিডিয়া, একটি পরিচিতি – ইরাসমাস পুরস্কার ২০১৫
উইকিপিডিয়ার পক্ষ থেকে ২০০৮ সালের কোয়াড্রিগা *এ মিশন অফ এনলাইটেনমেন্ট* পুরস্কার গ্রহণ করছেন জিমি ওয়েলস।
পিটার স্টোনের নেতৃত্বাধীন একটি কর্মদল (স্ট্যানফোর্ড-ভিত্তিক প্রকল্প "ওয়ান হান্ড্রেড ইয়ার স্টাডি অন আর্টিফিশিয়াল ইন্টেলিজেন্সের" অংশ হিসেবে গঠিত) তাদের প্রতিবেদনে উইকিপিডিয়াকে "ক্রাউডসোর্সিংয়ের সবচেয়ে পরিচিত উদাহরণ" হিসেবে অভিহিত করেছে, যা তথ্যের ব্যাপ্তি ও গভীরতায় বিশ্বকোষ এবং অভিধানের মতো প্রথাগতভাবে সংকলিত তথ্যের উৎসগুলোকে অনেক ছাড়িয়ে গেছে"।

২০১৭ সালে*ওয়াইয়ার্ড‌* ম্যাগাজিনের একটি মতামত কলামে হোসেইন দেরাখশান উইকিপিডিয়াকে "উন্মুক্ত ও বিকেন্দ্রীভূত ওয়েবের সর্বশেষ টিকে থাকা স্তম্ভগুলোর একটি" হিসেবে বর্ণনা করে সোশ্যাল মিডিয়া ও সামাজিক যোগাযোগ পরিষেবার সঙ্গে জ্ঞানভিত্তিক পাঠ্য উৎস হিসেবে এর অস্তিত্বের বৈপরীত্য তুলে ধরেন। তারমতে সোশ্যাল মিডিয়া "টেলিভিশনের মূল্যবোধ দিয়ে ওয়েবকে দখল করে নিয়েছে"। অন্যদিকে একটি বিশ্বকোষ হিসেবে উইকিপিডিয়ার লক্ষ্য হলো আবেগের ওপর যুক্তির বিজয়ের আলোকিত যুগের ঐতিহ্যকে প্রতিনিধিত্ব করা, যেই ধারাটি তিনি মনে করেন "বিপন্নের" পথে, কারণ "ধীরে ধীরে মুদ্রণ সংস্কৃতি থেকে আলোকচিত্র সংস্কৃতির দিকে ঝোঁক বাড়ছে, যার অর্থ হলো যুক্তি থেকে আবেগের দিকে এবং ব্যাখ্যা থেকে বিনোদনের দিকে সরে যাওয়া"। "sapere aude" (আক্ষ. অনু. জানার সাহস করা)-র পরিবর্তে, সামাজিক যোগাযোগ মাধ্যমগুলো "জানার আগ্রহ না দেখানোর সাহস" নামক একটি সংস্কৃতির জন্ম দিয়েছে। এটি এমন এক সময় ঘটছে যখন উইকিপিডিয়া তার ফান্ডিংয়ের চেয়েও "আরও উদ্বেগজনক সমস্যার" মুখোমুখি হচ্ছে; আর তা হলো "ওয়েবসাইটে অবদানকারীদের সংখ্যা বৃদ্ধির হার কমে যাওয়া"। ফলস্বরূপ, উইকিপিডিয়া এবং এর ব্যবহারকারীদের জন্য চ্যালেঞ্জ হলো "নতুন ও পুরাতন টেলিভিশনের এই দখলের মধ্যেও উইকিপিডিয়া এবং সমস্ত মানবীয় জ্ঞানের একটি বিনামূল্যে ও উন্মুক্ত সংগ্রহের প্রতিশ্রুতি রক্ষা করা—যখন কেউ জানতেই চায় না, তখন কীভাবে জ্ঞান সংগ্রহ ও সংরক্ষণ করা যায়।"

#### অর্জিত পুরস্কার

অস্তুরিয়াস সংসদ পরিদর্শনে উইকিপিডিয়া দল
২০১৫ সালে অস্তুরিয়াস পুরস্কার অনুষ্ঠানের পর উইকিপিডিয়ানদের সাক্ষাৎ
উইকিপিডিয়া অনেক পুরস্কার জিতেছে। এগুলোর মধ্যে প্রথম দুটি বড় পুরস্কার এসেছিল ২০০৪ সালের মে মাসে। প্রথমটি ছিল বার্ষিক প্রি আর্স ইলেক্ট্রনিকা প্রতিযোগিতার ডিজিটাল কমিউনিটি বিভাগের গোল্ডেন নিকা পুরস্কার; সঙ্গে ছিল ১০,০০০ ইউরো (৬,৫৮৮ পাউন্ড; ১২,৭০০ ডলার) অনুদান এবং সেই বছরের শেষদিকে অস্ট্রিয়ায় পিএই সাইবার আর্টস ফেস্টিভ্যালে উপস্থাপনা করার আমন্ত্রণ। দ্বিতীয়টি ছিল "কমিউনিটি" বিভাগের জন্য বিচারকদের ওয়েবি পুরস্কার।

২০০৮ সালের সেপ্টেম্বরে উইকিপিডিয়া বরিস তাদিচ, একার্ট হফলিং এবং পিটার গ্যাব্রিয়েলের সাথে ওয়ার্কস্ট্যাট ডয়েচল্যান্ডের কোয়াড্রিগা *এ মিশন অফ এনলাইটেনমেন্ট* পুরস্কার গ্রহণ করে। ডেভিড ওয়াইনবার্গার ওয়েলসের হাতে এই পুরস্কার তুলে দেন।

২০১৫ সালে, উইকিপিডিয়া বার্ষিক ইরাসমাস পুরস্কার (সংস্কৃতি, সমাজ বা সমাজবিজ্ঞানে অসামান্য অবদানের স্বীকৃতি), এবং আন্তর্জাতিক সহযোগিতার জন্য স্প্যানিশ প্রিন্সেস অফ অস্তুরিয়াস পুরস্কারে ভূষিত হয়। পুরস্কার প্রদানকারী শহর ওভিয়েদোতে আস্তুরিয়ান সংসদে কথা বলার সময়, জিমি ওয়েলস আস্তুরীয় উইকিপিডিয়া ব্যবহারকারীদের কাজের প্রশংসা করেন।

#### ব্যঙ্গ

কৌতুক অভিনেতা স্টিভেন কলবার তার শো *দ্য কলবার রিপোর্টের* অসংখ্য পর্বে উইকিপিডিয়াকে ব্যঙ্গ করেছেন অথবা সাধারণভাবে উইকিপিডিয়ার কথা উল্লেখ করেছেন। তিনি উইকিপিডিয়ার নামের উপর ভিত্তি করে *উইকিয়ালিটি* নামের একটি শব্দ তৈরি করেছেন, এর অর্থ হলো "আমরা মিলেমিশে এমন একটি বাস্তবতা গড়ে তুলতে পারি, যেটিতে আমরা সবাই একমত হই—মানে যেটিতে আমরা মাত্রই একমত হয়েছি।” এরকম আরেকটি উদাহরণ পাওয়া যায় ২০০৬ সালের জুলাইয়ে *দ্য অনিয়ন* পত্রিকার প্রথম পাতার নিবন্ধ "উইকিপিডিয়া সেলেব্রেটস ৭৫০ ইয়ার্স অফ আমেরিকান ইন্ডিপেন্ডেন্স" শিরোনামে, পাশাপাশি ২০১০ সালের *দ্য অনিয়ন পত্রিকার* নিবন্ধ "এল.এ. ল' উইকিপিডিয়া পেজ ভিউড ৮৭৪ টাইমস টুডে"-তে।

আমেরিকান টেলিভিশন কমেডি *দ্য অফিস*-এর ২০০৭ সালের এপ্রিলের একটি পর্বে, অফিস ম্যানেজারকে (মাইকেল স্কট) একজন কর্মচারীর বেতন কমানোর আলোচনায় সহায়তার জন্য দরকষাকষির কৌশল সম্পর্কে একটি কাল্পনিক উইকিপিডিয়া নিবন্ধের ওপর নির্ভর করতে দেখা যায়। শো-এর দর্শকরা দরকষাকষি সম্পর্কিত আসল উইকিপিডিয়া নিবন্ধে পর্বটির উল্লেখ যুক্ত করার চেষ্টা করেছিলেন, কিন্তু নিবন্ধের আলাপ পাতায় অন্যান্য ব্যবহারকারীরা এই প্রচেষ্টায় বাধা দেন।

টেলিভিশন শো *স্ক্রাবস*-এর ২০০৭ সালের পর্ব "মাই নাম্বার ওয়ান ডক্টর"-এ উইকিপিডিয়া একটি অনির্ভরযোগ্য তথ্যের উৎস—এই ধারণার ওপর ভিত্তি করে একটি দৃশ্য দেখানো হয়। সেখানে একজন রোগী বলেন, একটি উইকিপিডিয়া নিবন্ধ অনুযায়ী কাঁচা খাবার হাড়ের ক্যান্সারের প্রভাব উল্টে দিতে পারে। এর প্রতিক্রিয়ায় পেরি কক্স পাল্টা উত্তর দেন, যেই সম্পাদক ওই নিবন্ধটি লিখেছেন, তিনিই আবার *ব্যাটলস্টার গ্যালাক্টিকা* পর্বের নির্দেশিকাও লিখেছেন।

২০০৮ সালে কমেডি ওয়েবসাইট *কলেজহিউমার* "প্রফেসর উইকিপিডিয়া" নামে একটি ভিডিও স্কেচ তৈরি করে, যেখানে কাল্পনিক প্রফেসর উইকিপিডিয়া ক্লাসে যাচাই-অযোগ্য এবং মাঝে মাঝে অযৌক্তিক সব তথ্যের মিশ্রণ শেখান। ২০০৯ সালের ৮ মে তারিখের *ডিলবার্ড* কমিক স্ট্রিপে দেখা যায় একটি চরিত্র একটি অসম্ভব দাবিকে সমর্থন করে বলছে, "আমাকে দশ মিনিট সময় দাও, তারপর উইকিপিডিয়া চেক করো।" ২০০৯ সালের জুলাই মাসে, বিবিসি রেডিও ৪ *বিগিপিডিয়া* নামে একটি কমেডি সিরিজ সম্প্রচার করে, যা উইকিপিডিয়ার প্যারোডি হিসেবে একটি ওয়েবসাইটের আদলে তৈরি ছিল। এর কিছু স্কেচ সরাসরি উইকিপিডিয়া ও এর নিবন্ধগুলো থেকে অনুপ্রাণিত ছিল।

২০১৩ সালের ২৩ আগস্টে *নিউ ইয়র্কার* ওয়েবসাইট একটি কার্টুন প্রকাশ করে। এর ক্যাপশন ছিল: "ড্যামিট, ম্যানিং, হ্যাভ ইউ কনসিডারড দ্য প্রোনাউন ওয়ার দ্যাট দিস ইজ গোয়িং টু স্টার্ট অন ইয়োর উইকিপিডিয়া পেজ?" (ভাবানুবাদ: “ধুর ম্যানিং, তুমি কি বুঝতে পারছ, এটা তোমার উইকিপিডিয়া পাতায় সর্বনাম নিয়ে এক দফা বিতর্ক বাঁধিয়ে দেবে?”) কার্টুনটি চেলসি এলিজাবেথ ম্যানিং (জন্মগত নাম ব্র্যাডলি এডওয়ার্ড ম্যানিং) সম্পর্কে ছিল। এই মার্কিন অ্যাক্টিভিস্ট, রাজনীতিবিদ ও সাবেক মার্কিন সেনা তখন পুরুষ থেকে একজন ট্রান্স নারী হিসেবে আত্মপ্রকাশ করেছিল। তাই তার নিবন্ধে He নাকি She ব্যবহার করা হবে সেই বিষয়টি ইঙ্গিত করে কার্টুনটি প্রকাশ করা হয়েছিল।

২০২৪ সালের জুনে নেচার ডটকম এমা বার্নেটের লেখা "প্লাস্টিক-ইটিং ফাঙ্গাস কজড ডুমসডে" শিরোনামে একটি কাল্পনিক উইকিপিডিয়া আলাপ পাতা প্রকাশ করে। আলাপ পাতাটি ছিলে একটি কাল্পনিক নিবন্ধের, আর তাতে তেল নিঃসরণ পরিষ্কার করার জন্য প্লাস্টিক-খেকো ছত্রাক ছাড়ার অনাকাঙ্ক্ষিত পরিণতির বর্ণনা রয়েছে। নিবন্ধটিতে উইকিপিডিয়ায় সচরাচর দেখা যায় এমন আলাপ পাতার বিষয়বস্তু ছিল, যেমন নিবন্ধের অগ্রাধিকার স্তরের পরিবর্তন নিয়ে আলোচনা।

## সংশ্লিষ্ট প্রকল্প

উইকিপিডিয়া প্রতিষ্ঠার অনেক আগে থেকেই জনসাধারণের লেখা অন্তর্ভুক্ত করে এমন বেশ কয়েকটি ইন্টার্যাক্টিভ মাল্টিমিডিয়া বিশ্বকোষ বা এনসাইক্লোপিডিয়া বিদ্যমান ছিল। এগুলোর মধ্যে প্রথমটি ছিল ১৯৮৬ সালের বিবিসি ডোমসডে প্রকল্প (BBC Domesday Project)। এতে যুক্তরাজ্যের ভূগোল, শিল্পকলা ও সংস্কৃতি বিষয়ে দেশটির দশ লক্ষেরও বেশি অবদানকারীর লেখা (যা বিবিসি মাইক্রো কম্পিউটারের মাধ্যমে লিপিবদ্ধ করা হয়েছিল) এবং আলোকচিত্র অন্তর্ভুক্ত ছিল। এটি ছিল প্রথম ইন্টার্যাক্টিভ মাল্টিমিডিয়া বিশ্বকোষ (এবং অভ্যন্তরীণ লিঙ্কের মাধ্যমে সংযুক্ত প্রথম প্রধান মাল্টিমিডিয়া নথি), যার বেশিরভাগ নিবন্ধ যুক্তরাজ্যের একটি ইন্টার্যাক্টিভ মানচিত্রের মাধ্যমে দেখা যেত। ২০০৮ সাল পর্যন্ত একটি ওয়েবসাইটে ডোমসডে প্রকল্পের ইউজার ইন্টারফেস এবং বিষয়বস্তুর কিছু অংশ এমুলেট বা অনুকরণ করে রাখা হয়েছিল।

উইকিপিডিয়ার সমসাময়িক সময়েই বেশ কিছু মুক্ত-বিষয়বস্তুর সহযোগী বিশ্বকোষ তৈরি করা হয়েছিল (যেমন: এভরিথিং২), এবং পরবর্তীতে এর অনেকগুলোই মূল প্রকল্পের সাথে একীভূত করা হয় (যেমন: জিএনই)। জনসাধারণের লেখা অন্তর্ভুক্ত করা সবচেয়ে সফল প্রাথমিক অনলাইন বিশ্বকোষগুলোর মধ্যে একটি হলো এইচ২জি২ (h2g2), যা ১৯৯৯ সালে ডগলাস অ্যাডামস তৈরি করেছিলেন। এইচ২জি২ বিশ্বকোষটি তুলনামূলকভাবে বেশ হাস্যরসাত্মক; এটি মূলত বুদ্ধিদীপ্ত ও তথ্যবহুল নিবন্ধের উপর আলোকপাত করে।

পরবর্তীতে যৌথভাবে জ্ঞানভাণ্ডার তৈরির অনেক ওয়েবসাইট উইকিপিডিয়া থেকে অনুপ্রেরণা লাভ করে। অন্যান্য ওয়েবসাইট, যেমন: *এনসাইক্লোপিডিয়া অফ লাইফ*, এবং অনলাইন উইকি বিশ্বকোষ *স্কলারপিডিয়া* ও *সিটিজেন্ডিয়াম*—আরও প্রথাগত পিয়ার রিভিউ বা বিশেষজ্ঞ পর্যালোচনা পদ্ধতি ব্যবহার করে। উইকিপিডিয়ার একটি নির্ভরযোগ্য বিকল্প তৈরির প্রয়াসে ল্যারি স্যাঙ্গার শেষোক্তটি (সিটিজেন্ডিয়াম) চালু করেছিলেন।

## আরও দেখুন

* জ্ঞানের গণতন্ত্রীকরণ
* ইন্টারপিডিয়া – একটি সহযোগী ইন্টারনেট বিশ্বকোষের জন্য একটি প্রাথমিক প্রস্তাব
* উইকিপিডিয়া সম্পর্কে চলচ্চিত্রের তালিকা
* অনলাইন বিশ্বকোষের তালিকা
* উইকিপিডিয়া বিতর্কের তালিকা
* উইকির তালিকা
* *মিসিং লিঙ্ক এবং গোপন ইতিহাস*
* নেটওয়ার্ক প্রভাব
* উইকিপিডিয়ার রূপরেখা – *উইকিপিডিয়ার* বিষয়বস্তুর নির্দেশিকা, এর উপ-বিষয়গুলির একটি বৃক্ষ কাঠামোগত তালিকা হিসাবে উপস্থাপিত; উইকিপিডিয়ার বিষয়বস্তুর রূপরেখার জন্য, প্রবেশদ্বার:বিষয়বস্তু/রূপরেখা দেখুন।
* QRpedia সম্পর্কে – উইকিপিডিয়ার বহুভাষিক, মোবাইল ইন্টারফেস
* উইকিপিডিয়া পর্যালোচনা

## টীকা

## তথ্যসূত্র

### টীকা তালিকা

### পাদটীকা

### উইকিপিডিয়া-সংশ্লিষ্ট এবং প্রাথমিক উৎসসমূহ

### সূত্র

* McDowell, Zachary; Vetter, Matthew (২০২২)। *Wikipedia and the Representation of Reality*। New York: Routledge। পৃ. ১–১০৭। আইএসবিএন ৯৭৮-০-৩৬৭-৫৫৫৭১-৯।

* "Wikipedia: HomePage"। ৩১ মার্চ ২০০১ তারিখে মূল থেকে আর্কাইভকৃত। সংগ্রহের তারিখ ৩১ মার্চ ২০০১।

## আরও পড়ুন

* Balke, Jeff (মার্চ ২০০৮)। "For Music Fans: Wikipedia; MySpace"। *Houston Chronicle*। Broken Record (blog)। ২৯ ডিসেম্বর ২০০৮ তারিখে মূল থেকে আর্কাইভকৃত। সংগ্রহের তারিখ ১৭ ডিসেম্বর ২০০৮।
* Borland, John (১৪ আগস্ট ২০০৭)। "See Who's Editing Wikipedia – Diebold, the CIA, a Campaign"। *Wired*। ১৬ নভেম্বর ২০১৫ তারিখে মূল থেকে আর্কাইভকৃত। সংগ্রহের তারিখ ২৩ অক্টোবর ২০১৮।
* Dee, Jonathan (১ জুলাই ২০০৭)। "All the News That's Fit to Print Out"। *The New York Times Magazine*। সংগ্রহের তারিখ ২২ ফেব্রুয়ারি ২০০৮।
* Giles, Jim (২০ সেপ্টেম্বর ২০০৭)। "Wikipedia 2.0 – Now with Added Trust"। *New Scientist*। সংগ্রহের তারিখ ১৪ জানুয়ারি ২০০৮।
* Miliard, Mike (২ ডিসেম্বর ২০০৭)। "Wikipedia Rules"। *The Phoenix*। সংগ্রহের তারিখ ২২ ফেব্রুয়ারি ২০০৮।
* Poe, Marshall (১ সেপ্টেম্বর ২০০৬)। "The Hive"। *The Atlantic Monthly*। সংগ্রহের তারিখ ২২ মার্চ ২০০৮।
* Rosenwald, Michael S. (২৩ অক্টোবর ২০০৯)। "Gatekeeper of D.C.'s entry: Road to city's Wikipedia page goes through a DuPont Circle bedroom"। *The Washington Post*। সংগ্রহের তারিখ ২২ অক্টোবর ২০০৯।
* Runciman, David (২৮ মে ২০০৯)। "Like Boiling a Frog"। *London Review of Books*। ২৭ মে ২০০৯ তারিখে মূল থেকে আর্কাইভকৃত। সংগ্রহের তারিখ ৩ জুন ২০০৯।
* Stix, Gary, "Wiki-Curious: Are you a 'busybody,' a 'hunter" or a 'dancer'?", *Scientific American*, vol. 332, no. 2 (February 2025), p. 18. "'Curiosity actually works by connecting pieces of information, not just acquiring them.'"
* Taylor, Chris (২৯ মে ২০০৫)। "It's a Wiki, Wiki World"। *Time*। ২ জুন ২০০৫ তারিখে মূল থেকে আর্কাইভকৃত। সংগ্রহের তারিখ ২২ ফেব্রুয়ারি ২০০৮।
* "Technological Quarterly: Brain Scan: The Free-knowledge Fundamentalist"। *The Economist*। ৫ জুন ২০০৮। সংগ্রহের তারিখ ৫ জুন ২০০৮। Jimmy Wales changed the world with Wikipedia, the hugely popular online encyclopedia that anyone can edit. What will he do next?
* "Wikipedia probe into paid-for 'sockpuppet' entries", BBC News, October 21, 2013.
* "The Decline of Wikipedia" Library of Congress Web Archives আর্কাইভকৃত অক্টোবর ২৩, ২০১৩ তারিখে, *MIT Technology Review*, October 22, 2013
* "Edits to Wikipedia pages on Bell, Garner, Diallo traced to 1 Police Plaza" ওয়েব্যাক মেশিনে আর্কাইভকৃত মার্চ ১৩, ২০১৫ তারিখে (March 2015), *Capital*
* Angola's Wikipedia Pirates Are Exposing Problems (March 2016), *Motherboard*
* "Dark Side of Wikipedia"। ৪ আগস্ট ২০১৬ তারিখে মূল থেকে আর্কাইভকৃত। সংগ্রহের তারিখ ১৭ এপ্রিল ২০১৬। *Full Measure with Sharyl Attkisson*, April 17, 2016.(Includes video.)
* Wales, Jimmy (৯ ডিসেম্বর ২০১৬)। "How Wikipedia Works"। Cato Institute। Jimmy Wales, founder of Wikipedia, discusses the site, how it's treated by governments, and how it's fueled by its users.
* The Great Book of Knowledge, Part 1: A Wiki is a Kind of Bus, *Ideas, with Paul Kennedy*, CBC Radio One, originally broadcast January 15, 2014. The webpage includes a link to the archived audio program (also found here). The radio documentary discusses Wikipedia's history, development, and its place within the broader scope of the trend to democratized knowledge. It also includes interviews with several key Wikipedia staff and contributors, including Kat Walsh and Sue Gardner (audio, 53:58, Flash required).
* "So Is Wikipedia Cracking Up?" *The Independent*, February 3, 2009.
* Wikipedia's Year-End List Shows What the Internet Needed to Know in 2019. Alyse Stanley, December 27, 2019, Gizmodo.

### একাডেমিক গবেষণা

* Leitch, Thomas (২০১৪)। *Wikipedia U: Knowledge, authority, and a liberal education in the digital age*। JHU Press। আইএসবিএন ৯৭৮-১-৪২১৪-১৫৩৫-২।
* Jensen, Richard (অক্টোবর ২০১২)। "Military History on the Electronic Frontier: Wikipedia Fights the War of 1812" (পিডিএফ)। *The Journal of Military History*। **৭৬** (4): ৫২৩–৫৫৬। ২১ অক্টোবর ২০১২ তারিখে মূল থেকে (পিডিএফ) আর্কাইভকৃত।
* Yasseri, Taha; Sumi, Robert; Kertész, János (২০১২)। Szolnoki, Attila (সম্পাদক)। "Circadian Patterns of Wikipedia Editorial Activity: A Demographic Analysis"। *PLOS ONE*। **৭** (1) e30091। আরজাইভ:1109.1746। বিবকোড:2012PLoSO...730091Y। ডিওআই:10.1371/journal.pone.0030091। পিএমসি 3260192। পিএমআইডি 22272279।
* Goldman, Eric (২০১০)। "Wikipedia's Labor Squeeze and its Consequences"। *Journal of Telecommunications and High Technology Law*। **৮**। এসএসআরএন 1458162। (A blog post by the author.)
* Nielsen, Finn (আগস্ট ২০০৭)। "Scientific Citations in Wikipedia"। *First Monday*। **১২** (8)। আরজাইভ:0805.1154। সাইটসিয়ারএক্স 10.1.1.246.4536। ডিওআই:10.5210/fm.v12i8.1997। এস২সিআইডি 58893।
* Pfeil, Ulrike; Zaphiris, Panayiotis; Chee Siang Ang (২০০৬)। "Cultural Differences in Collaborative Authoring of Wikipedia"। *Journal of Computer-Mediated Communication*। **১২** (1): ৮৮। ডিওআই:10.1111/j.1083-6101.2006.00316.x। সংগ্রহের তারিখ ২৬ ডিসেম্বর ২০০৮।
* Priedhorsky; Reid; Chen, Jilin; Shyong (Tony) K. Lam; Panciera, Katherine; Terveen, Loren; Riedl, John (২০০৭)। "Creating, destroying, and restoring value in Wikipedia"। *Proceedings of the 2007 international ACM conference on Conference on supporting group work – Group '07*। পৃ. ২৫৯–২৬৮। সাইটসিয়ারএক্স 10.1.1.123.7456। ডিওআই:10.1145/1316624.1316663। আইএসবিএন ৯৭৮-১-৫৯৫৯৩-৮৪৫-৯। এস২সিআইডি 15350808।
* Reagle, Joseph (২০০৭)। *Do as I Do: Authorial Leadership in Wikipedia* (পিডিএফ)। *WikiSym '07: Proceedings of the 2007 International Symposium on Wikis*। Montreal: ACM। এইচডিএল:2047/d20002876। সংগ্রহের তারিখ ২৬ ডিসেম্বর ২০০৮।
* Rijshouwer, Emiel (২০১৯)। *Organizing Democracy. Power concentration and self-organization in the evolution of Wikipedia (PhD, Erasmus University Rotterdam)*। Rijksuniversiteit Groningen। এইচডিএল:1765/113937। আইএসবিএন ৯৭৮-৯৪-০২৮-১৩৭১-৫। ওসিএলসি 1081174169। (Open access)
* Rosenzweig, Roy. Can History be Open Source? Wikipedia and the Future of the Past. (Originally published in *The Journal of American History* 93.1 (June 2006): 117–146.)
* Wilkinson, Dennis M.; Huberman, Bernardo A. (এপ্রিল ২০০৭)। "Assessing the Value of Cooperation in Wikipedia"। *First Monday*। **১২** (4)। আরজাইভ:cs/0702140। বিবকোড:2007cs........2140W। সাইটসিয়ারএক্স 10.1.1.342.6933। ডিওআই:10.5210/fm.v12i4.1763। এইচডিএল:2027.42/136037। এস২সিআইডি 10484077।
* Halfaker, Aaron; R. Stuart Geiger; Morgan, Jonathan T.; Riedl, John (২০১২)। "The Rise and Decline of an Open Collaboration Community"। *American Behavioral Scientist*। **৫৭** (5): ৬৬৪। ডিওআই:10.1177/0002764212469365। এস২সিআইডি 144208941।
* Maggio, Lauren A.; Willinsky, John M.; Steinberg, Ryan M.; Mietchen, Daniel; Wass, Joseph L.; Dong, Ting (২০১৭)। "Wikipedia as a gateway to biomedical research: The relative distribution and use of citations in the English Wikipedia"। *PLOS One*। **১২** (12) e0190046। PLOS। বিবকোড:2017PLoSO..1290046M। ডিওআই:10.1371/journal.pone.0190046। পিএমসি 5739466। পিএমআইডি 29267345।

### বই

* Keen, Andrew (২০০৭)। *The Cult of the Amateur*। Doubleday/Currency। আইএসবিএন ৯৭৮-০-৩৮৫-৫২০৮০-৫। (Substantial criticisms of Wikipedia and other web 2.0 projects.)
	+ Listen to:Keen, Andrew (১৬ জুন ২০০৭)। "Does the Internet Undermine Culture?"। *National Public Radio, US*। The NPR interview with A. Keen, Weekend Edition Saturday, June 16, 2007.
* Ayers, Phoebe; Matthews, Charles; Yates, Ben (২০০৮)। *How Wikipedia Works: And How You Can Be a Part of It*। San Francisco: No Starch Press। আইএসবিএন ৯৭৮-১-৫৯৩২৭-১৭৬-৩।
* Broughton, John (২০০৮)। *Wikipedia – The Missing Manual*। O'Reilly Media। আইএসবিএন ৯৭৮-০-৫৯৬-৫১৫১৬-৪। (See book review by Baker, as listed hereafter.)
* Broughton, John (২০০৮)। *Wikipedia Reader's Guide*। Sebastopol: Pogue Press। আইএসবিএন ৯৭৮-০-৫৯৬-৫২১৭৪-৫।
* Rafaeli, Sheizaf; Ariel, Yaron (২০০৮)। "Online motivational factors: Incentives for participation and contribution in Wikipedia"। Barak, A. (সম্পাদক)। *Psychological aspects of cyberspace: Theory, research, applications*। Cambridge, UK: Cambridge University Press। পৃ. ২৪৩–২৬৭। আইএসবিএন ৯৭৮-০-৫২১-৬৯৪৬৪-৩।
* Dalby, Andrew (২০০৯)। *The World and Wikipedia: How We are Editing Reality*। Siduri। আইএসবিএন ৯৭৮-০-৯৫৬২০৫২-০-৯।
* Lih, Andrew (২০০৯)। *The Wikipedia Revolution: How a Bunch of Nobodies Created the World's Greatest Encyclopedia*। New York: Hyperion। আইএসবিএন ৯৭৮-১-৪০১৩-০৩৭১-৬।
* O'Sullivan, Dan (২০০৯)। *Wikipedia: a new community of practice?*। Ashgate Publishing। আইএসবিএন ৯৭৮-০-৭৫৪৬-৭৪৩৩-৭।
* Rahmstorf, Olaf (২০২৩)। *Wikipedia – die rationale Seite der Digitalisierung?* (জার্মান ভাষায়)। transcript Verlag। আইএসবিএন ৯৭৮-৩-৮৩৯৪-৫৮৬২-৪।
* Reagle, Joseph Michael Jr. (২০১০)। *Good Faith Collaboration: The Culture of Wikipedia*। Cambridge, MA: the MIT Press। আইএসবিএন ৯৭৮-০-২৬২-০১৪৪৭-২। সংগ্রহের তারিখ ২৫ অক্টোবর ২০১৫।
* Jemielniak, Dariusz (২০১৪)। *Common Knowledge? An Ethnography of Wikipedia*। Stanford, CA: Stanford University Press। আইএসবিএন ৯৭৮-০-৮০৪৭-৮৯৪৪-৮।
* Reagle, Joseph; Koerner, Jackie, সম্পাদকগণ (২০২০)। *Wikipedia @ 20: Stories of an Incomplete Revolution*। MIT Press। ডিওআই:10.7551/mitpress/12366.001.0001। আইএসবিএন ৯৭৮-০-২৬২-৫৩৮১৭-৬। সংগ্রহের তারিখ ১৩ অক্টোবর ২০২০।
* Bruckman, Amy S. (২০২২)। *Should You Believe Wikipedia?: Online Communities and the Construction of Knowledge*। Cambridge University Press। ডিওআই:10.1017/9781108780704। আইএসবিএন ৯৭৮-১-১০৮-৭৮০৭০-৪।

### গ্রন্থ পর্যালোচনা–সম্পর্কিত প্রবন্ধ

* Baker, Nicholson. "The Charms of Wikipedia". *The New York Review of Books*, March 20, 2008. Retrieved December 17, 2008. (Book rev. of *The Missing Manual*, by John Broughton, as listed previously.)
* Crovitz, L. Gordon. "Wikipedia's Old-Fashioned Revolution: The online encyclopedia is fast becoming the best." (Originally published in *Wall Street Journal* online – April 6, 2009.)
* Postrel, Virginia, "Who Killed Wikipedia? : A hardened corps of volunteer editors is the only force protecting Wikipedia. They might also be killing it", *Pacific Standard*, November/December 2014 issue.

## বহিঃসংযোগ

* অফিসিয়াল ওয়েবসাইট – multilingual portal (contains links to all language editions)
* টুইটারে উইকিপিডিয়া
* ইন্সটাগ্রামে উইকিপিডিয়া
* উইকিপিডিয়া *দ্যা গার্ডিয়ান*-এর সংবাদ ও ধারাভাষ্যের সংগ্রহশালা।
* Wikipedia topic page at *The New York Times*
* Video of TED talk by Jimmy Wales on the birth of Wikipedia
* Ro, Christine (১৯ ফেব্রুয়ারি ২০২৫)। "Why these scientists devote time to editing and updating Wikipedia"। *Nature*। ডিওআই:10.1038/d41586-025-00244-7। পিএমআইডি 39972088।